
Posibel caso di candela intencional cendi 


Candela grandi a causa panico den districto 

di Noord ayera merdia 



ORANJESTAD - Un can- 
dela ayera merdia cu ta parce 
di tabata cendi intencional, a 
causa basta panico den dis- 
tricto di Noord. Categorisa 
como uno di grandura di 3 pa 
4 tereno di futbol, cuerpo di 
bombero a considera e cande- 
la como un reto pa deal cun’e. 
A dura por lo menos 2 ora 
prome cu bomberonan por a 
domina e candela grandi aki, 
cu na final a laga varios auto 
kima y tambe dos miembro di 
cuerpo di bombero malo. 
MELDING DI CANDELA 
Tabata 12 or di merdia cu e 
melding a drenta ayera, in- 
dicando cu tin un candela 
grandi na altura di Noord, 
cu chens pa plama hopi lihe 
debi na e biento fuerte di cu- 
aresma. A mira cu vlamnan 
grandi tabata plama dilanti 
Misa di Noord, y cu intencion 
di sigui bay nort. “Por bisa cu 
e candela tabata bayendo for 
di man” un personal di bomb- 



ero a informa prensa cu tabata 
na e sitio. Tabata necesario pa 
yama tur bombero presente y 
tambe esnan cu tabata liber. 


Mirando e situacion, a nota 
rapidamente cu e unidadnan 
yama, no tabata suficiente. 
Dado momento awa a caba na 


e parti na Washington unda 
cu mester a manda busca mas 
refuerso ainda. 

CAR RENTAL 


E candela tabata cerca di un 
caminda di huur auto, y por 
poco e compania aki a bay 
perdi. Loke si a haya daño y 
kima, tabata 3 auto cu tabata 
wordo uza pa pieza. E au- 
tonan aki pues a keda com- 
pletamente carbonisa. 

CENDI 

INTENCIONALMENTE 

Informacion no oficial ta in- 
dica cu e candela aki tabata 
cendi intencional, supuesta- 
mente pa dos hoben cu taba- 
tin un uniform cu tabata parce 
di EPB. No por a confirma 
esaki aunke cu habitantenan 
eybanda a raporta esaki caba 
na autoridad policial. No ta 
conoci si polis a actua riba es- 
aki y con a para cu e dos per- 
sonanan aki. Por haya un im- 
presion di e candela di ayera 
merdia cu a tene habitantenan 
di tanto Noord como Wash- 
ington hopi ocupa y preocupa 
durante dos ora di merdia. □ 

CEO di AHATA James Hepple a splica BONDIA ARUBA cu 

Mediado di Gobierno no ta imparcial den su trabou 


ORANJESTAD - Aruba Ho- 
tel & Tourism Association lo 
apela e sentencia mañan si 
dado caso esaki sali na fabor 
di mediado di gobiemo rela- 
ciona cu e asunto di referen- 
dum pa varios hotel. Manera 
ta conoci mañan Hues ta dicta 
sentencia den e caso aki, unda 
cu mester dicidi si Mediado di 
gobiemo por tene referendum 
na varios hotel, pa trahadonan 
bira miembro di Sindicato di 
Trahadonan Ambano (STA). 
E caso a bin despues cu Hues 
a prohibi mediado di gobi- 
emo pa tene referendum pa 
trahadonan basa riba sec- 
cionnan den hotel. A sigui e 
ora un peticion pa tene ref- 
erendum pa hotel completo. 
Esey tambe AHATA a bringa 
y a demanda pa para esaki cu 
por lo menos 6 luna di tempo. 
Y mañan hues ta dicta riba 
esaki. 

MUCHO TEMPRAN 



Anselmo Pontilius 


AHATA ta sinti cu, mientras 
nan no ta opone pa tene un 
referendum, ta mucho tem- 
pran pa haci esaki awor. E 
motibo cu AHATA su CEO 
(James Hepple) kier tene e 
referendum despues, ta basa 
riba e pensamento di propio 



James Hepple 


mediado di gobierno. 66 E mes 
a bisa cu lo tin un periodo di 6 
luna entre intentonan pa tene 
un referendum” Hepple a bisa 
BON DIAARUBA. 

E problema cu Hepple tin cu 
referendum, ta cu e ta des- 
mmpi e situacion laboral na e 


hotelnan en cuestion. Y esey 
ta loke nan kier evita. Ta un 
proceso unda cu esnan cu 
ta miembro di sindicato, ta 
busca sosten cerca esnan cu 
no ta miembro ainda, y ta crea 
problema hopi biaha. Hepple 
a bay asina leu di menciona 
cu den un instante te hasta ta- 
batin bringamento entre dos 
trahado durante ora di trabou, 
na un hotel. Algo cu e kier 
evita. 

REFERENDUM 

Si segun Hepple, e politica di 
e mediado, pa tene un referen- 
dum despues di 6 luna, AHA- 
TA lo a sostene esaki. Si dado 
caso e caso no bay na fabor di 
AHATA, e ta bira un asunto 
netamente di e mediado di 
gobiemo. E lo tin cu dicidi pa 
tene e referendum e ora. Hep- 
ple tin un problema tambe cu 
e actitud y e rol di e mediado 
aki. Segun Hepple, e tarea di 
un mediado ta pa minimalisa 


desordo den un situacion lab- 
oral. “Basicamente e mester 
actua como un mediado. Esta 
e mester trece dos partido 
hunto y traha na yega na un 
consensus”. 

PRECUPACION AHATA 

Pero e preocupacion di AHA- 
TA, segun Hepple, ta cu e me- 
diado ta tuma parti pa e traha- 
donan mas cu e ta tuma parti 
pa tur dos partido. Como tal 
Hepple ta pidi pa bay bek na 
e parti original di ora cu e ley- 
nan laboral a bin na vigor ini- 
cialmente den añanan 70. Aki 
ta mustra kico e tarea di un 
mediado ta y e ley di referen- 
dum tabata na nivel di propie- 
dad y no pa departamento di 
un hotel. 

“Esey ta un caso cu lo wor- 
do scucha na april proximo” 
Hepple a wordo bisa. Si dado 
caso AHATA perde e caso 
pues di mañan, Hepple a bisa 
caba cu nan lo apela esaki. □ 


Ex Minister Hulandes Piet Hein Donner na BONDIA ARUBA: 

Futuro Rey lo por impone su propio ‘stempel’ pero no mucho 


ORANJESTAD - Cu cambio 
di trono fin di otro luna na Hu- 
landa, no lo bin mucho cam- 
bio den maneho di Cas Real. 66 
E ta un asunto di continuidad 
66 ex Minister di Relacionnan 
di Reino Hulandes, Piet Hein 
Donner a bisa BON DIA 
ARUBA recientemente. Si ta 
asina cu futuro Rey lo impone 
su propio stempel si. “Pero no 
ta asina cu entrante 1 di mei 
lo bo bay mira cambionan 
drastico tuma luga” Donner a 
sigura BON DIAARUBA. 


Pa tur e tipo di asuntonan aki, 
ta importante pa e persona 
den funcion, haya un balansa 
oportuno pa garantisa con- 
tinuidad y cambio mes mo- 
mento. “Y den esey mi tin e 
confiansa total cu e, mescos 
cu su mama, lo por sa di sa 
exactamente con pa maneha 
e situacion ey” Donner a sigui 
bisa. 

No por a compara e situa- 
cion cu un cambio di un Papa 
manera a tuma luga reciente- 
mente ora cu ya riba dia num- 


ber uno y dos, a tuma nota di 
cambionan basta radical den 
maneho di e Papa nobo. “E 
dos asuntonan aki no ta com- 
parabel. Esey ta net e dife- 
rencia fundamental ora cu bo 
scoge un persona, den cual 
tin un cierto maneho hinca 
aden” Donner a bisa. Den e 
caso aki ta un persona ta sigui 
den e herarkia di famia, y tin 
un constitucion cu ta palabra 
y determina e curso cu tin 
cu tuma den e maneho como 
cabes di Reino. “Aki 30 aña 


nos lo por determina si e rey 
nobo a duna un contenido 
completamente diferente na e 
tarea, pero awor na comienso 
bo no por spera nada” Donner 
a continua bisando. 

E hecho cu Gobierno Hulan- 
des a corta den e autoridad di 
Reina Beatrix den e.o. asunto 
di formacion di Gobierno ta 
algo poco diferente. Loke a 
sosode akinan ta un cambio 
politico, unda cu de facto e 
tabata inicialmente caba un 
decision politico den pasado 


pa duna Reina Beatrix e tarea 
pa ta activamente envolvi den 
proceso di formacion di Gobi- 
erno. Algo cu a cambia algun 
tempo pasa y cu a pone cu 
Gobiemo mes ta tene su mes 
ocupa cu e proceso aki. 

E cambio inicial pa duna e 
autoridad na e cabes di Reino, 
tabata den añanan 60 pasobra 
politicamente nan no tabata 
'sali for di e asunto’. 

Como tal a dicidi pa laga 
cabes di Reino atende cu esey. 
Ya no mas. □ 


Director nobo di ATIA, Igmar Reyes a splica BONDIA ARUBA con e kier maneha e organo aki 

Crea plataforma specialisa riba tereno specifico den ATIA mes 


ORANJESTAD - Ora cu e 
director nobo di Amba Trade 
and Industry Association 
(ATIA) bandona su funcion 
aki par di aña, e kier laga un 
situacion atras unda cu ATIA 
mes por uza su recursonan 
intemo pa resolve e asuntonan 
cu bin dilanti. Esaki ta un di 
e hopi logronan cu IGmar 
Reyes, kier laga atras dia e 
bay segun su comentario na 
BON DIA ARUBA. Reyes ta 
e director nobo di ATIA cu ta 
reemplasa Joyce Bartels Daal 
entrante 1 di april proximo. 
Un persona no mucho conoci 
na Aruba, compara cu Bartels 
Daal, pero cu tin su debido 
trayectoria profesional y ta 
considera su mes capacita pa 


e funcion. 

RECLUTA 

For di aña pasa october e 
proceso pa recluta Reyes a 
cuminsa, y finalmente e mes 
a sali como e ‘ganado’ di e 
proceso di solicitud, y a haya e 
funcion. E la traha na Hulanda 
pa hopi aña den varios funcion 
cu a prepar’e pa e funcion 
nobo aki na Amba. E la traha 
den un hunta di comerciante 
pa un aña na Hulanda y tin 
conocemento den e funcion 
y e politica cu ta anda rond di 
dje. Basa riba e experiencia ey, 
ta pakico nan a tuma Reyes na 
trabou , segun e mes a splica 
BON DIA ARUBA. 

CONOCI NAARUBA 


Na Amba Reyes no ta mucho 
conoci cu e cultura local y 
tambe e operacion rond di e 
funcion. Pero cu su backround 
y un sentido comun, e lo 
por sa di ta capaz di tuma 
e decisionnan corecto. E ta 
mustra tambe cu e no tin tur e 
conocemento awor, pero esey 
ta bira su tarea primordial. 
Conoce su partneman 
strategico y percura pa tin e 
persona corecto riba e posicion 
corecto. Algo cu e tin cu bay 
stipula ainda. E ta consciente 
cu 90% di e funcion cu e tin, 
ta di networking y conoce 
hende. 

MANEHO 

Segun Reyes, hunta di 


comisario di ATIAno a delinea 
un lista di cos pa e haci. “Mi 
no a haya richtlijnen specifico 
pa cumpli cun’e ” e director 
nobo a bisa. Parti di e proceso 
di su solicitud, tabata ta pa e 
desaroya un plan di maneho 
strategico pa ATIA pa 2013. 
Skirbiendo un plan asina 
tabata un reto pasobra desde 
Hulanda, Reyes no tabata 
sa exactamente kico tabata 
hungando na Aruba. Esey ta 
haci’e fastioso. Pero teniendo 
e situacion laboral na bista na 
Hulanda, e ta kere cu esey ta 
su guia pa haci un trabou asina 
den loke por wordo adapta na 
Amba su nivel. 

HACI RONDJE 
Desde dos siman pasa, Reyes 


a haci su ‘rondje’ pa topa cu 
tur lider importante di Aruba 
y tene un combersacion cu 
nan. E no a logra haci’e cu tur 
ainda, pero e ta logrando si. E 
la laga e lideman aki inform’e 
di nan preocupacion y kico 
tur mester wordo haci pa por 
drecha cierto situacionnan. 
E ta bay cuminsa forma un 
plataforma caminda e por haci 
bon uza di tur e miembronan 
cu tin den ATIA. Expertonan 
riba varios tereno cu por ta util 
ora cu tin cierto problemanan. 
Uza bo experticio den cas 
mes, enves di bay pafo pa 
busca otro asistencia. 

Esey ta un di e metanan di 
Reyes pa logra pa haci ATIA 
mas util. □ 

Segun lider di fraccion di MEP, Sra. Evelyn Wever-Croes 


Gobierno a gasta 1/2 miyon pa celebracion Arubadag, 
mientras ta corta 50 miyon den enseñansa 



Lider di fraccion di MEP, Sra. Evelyn Wever-Croes. 


ORANJESTAD - Diado- 
mingo dia 24 di Maart Aruba- 
nonan y ciudadanonan Anti- 
yano a celebra ‘Arubadag’ na 
“Nieuwegein” den cercania 
di Utrecht. Lider di partido 
Movimento Electoral di Pueb- 
lo (MEP) Sra. Evelyn Wev- 
er-Croes ta remarca cu nos 
Prome Minister Mike Eman a 
biaha cu un delegacion absur- 


damente grandi, pa Hulanda 
gastando placa di pueblo pa 
celebra e dia di ‘Arubadag’. 
Segun e lider di e partido den 
oposicion, esaki a costa Go- 
biemo entre mey pa 1 miyon 
florin y aunke e fecha aki ta 
uno hopi particular pa e Am- 
bianonan cu ta biba na Hu- 
landa e no ta mira pakico nos 
Prome Minister mester gasta 



Imagen manda pa Gobierno ilustrando ambiente na Arubadag 2013. 


asina hopi placa pa celebra e 
dia aki, anto na mes momen- 
to nan ta bay corta 50 miyon 
florin for di e presupuesto di 
enseñansa. 

Comentarionan cu Wever- 
Croes a haya for di Hulanda 
tabata, “Cos no ta malo na 
Amba pasobra e forma cu a fi- 
esta aki na Hulanda ta mustra 
cu cos mester ta hopi bon mes 
na Aruba.” 

Wever-Croes ta puntra su 
mes, unda e inteligencia, nan 
‘common sence’ of e amor pa 
e pueblo aki, di e hendenan 
aki a keda? “Pasobra si bo uza 
principionan basico cu ta wor- 
do uza den un hogar, unda bo 
tin bo entrada y bo gastonan, 
na momento cu bo mester bay 
haci gasto adicional pa por 
ehempel un fiesta, lo bo pla- 
nea con pa gasta e placa pa e 


fiesta, despues cu bo caba di 
paga tur bo gastonan necesa- 
rio,” Wever-Croes ta indica. 
Mescos mester pasa den un 
Gobemacion. Mester paga 
gastonan necesario y si resta 
placa, ta fiesta. “E no por 
t’asina cu pa haci un fiesta pa 
un yiu, e parientenan ta cum- 
insa na corta den su necesidad 
di uniform di scol, transporte 
di bus pa bay scol, bukinan 
pa scol, pa por inverti e placa 
aki pa dun’e su fiesta, pasobra 
autoridad di e hogar ey tin cu 
tuma decisionnan a base di e 
bienestar di e mucha. Hamas 
bo ta pone enseñansa na di 
dos luga anto fiesta na prome 
luga” Wever-Croes ta señala. 
Wever-Croes ta bisa cu si tin 
placa pa fiesta, pa nan dalbay 
pero pa e cifra di cantidad 
di muchanan cu ta bay scol 


mainta sin por desayuna y 
famianan cu ta depende di e e 
pakete di cuminda di ‘Funda- 
cion pa nos Comunidad,’ Go- 
biemo mester yuda nan pa so- 
luciona nan problemanan. Go- 
biemo mester hinca mas placa 
den enseñansa y no corta for 
di e presupuesto di enseñansa. 
Y si Gobierno cumpli cu tur 
e necesidadnan aki y resta 
placa, anto e ora nan por bay 
fiesta. 

Segun lider di partido, esaki 
ta e compromiso di Movi- 
mento Electoral di Pueblo, pa 
hiba un maneho financiero re- 
sponsabel unda lo no bay haci 
gastonan cu Gobierno no por 
carga, ni tampoco lo duna pri- 
oridad na ‘fiestamento’ riba di 
‘necesidad’, una bes cu nan ta 
den Gobiemo na November di 
e aña aki. □ 

Minister ArthurDowers 


y mei numa, e por yega Par- 
lamento pa wordo trata. No 
ta conoci kico a pone e pre- 
supuesto tarda asina hopi pa 
yega Parlamento, pero ta un 
hecho cu e ta laat atrobe, y cu 
esaki ta contra ley di compt- 


abilidad. Ta spera cu pa fin di 
april, comienso di mey di e 
aña aki, lo por cuminsa trata e 
presupuesto 2013, y ta eynan 
lo por mira cuanto placa en- 
berdad lo a wordo kita for di 
enseñansa. □ 


Minister Dowers ta refuta acusacion di fraccion di MEP 

No ta bay kita 50 miyon di 
presupuesto di enseñansa 


$ 34-95 


ORANJESTAD - No ta ber- 
dad cu Gobierno a kita 50 mi- 
yon florin for di presupuesto 
di enseñansa. Esaki Minister 
di Enseñansa Arthur Dowers 
a sigura BON DIA ARUBA 
ayera tardi, reaccionando riba 
acusacion di fraccion di MEP. 
E partido heel (lesa articulo 
adhunto) a acusa Gobiemo 
di Amba di a gasta mey mi- 
yon florin na celebracion di 
Ambadag, mientras cu ta kita 
50 miyon for di fondo di ense- 
ñansa. Algo pues cu e manda- 
tario encarga ta refuta. 

NOTABERDAD 

Segun e mandatario, si ta e 
so lo ta dicidi, lo a pone 100 
miyon florin extra den ense- 
ñansa. “Pero absolutamente 
no ta asina ey cu Minister van 
onderwijs ta kita ningun cen 
for di ningun presupuesto. Pa- 


sobra no ta asina cos ta fun- 
ciona” Dowers a sigura BON 
DIA ARUBA. Ora cu e presu- 
puesto wordo hinca den otro, 
e ta bay financien, y ta wordo 
trata den Parlamento unda cu 
por discuti ariba ainda y deba- 
ti esaki. ct No tin nada defini- 
tivo di loke ta bay kita of no” 
Dowers a sigui bisa. 

BEZUINIGING 

Loke si e mandatario a bisa, 
ta cu tin algo cu ta conta pa 
tur ministerio, sin excepcion, 
unda cu a bisa cu Minister di 
Financien a pidi tur depar- 
tamento y ministerio pa tin 
‘bezuiniging’ den tur presu- 
puesto. “Esey no ta nada nobo 
, pasobra den Gobernacion di 
Mep tambe tabatin momen- 
tonan caminda mester a haci 
esey” Dowers a sigui bisa. Tin 
cu corda, segun Dowers, cu su 


ministerio tin e presupuesto di 
mas grandi, cu ta haci cu si bo 
kita algo, den porcentahe e ta 
mustra mas grandi. Pero mes 
momento e ta bisa cu e suma 
cu a reduci su presupuesto, no 
ta conoci ainda, pero sigur no 
ta 50 miyon. 

CONCEPTO FINAL 

E mandatario no por a bisa 
con hopi tin cu bay kita for 
di enseñansa, pasobra e no 
a ricibi e concepto final ai- 
nda. “Momento cu e presu- 
puesto yega cerca mi, mi por 
bay bisa defini kico a wordo 
proponi pa financien. Ta un 
hecho si, cu lo kita algo for di 
e post di Enseñansa pero no ta 
conoci cuanto e ta. 

PRESUPUESTO TA LAAT 

Manera cu BON DIA ARU- 
BA a raporta anteriormente 
caba, ta conoci cu e presu- 
puesto pa 2013 ainda no a 
wordo entrega y tampoco 
trata. E ta 6 luna laat, y tin 
indicacion cu ta aki un luna 

Movimento Electoral di Pueblo (MEP) 

Ta recorda fecha di 25 di Maart 1977 unda a vota pa 

referendum pa logra Status Aparte 


ORANJESTAD - Ayera riba 
fecha di 25 di Maart 1977 ta- 



Defunto Sr. Betico Croes dfm 
den lucha pa logra Status 
Aparte. 


bata 36 aña pasa cu hendenan 
tabata bayendo umanan elec- 
toral pa pone nan voto den 
e referendum cu finalmente 
a defini e futuro di nos pais 
unda nos ta ‘baas den nos me- 
sun cas’, los di Antiyas y tin 
lasonan directo cu Hulanda 
den Reino Hulandes, segun 
lider di partido di Movimento 
Electoral di Pueblo (MEP), 
Sra. Evelyn Wever-Croes. 

Wever-Croes ta remarca cu 
esaki no tabata un referendum 
cu a wordo logra facilmente 
pero tabata uno cu a bin cu 
hopi contratiempo. Pasobra 
e Minister di Husticia di An- 
tiyas e tempo ey a bisa cu e 
no kier pa polisnan bin Amba 
pa tene orden publico durante 
di e referendum, pasobra nan 
a spera cu cosnan lo sali for 


di man. “Pero nos pueblo 
pacifico a mustra cu e ta un 
deseo grandi di e pueblo y cu 
cosnan no sali for di man,” 
Wever-Croes ta bisa. 

Wever-Croes ta sigui bisa 
cu intemamente tabatin hopi 
‘boycut’ contra e referen- 
dum pasobra tabatin e parti- 
donan PPA (Partido Patriotico 
di Aruba) Y AVP (Ambaanse 
Volkspartij) cu a boycotia e 
referendum y a vota contra e 
resolucion di Parlamento di 
Amba pa bin cu e referendum 
y dia di e votacion mes cu ta 
dia di awe, 36 aña pasa, nan 
a bisa nan hendenan, “boso 
bay lama, no bay vota,” segun 
lider di e partido geel. 

E lider di MEP ta haya cu ta 
importante pa para keto na e 


tipo di eventonan aki di nos 
historia pasobra cu “husta- 
mente awe nos tin e partido 
AVP cu kier ‘claim’ cu ta 
nan a bringa pa status aparte 
di pais Aruba, ta bon pa nos 
corda cu na momento di nace- 
mento di nos status aparte, cu 
e referendum di 1977, nan a 
boycotia esaki y a bisa nan 
hendenan, ban lama.” 

“Apesar di tur esaki e tabata 
un momento hopi grandi, spe- 
cialmente pa esunnan cu a lu- 
cha cu alma y cuerpo pa awe 
nos tin, loke cu nos tin cu ta 
treciendo e bienestar y pros- 
peridad di nos pais,” Wever- 
Croes a bisa subrayando cu 
MEP ta compromete su mes 
pa sigui bringa pa mantene 
nos autonomia, e bienestar y 
prosperidad pa nos pais.Q 



Lider di partido di Movimento 
Electoral di Pueblo (MEP), 
Sra. Evelyn Wever-Croes. 


Parlamentario Xiomara Ruiz-Maduro di fraccion di MEP 

Gabinete Eman ta bolbe abusa di e clase trahado pa pasa 

medida directo den cartera di Pueblo 


ORANJESTAD - Segun 
Parlamentario Xiomara Ruiz- 
Maduro di fraccion di MEP, 
Gabinete Eman ta bolbe 
abusa di e clase trahado y ta 
kita e ahustacion pa inflacion. 
Ayera mainta durante confer- 
encia di prensa di Movemen- 
to Electoral di Pueblo (MEP) 
Parlementario Xiomara Ruiz- 
Maduro ta remarca cu Gabi- 
nete Mike Eman ta bolbe haci 
uzo di Dialogo Social pa pasa 
medida directo den e cartera 
di Pueblo. 


E Parlamentario ta remarca 
cu na final di 2012 Gabinete 
Eman a tene un Dialogo So- 
cial riba belasting y eyden a 
acorda pa pasa un otro me- 
dida riba e clase trahado cu 
ta e weso di lomba di e eco- 
nomia di nos pais. Gabinete 
Eman ta bay cambia nos Ley 
di Inkomsten y Loonbelasting 
pa kita e ahustacion pa infla- 
cion. Di e manera aki ta mal 
uza e Dialogo Social pa bolbe 
pasa un medida directo den e 
cartera di e clase trahado per- 


hudicando e poder di compra 
na nos pais. 

E articulo 25 di e Ley di 
Loonbelasting (LIB) ta pre- 
scribi cu mester tene cuenta 
cu inflacion na momento cu ta 
stipula e tarifa di loonbelast- 
ing cu e trahado mester bay 
paga. 

E ahuste aki ta pa evita cu e 
clase trahado ta keda hopi 
afecta den su poder di compra 
door di e inflacion. Como cu 
e ahuste aki ta pone cu menos 
placa ta drenta den caha di 
Gobierno y como cu e situa- 
cion di nos finansas publico 
ta den mal estado, Gabinete 
Eman kier cambia ley pa kita 
e ahuste aki pa asina por lceda 
cu mas placa den caha di Go- 
bierno, segun Ruiz-Maduro. 
Ya caba na 2011 Gabinete 
Eman a keda sin ahusta e be- 
lasting na e inflacion manera 
articulo 25 LIB ta prescribi. 
Pueblo a entrega masalmente 
su carta di obhecion contra 
di e abuso aki. Pero orden a 
bin di ariba pa SIAD warda 
e cartanan aki den lachi di 
olvido y sigui cobra pueblo 
belasting na un manera ilegal. 
Na comienso di 2013 Hues 
di belasting a pone preto riba 
blanco cu Gabinte Eman a ac- 
tua contra ley door di keda sin 
ahusta e belasting na inflacion 
y a remarca tambe cu no por 
uza e situacion financiero di 
Aruba como excusa pa lceda 
sin cumpli cu ley. “Pero lam- 


entablemente nos Minister 
di Finansas no a haci caso di 
loke Hues a bis’e. Raad van 
Advies tambe a remarca cu 
e cambio aki ta un medida 
scondi pa e pueblo, pero Min- 
ister De Meza no kier tende 
y ta prefera di castiga e clase 
trahado cu e medida aki, 
Ruiz-Maduro ta señala. 

“Awor manera un ladron di 
anochi Gabinete Eman ta 
maluza e Dialogo Social riba 
belasting pa yena wowo di 
pueblo cu ‘reparatietoeslag’ y 
extra ‘ouderenaftrek’, pa asi- 
na haci uzo di e oportunidad 
pa pone medida riba e clase 
trahado, e weso di lomba di 
e pais aki cu e medida di kita 
e ahustacion pa inflacion,” 
Ruiz-Maduro a bisa. E ta 
sigui bisa cu, di e manera aki 
Gabinete Eman ta perhudica e 
mesun grupo cu ta paga pa tur 
clase di ‘toeslag’ cu Gabinete 
Eman ta gaba cun’e, directa- 
mente for di nan cartera. Y tur 
esaki pa asina Gabinete Eman 
logra haya 10 miyon florin 
extra den caha di Gobierno pa 
goberna y fiesta cun’e. 

Mas aun, e Parlamentario ta 
añadi, Gabinete Eman den e 
cambio di ley aki tambe na 
un forma retroactivo kier per- 
hudica e clase trahado, door 
di legalisa tur locual nan a 
cobra ilegal na loonbelasting 
cu e tarifa di 2011 cu no a 
ser stipula conforme articulo 



Parlamentario Xiomara Ruiz- 
Maduro di fraccion di MEP 
durante conferencia di prensa 
na sede di MEP, na Sta. Cruz 

25 LIB. Di e manera aki nos 
Minister De Meza y nos Min- 
ister Eman kier haci y deshaci 
di nos leynan y pone medida 
riba e clase trahado un biaha 
mas. 

“Nos Fraccion a haci pre- 
gunta oficial riba e cambio 
di ley aki y ta wardando 
contesta di nos Ministernan. 
E reunion publico pronto lo 
wordo yama y eynan nos lo 
por bay comproba cual ta e 
Parlamentarionan cu lo sa 
di sali na defensa y evita cu 
Gabinete Eman ta bolbe abu- 
sa di e clase trahado kitando e 
ahustacion pa inflacion cu ta 
ancra den nos leynan,” asina 
e Parlamentario di fraccion 
geel a termina, bisando.Q 

Mientras cu e aerolinea a keda ‘geground’na Venezuela den fin di siman 

Aruba si no tin problema cu avionnan di DAE 


ORANJESTAD- Reciente- 
mente e aerolinea di nos her- 
mana isla Corsou DAE a haya 
su mes den problema na Ma- 
racaibo, Venezuela pa loke ta 
trata un di su avionnan. Auto- 
ridadnan aeronautico di Ven- 
ezuela a base di kehonan rici- 
bi, a dicidi di ground e avion 
pa motibonan di siguridad. 

DIRECTIE 

LUCHTVAART 

BON DIA ARUBA a 
tuma contacto cu Direktie 
Luchtvaart Aruba pa informa 
si por si acaso, aki na Aruba 
tambe lo por tin kehonan of 
problemanan cu e aerolinea 
en cuestion. Sr. Boekhoudt, 
di e departamento di Mainte- 
nance di Direktie Luchtvaart 
a informa na nos redaccion 
cu no tin ningun problema 
cu e avionnan aki na Aruba. 
E1 a splica cu aki na Aruba, 
tur avion ta wordo revisa pa 
asina sigura e siguridad di tur 
pasahero. E1 a sigui splica cu 
cada pais tin leynan diferente, 
y cada biaha tin otro leynan 
cu ta pone cu pa un motibo 
of otro, si e avionnan no ta 
cumpli cu e leynan di e pais, 
esaki no ta lanta vuelo. 

REKISITONAN INTER- 
NACIONAL 

Sr. Boekhoudt a sigui splica 
tur avion, sin excepcion di 
ningun, ta wordo controla ora 



cu nan baha na Aruba. esaki 
ta pa asina cumpli cu e ley- 
nan internacional di aviacion. 
Algun di rekisitonan cu e 
aerolineanan mester cumpli 
cun’e ta e.o.: 

Regla di trafico aereo 
(Toren di Control) 
Documentonan nec- 
esario manera p.e. 


Un di e avionnan di Dutch Antilles Express 






INSTITUTO NACIONAL DE AERONÁUTICA CIVIL 

\ VENEZUELA 


Instituto de Aeronautica Civil, cual ta departamento cu a dicidi di ground e avion di DAE. 


Aeropuerto Internacional Arturo Michelena di Valencia. 



Aeropuerto Internacional La Chinita di Maracaibo unda cu e 
avion di DAE a keda grounded. 


AOC/license di e pi- 
loto 

Avion mester ta air 
worthy ( esaki ta 
encera condicion di 
tire, fuselage; si un 
schroef ta los , depen- 
diendo na unda e ta, 
p.e si esaki ta riba e 
control panel, chance 
ta grandi cu e avion 
no ta lanta vuelo) 

Tin procedura cu 
cada avion cu baha 
na Aruba, ta wordo 
avisa door di Toren di 
Control si e avion ta 
air worthy si of no. 


DUTCH ANTILLES 
EXPRESS 

E medidanan tuma door di au- 
toridadnan Venezolano a bin 
despues di varios keho ricibi 
di pasaheronan di e aerolinea 
tocante e restrasonan constant 
den nan vuelonan y tambe e 
mal servicio di parti di e aero- 
linea. Ademas di esaki, ta bin 
acerca cu varios di e avionnan 
di DAE ta den mal estado. 
Autoridadnan Venezolano a 
acepta pa DAE sigui brinda 
servicionan na varios aero- 
puerto di e pais bisiña, pero 
e no mag di realisa di ningun 
biahe comercial por lo pronto. 
E aerolinea di Curacao a ad- 


miti cu e compania no ta du- 
nando un servicio optimal pa 
su pasaheronan for di Mara- 
caibo. 

ARUBATAHOPI 

ESTRICTO 

Sr. Boekhoudt a termina 
bisando, cu Aruba ta masha 
estricto mes na momento di 
controla avionnan cu baha na 
Aruba, pa asina garantisa e 
miho servicio y e miho man- 
tencion di cada avion. Si tin 
cualkier fayo, unda cu esaki 
lo por ta, e avion lo wordo 
revisa door di e ingeniero- 
nan mecanico pa asina solu- 
ciona e problema mas pronto 
posibel.Q 






















































DIAMARS 26 MAART 


A8 lL0CAL 



Minister di Turismo Sr. Otmar Oduber : 


Grupo Southwest suficientemente comprometi caba 

cu proyecto ex Bushiri Hotel 



Proyecto di Hard Rock Hotel cu lo bin riba tereno di ex- Bushiri Hotel. 


ORANJESTAD - Fin di Feb- 
ruari 2013, Grupo Southwest 
a haya un extension di 30 dia 
despues cu nan a entrega doc- 
umentacion exigi pa asina por 
drenta den e ultimo fase pa fi- 
nalisa e proceso cu Gobierno 
ta canando ya pa e ultimo 10 
lunanan cu e grupo di ‘Flard 
Rock Cafe.’ E ‘mahos bista’ 
cu nos ta mirando pa añanan 
largo caba, lo pronto yega na 
un final y lo converti su mes 
den un edificio totalmente 
renoba. “Cu e extension aki, 


lo duna te cu fin di April pa 
por logra haya e parti di fi- 
nanciamento, Minister di Tur- 
ismo, Transporte y Labor, Sr. 
Otmar Oduber a indica ayera 
mainta durante conferencia di 
prensa di Gobierno. 

Minister a indica cu AIB 
(Aruba Investment Bank) ta 
e instituto cu ta percurando 
pa consolida e financiamento 
den exterior. Tambe e exten- 
sion di garantia si acaso algo 
pasa unda e proyecto aki lo 
no continua, Aruba lo haya 


un garantia di 2 miyon dollar 
tambe ta concretisando. Y e 
contracto final cu Hard Rock 
Cafe tambe a keda concretisa. 
“Esaki kiermen cu na mo- 
mento e tereno wordo pasa pa 
nan, tin un contract concretisa 
caba.” 

Minister a sigui bisa cu taba- 
tin institutonan financiero di e 
‘equity’ cu ta e 40% cu mes- 
ter wordo poni di e doñonan 
mes, pa loke ta trata e ‘perfor- 
mance bond’, cu na momento 
cu traspasa e tereno aki ora cu 



r>i |v,n t;iment<i p$i Astmtonan £conumico T 
Comcrcio y lnduKtriii 

Prijsrum Mjivinio 



Conforme regulacion ministerial a keda stipula prijsnan maximo di benta pa e siguiente 
productonan, entrante: 

23 maart 2013 


Articulo/Marca 

Contenido 

Prijs maximo di 
benta na e 
detallista (Afl) 

Prijs maximo di 
benta na e 
consumidor (Afl) 

a. Aroz: 



UNCLE BEN -boil in bag rice 

12/448 gr. 

40,77 

3,90 

-converted brand rice 

6/5 lb. 

58,62 

11,21 

-converted original 

4/4.536 kg. 

68,04 

19,51 

-original brown rice 

12/454 gr. 

27,71 

2,65 

b. Hariña di maishi: 



GOYA -ñne corn meal 

24/12 oz. 

45,45 

2,19 


12/24 oz. 

44,28 

4,27 


4/5 lb. 

45,45 

13,15 

c. Sucu: 



FLORIDA CRYSTAL 




-wit, gerafineerd 

20/2 lb. 

41,49 

2,32 


10/4 lb. 

38,23 

4,27 




SIMILAC -advance, powder 

6/12,4 oz. 

72,89 

14,68 


6/23,2 oz. 

133,55 

26,89 

-go & grow 

6/22 oz. 

131,28 

26,43 

-sensitive, powder 

6/12,6 oz. 

78,42 

15,79 


Nota: Pa eventual kehonan, fabor tuma contacto telefonico na 5821181 ext. 234. 

Proximo publicacion lo tuma lugar dia 6 di april 2013. Peticion pa aumento di prijs mester wordo 
entrega prome cu 29 di maart 2013 pa por wordo procesa. 



Minister di Turismo, Trans- 
porte y Labor, Sr. Otmar 
Oduber ayera mainta durante 
conferencia di prensa di Go- 
bierno. 

e financiamento ta cla e ‘per- 
formance bond’ lo ta na su 
luga atraves di un documento 


di institutonan financiero di e 
grupo. “Kiermen bo ta mira 
cu e grupo ta suficientemente 
comprometi caba pa yega na 
un solucion pa cu e proyecto 
di Bushiri,” Minister a bisa. 
Minster ta señala cu e pensa- 
mento di un ‘mahos bista’ 
pa loke ta trata e ex-hotel di 
Bushiri ta andando pa casi 
nuebe (9) aña caba pero e pro- 
ceso cu Gobierno ta canando 
cu e grupo di ‘Hard Rock 
Cafe’ ta solamente 10 luna 
desde cu nan a gana e destaho 
publico cu a tuma luga. 
Minister ta expresa cu e ta 
contento di por yega na un 
final di e ‘mahos bista’, unda 
e ruinanan aki por wordo 
elimina y cu construccion por 
cuminsa dentro di poco.Q 


NEW TARABANA 
FOOD CENTER N.V. 

Ta busca 


SLAGER 

Contact persoon: Wensi Wu 
Adres: Solo #1 
Tel: 582-9241 / 744-8888 


Prome cu solicita of yama mester pasa 
DPL Seroe Blanco #4, cu un cedula of 
papel di Afl. 5,= d Registro Civil 
Entre 7:30 am -11:00 mainta di 
Dialuna pa Diabierna. 












































































Na Colegio Arubano 

Ex-Astronauta a ricibi T-shirt di “I am an Astronaut 

of Earth for di studiantenan 




laga e resto un banda” y corda 
cu ta un planeta manera mun- 
do so tin. “Nos tur ta Astro- 
nauta di Planeta Mundo”. 

Na momento cu el a caba di 
expresa e palabranan aki, un 


grupo di studiantenan di V-5 a 
cuminsa lansa grito di apoyo 
y a cana bin dilanti cu un re- 
galo pa Profesor Ockels. E ta 
un T-shirt cu dilanti ta bisa 
“Mi Compromiso cu Aruba” 
y parti patras tin e lema di 
Ockels “I am an Astronaut of 
the Earth”, cual, manera Ock- 
els a bisa, tabata “un sorpresa 
agradabel” cu e no a spera. 
Profesor Ockels a tene su 
charla na diferente scol di 
Aruba, pa casi dos mil hoben 
caba desde su yegada. E char- 
lanan hunto cu Dr. Ockels ta 
un iniciativa di BoBario cu 
tin como meta conscientisa- 
cion henter pueblo di Aruba, 
pero particularmente hoben- 
nan, riba e importancia di uza 
conscientemente energia den 
tur su aspectonan.Q 


Ex-Austronauta Profesor Wubbo Ockels dunando charla 
na Colegio Arubano Playa. 



ORANJESTAD - Desde e 
yegada na Aruba di ex-Astro- 
nauta Profesor Wubbo Ock- 
els, riba peticion di Gabinete 
Mike Eman, ta participando 
den diferente charla na scol- 
nan secundario di Aruba, riba 
e tema di sostenibilidad. 
Semper e intencion di e char- 
lanan di Profesor Ockels ta 
con un y tur, cuminsando cu 
nos hobennan, por percura pa 
un miho futuro pa nan pais. 
Gobiemo di Amba ta hibando 
un maneho cu ta promove un 


miho calidad di bida, pero 
principalmente logra cu e 
pais aki ta of casi 100% liber 
di fossiel fuel pa 2020. Esaki 
por wordo logra cu e genera- 
cion hoben di Amba. 

Profesor Ockels, kende a 
traha riba diferente proyecto 
den e ramo aki, incluyendo 
boto, auto y un super bus 
“berde”. Durante su discurso 
na hobennan di Colegio Am- 
bano Playa ayera tabata pa 
“semper hinca tur bo esfuerso 
den loke bo ta bon den dje y 

Segun Minister di Finanzas Mike de Meza na apertura di Watertoren San Nicola 

Pariba di brug tin proyectonan cu ta cuminsa 
for di Esso Ville te cu Pos Chikito 



Minister di Finanzas Mike de Meza. 


ORANJESTAD - Un di 
tur e miembro di Gabinete 
Mike Eman cu ta sinti su 
mes hopi orguyoso di e 
proyecto di restauracion y 
renobacion di Watertoren 
na San Nicolas, ta Minister 
di Finanzas Mike de Meza. 
E mandatario, como digno 
representante di e districto, 


a dirigi su mes na e publico 
na Ingles y a expresa su 
sentimentonan di orguyo, 
pasobra ta un tras di otro e 
proyectonan den e districto 
ta biniendo cla. 
Adicionalmente tabata un 
satisfaccion pa por anun- 
cia cu e sede di Watertoren 
a keda destina como un 


museo industrial caminda 
e companianan di utilidad 
local ta bay exhibi nan 
historia na residente y tur- 
istanan. De Meza tambe ta 
carga e cartera di energia 
bou di cual e companianan 
di utilidad manera WEB, 
ELMAR y SETAR ta re- 
sorta. 

Den su discurso durante 
e ceremonia di apertura, 
Minister de Meza a duna 
su palabra di pabien na tur 
e socionan di e proyecto, 
for di su colega di Infra- 
structura Benny Sevinger 
y su departamentonan te 
na Monumentenfonds y e 
contratistanan cu a ehecuta 
e proyecto. Como Minis- 
ter di Energia, responsa- 
bel pa e companianan di 


CLASIFICADO 

SERVICIO 

Auto Bieuw - Auto Bieuw 
Nos ta piki tur auto bieuw, 
completamente GRATIS 
Tambe nos ta piki: airco, 
bateria, stoof, frigidaire, 
wasmaschin, etc: 

Yama nos na Tel. 561-4297 / 
592-5766 

199126 

utilidad, Minister Mike de 
Meza a felicita nan tur pa 
e cooperacion cu tabata tin 
entre e entidadnan aki den 
e realisacion di e proyecto 
aki y su futuro uzo como un 
museo. 

E mandatario a sigui expre- 
sa cu e ta corda con tempo 
e tabata chikito, e edificio 
monumental aki semper 
a cautiva su atencion y 
imaginacion. Esaki ta re- 
cuerdonan cu ta keda graba 
den su memoria. E ta kere 
cu esaki tambe lo sosode 
pa hopi otro hende di San 
Nicolas. “Tabata hopi dolo- 
roso pa wak durante ultimo 
añanan con e watertoren 
a bay atras,” e ta expresa. 
P’esey mes e ekipo di tra- 
bou aki a bisa cu “ora nos 
drenta gobiemo nos ta bay 
drech’e y esey nos a haci,” 
e Minister a bisa. 

Otro ehempel di prome- 
sa cumpli ta e post bieu 
di ambulans cu pronto ta 
bay habri como un centro 
caminda e pueblo di San 
Nicolas por topa cu e Min- 
isternan. “Apesar di e cri- 
sis, nos a bisa cu nos no ta 
bay impone riba e pueblo 
tur sorto di belasting y me- 
dida, y nos a cumpli. No 
tabata y ainda no ta facil, 


pero nos ta logra si,” segun 
de Meza. 

E Minister a menciona 
varios di e proyectonan cu 
a keda cla, ta andando ai- 
nda of ta bay cuminsa na 
San Nicolas. Nan ta cubri 
e area for di Essoville te na 
Pos Chikito. Segun e man- 
datario, den apenas tres aña 
y mey, a logra hopi meta 
y obhetivo y tin hopi mas 
pendiente. E exito di e go- 
biemo aki su trabounan, ta 
duna credito na e liderazgo 
di Prome Minister Mike 
Eman. “Ora bo tin un capi- 
tan manera nos Prome Min- 
ister, bo sa cu bo ta yega na 
un bon direccion. E ta stima 
San Nicolas mescos cu nos 
tur ta stima San Nicolas,” 
de Meza a bisa. 

De Meza hunto cu Prome 
Minister Eman y Minis- 
ter di Infrastructura Benny 
Sevinger a pasa e switch 
cu a ilumina e edificio di 
Watertoren y ilustra con 
San Nicolas ta ‘Standing 
Tall.’ Sevinger y Eman di 
nan banda a duna tur elogio 
na Minister Mike de Meza, 
kende como Minister di 
Finanzas ta percura pa tin 
e fondonan disponibel pa 
asina e proyectonan por 
wordo ehecuta. □ 

























C0RTEI5J! 


DIAMARS 26 MAART 2013 


Caso chauffeurnan retira vs Arubus ta diahuebs awor 




ORANJESTAD - Algun si- 
man pasa mester a tuma luga 
e caso sumario cu un grupo di 
chauffeurnan di bus a cum- 
insa contra Arubus. 

E caso aki a wordo posponi 
na ultimo ora, door cu diripi- 
ente di parti di Arubus a pre- 
senta cu un cantidad di docu- 
mentonan. Pa algun tempo 
caba, BON DIA ARUBA ta 
siguiendo di cerca e desaroyo 
na Arubus di e caso caminda 
un cantidad di chauffeur a 
wordo kita for di Arubus door 
cu nan ta wordo sospecha di 
malversacion. 

Ta asina cu e mayoria di e 
chauffeurnan di bus a busca 
asistencia di abogado mr. 
Duijneveld ya cu nan ta to- 
talmente desacuerdo cu e me- 
dida tuma contra nan. BON 
DIA ARUBA por a compro- 
nde cu nan ta suspendi sin 


pago y hopi di e chofeman 
aki ta pasando momentonan 
dificil. 

Ambus ta wordo representa 
pa abogado mr. Wix, kende 
ta mantene e punto di bista cu 
malversacion a tuma luga. 

Dia 15 di Maart, tratamento 
di e caso mester a tuma luga 
pero door cu tin un cantidad 
di documento cu a keda en- 
trega na ultimo ora a keda pa- 
labra pa miho pospone e caso 
pa asina studia esakinan. 

Mr. Duijneveld, representan- 
do e empleadonan, a mus- 
tra cu su clientenan ta nenga 
rotundamente di a malversa 
placa. 

Na opinion di mr. Duijneveld, 
e problema den e asunto aki 
ta sinta cu e sistema nobo cu 
a introduci no ta funciona 
drechi y e empleadonan no a 
wordo entrena debidamente 
pa esaki. 


Un di e problema cu a keda 
señala ta cu e teller riba e bus- 
nan nobo cu ta registra e cant- 
idad di pasahero cu a subi den 
e bus, no ta cuadra cu e placa 
cu e chauffeurnan ta entrega. 
E chauffeuman a reclama cu e 
teller ta tilt ora cu luz di solo 
cay riba nan mainta of atardi. 
Riba peticion di e chauffeur- 
nan mes, a pone e telleman di 
antes bek. Awor ta resulta cu 


na Ambus a instala computer 
nobo y ta kita empleadonan 
pasobra tin un diferencia den 
cifranan cu e computer ta 
mustra y e teller di antes cu 
a keda instala den bus pa re- 
emplasa esnan nobo cu no ta 
sirbi. 

Den pasado tabatin varios 
caso di malversacion cu a 
tuma luga na Ambus y por 
a nota cu a pidi asistencia di 


Landsrecherche y cu e chauf- 
feuman cu a wordo haya so- 
spechoso mester a presenta 
dilanti Hues den un caso pe- 
nal. Ta straño cu e biaha aki 
no a pidi asistencia di Land- 
srecherche. Ta bisto cu tin 
diferencia di opinion entre 
e chauffeurnan y gerencia. 
Awor ta Hues lo mester dicidi 
si e medida tuma pa gerencia 
ta corecto of no. □ 


c\ 


Banco di Seguro Social Aruba 


svi> ANUNCIO RELACIONA CU 
PERSONEELSOPGAVE 2012 

SVb la mforma cu c u ilmio dia pa cnEroga c 

'Pcrsoncdsopyavc 2012' lo 31 di maaii 2013 

E Pcrsoncclsopgavc 2012 por wo#do cntr&ga na 
dcparlamcoLo di PramiafioHingi situa na SVb Éagfc 
Orario dr deportanicnto di Prcmiohcffmg ta. 
7:35 am -12 05 pm 
12:J5 pm - 3:05 pm 

Tambe por emsil e Perscrieclsopgave 2512 
ca info@svbarub 0 .orrj, 

Pa mas informacioo por tuma cornacto cu- 
depaiamenlo di Premiebelfing r»a S27-2T00, 

ir. Edwm M. Jaccbs 
Dircdor 


-(^ SVb - SagurnJad pa Aruba su oomunirted 


IIL-jfci ’-Ó 

&T e r r a f u s e present: Glass bead making for youth in Paasvakantie!!! 

For Y0U: if you are WtWun if - ZO ums old! 

When: 28,29,30 March, 2,3,4 April from 9.30am-3.30pm - You can pick one day or more! 

Where: Terrafuse, Turibana 14, Noord (caminda di Willy's Pools den direcion di Alto Vista) 

What: glass bead making behind the torch. We melt glass into beads! 

How much: Afl. 10 for a day. Special rate made possible by Unoca and Terrafuse, to give Y0U a new Experience! 
Application: Send an email to arubaglassceramics@gmail.com and tell us 

your age and the date you want to make your beads (28,29,30 March, 2,3 or 4 April) 

More info: 5922978, Marian Abath 

Pendiente tratamento di e caso den Corte otro luna 

Hues a suspende retiro di empleadonan di Ontvanger 



ORANJESTAD - Pendiente 
tratamento di e caso den Cor- 
te otro luna , Hues a suspende 
retiro di empleadonan di Ont- 
vanger. 

Relaciona cu e caso di me- 
dida disciplinario cu gerencia 
di Ontvanger a tuma contra 
algun empleado pa supuesto 
falta di cumplimento cu nan 
trabou, e empleadonan aki 
desde December 2011 a wor- 
do suspendi pendiente inves- 
tigacion disciplinario. Nan a 
wordo informa tambe cu si 
resulta cu nan ta culpabel di 
incumplimento severo di nan 
deber, lo bay pensa pa kita 
nan for di trabou. 

Na Januari 2013, e emplead- 
onan a haya carta cu nan ta 
wordo haya culpabel y cu lo 
bay kita nan for di trabou. 

E empleadonan T.v.A., M.L. 
y C.A. a busca asistencia di 
abogadonan mr. Passchier y 
mr. Swaen, kendenan a cum- 
insa caso di protesta contra e 
medida tuma. 

E abogadonan mr. Passchier 
y mr. Swaen a cuminsa dos 
caso, un contra e suspension 
y otro contra e retiro. 

Por a compronde cu anterior 
tabatin un caso pa cu e protes- 
tanan cual a tuma luga aña 
pasa caminda e protestanan a 
wordo rechasa na November 
2012. E empleadonan a apela 
contra e sentencia di Corte 
den Prome Instancia. Esey ta 
nifica cu awor Hof den apela- 
cion lo mester trata e casonan 
aki. Corte di Ambtenaar ta 
haya cu falta investigacion 
riba e asunto di suspension cu 


consecuencia retiro, y p’esey 
a fiha tratamento di e caso aki 
tuma luga na April 2013 o sea 
otro luna, . 

Pa loke ta e retiro, Hues ta 
mustra cu e empleadonan des- 
de December 2011 a wordo 
suspendi cu pago pendiente 
e investigacion. Y na Januari 
2013 nan a wordo notifica 
cu nan ta wordo retira. E em- 
pleadonan cu e caso aki, kier 
pa Hues laga nan sigui haya 
nan salario te ora cu tin un de- 
cision definitivo riba e decisi- 


onnan di Gobierno. 

Hues a mustra cu e regla prin- 
cipal di ley laboral ta, cu no 
ta ehecuta castigo discipli- 
nario, tanten cu esaki a bira 
no revocabel. Solamente ora 
cu di parti di Gobiemo tuma 
medida di inmediato, tin un 
excepcion riba e regla aki. 
Hues ta mustra cu Gobiemo 
a haci uzo di e autoridad door 
di tuma e decision di retiro di 
inmediato. 

Hues ta di opinion, teniendo 


cuenta cu e regla principal 
di ley y e consecuencianan 
severo cu e decisionnan di 
Gobierno tin riba e emplead- 
onan, esta cu nan ta keda sin 
trabou, ta door di loke e inves- 
tigacionnan a conduci na dje. 
Apesar di e cantidad di docu- 
mentonan cu a keda presenta, 
e empleadonan ta contradeci 
categoricamente cu esakinan 
ta corecto. 

Hues, despues di a evalua 
un ke otro di e caso, a dicidi 
cu e ta suspende e retiro di e 


empleadonan y cu nan mester 
sigui haya nan pago di sala- 
rio. Hues a bisa cu e ta tuma e 
decision aki pa evita desben- 
taha inhusto na banda di e em- 
pleadonan si a caso den e caso 
principal resulta cu e medida 
disciplinario di retiro no ta na 
su luga. 

Un interesante decision di 
Hues cu otro luna durante 
tratamento di e caso, lo mes- 
ter bin claridad si e retiro di 
e empleadonan ta na su luga 
of no. Q 


E la pasa pashent inyeccion robes y mat ’e 

Caso penal contra dokter falso Venezolano ta sigui mañan 


ORANJESTAD - E caso 
penal cu Ministerio Publico 
a cuminsa contra e Venezo- 
lano Jose Guaimacuto Rojas 
ta sigui mañan merdia 1.30 
den sala di Corte di Husticia. 
E caso aki tin hopi atencion 
di pueblo henter ya cu e sos- 
pechoso ta wordo acusa di ta 
un dokter falso y a haci mal 
trabao causando morto di un 
persona. 

ACU S ACIONNAN 
E acusacionnan cu tin con- 
tra e sospechoso ta cu riba 
21 di December 2011 el a 


causa morto di e dama P. cu 
el a duna tratamento, door di 
dun’e inyeccionnan robes. 
Ademas e ta wordo acusa di ta 
un dokter falso y cu el a duna 
diferente persona tratamento 
pa drecha figura di curpa y 
cara siendo cu e no ta cualifi- 
ca pa esaki. Tambe e ta wordo 
acusa di a falsifica certificado 
pa laga mustra cu e lo ta un 
specialista. 

E caso aki diferente biaha a 
wordo pospone hustamente 
door di investigacionnan cu 
mester a tuma luga. Un di e 


investigacionnan tabata na 
Instituto Forence na Hulanda 
(NFI), cu a constata cu e so- 
spechoso a pasa e victima 
dama P. inyeccion robes riba 
12 di December 2011, cu con- 
secuencia cu el a fayece. 
Durante un di e casonan pro 
forma, Fiscal a bisa Hues cu 
e rapport di NFI a yega y cu 
NFI ta confirma cu door cu e 
sospechoso a inyecta gel na 
forma robes, e gel a bay resul- 
ta den pulmon di e persona y 
esey a causa su morto. Ta par- 
ce tambe cu e estudionan cu e 


sospechoso lo a bisa di a sigui 
na universidad na Venezuela 
no ta cuadra. 

Hues na dado momento a or- 
dena cu e kier pa un experto 
na Aruba evalua e forma di 
traha di e sospechoso. Reci- 
entemente den Corte a presen- 
ta e rapport di e experto pero 
abogado mr. Chris Lejuez, cu 
awor a reemplasa mr. Zara, a 
reclama cu ningun momento 
so e experto a papia cu su cli- 
ente, cual tabata un di e condi- 
cionnan. 

E sospechoso a cambia di tres 


abogado. Prome e tabata mr. 
Illes, despues el a bay pa mr. 
Zara y awor e ta cu mr. Chris 
Lejuez. E situacion di e caso 
awor ta, cu Hues Comisario lo 
bay interoga e experto medi- 
co, kende tambe lo bay papia 
cu e sospechoso y alabes lo 
papia cu e mama di e victima 
y e dama cu tabata presente 
den camber na momento cu e 
sospechoso tabata atende cu e 
victima. Mañan lo bay haya sa 
con tur e combersacionnan aki 
a bay y kico Fiscal ta pensa di 
e caso.Q 

Homber ta fayece door 
di causanan ainda 
desconoci pa polis 


Willemstad, CORSOU- E 

homber di 44 aña Jeannecino 
Bruzusky Cristina diasabra 
anochi a fayece pa motibonan 
te ainda desconoci. Polis a 
haya un melding cu e homber, 
kende tabata sufri di prob- 
lemanan psikico tabata drumi 
riba caminda cerca di Schot- 
tegat West. Agentenan poli- 
cial di Otrobanda a bay na e 
sitio, unda Cristina a declara 
na e agentenan cu el a bebe 
cerbes. Despues e la cay sinta 
riba e stupi y despues di un 


oracion el a bisa e agentenan 
unda e ta biba. E agentenan 
e ora e hib’e su cas unda el 
a bira mas malo y a cuminsa 
sangra pa nanishi. 

INVESTIGACION 
Agentenan policial na e sitio 
a yama ambulance, unda cu 
el a ser transporta cu urgencia 
pa hospital. Un rato despues a 
drenta e melding cu Christina 
a fayece. Ministerio Publico 
a tuma e curpa den beslag pa 
haci autopsia y asina deter- 
mina causa di morto. □ 



E homber Jeannecino Bruzusky Cristina a fayece inesperadamente y causa di morto no ta conoci. 



Ex- Gezaghebber Liza Dindial. 


Liza Dindial lo acepta e 
puesto di Gobernador 
si e funcion wordo 


ofreci 

Willemstad, CORSOU- 

Den caso cu e puesto di 
Gobemador wordo ofreci na 
ex- Gezaghebber Liza Dindi- 
al, su contesta riba e proposi- 
cion aki lo ta “si”. 

Esaki segun Linda Dindial 
den un entrevista. “Mi a pen- 
sa hopi riba esaki. Y mi lo 
haci esaki, si apelacion wor- 
do haci na mi persona”, segun 
Dindial. 

Aworaki Corsou ta sin Gober- 
nador desde cu Frits Goedge- 
drag a entrega su retiro na 


na dje 

Octber ultimo. 

Mientras tanto, Nolda Romer- 
Kenepa a wordo nombra 
como e di dos reemplasante 
di Gobemador pa pais Cor- 
sou. 

BRUG 

“Mi ta cerca di e hendenan, 
mi por ta un bmg entre Hu- 
landa y Corsou, entre politica 
y sociedad. E function aki 
tam as importante cu nunca. 
E Gobernador nobo mester ta 
un hende di tur hende”, segun 
Dindial.Q 


Segun Andre Bosman di VVD 

Hulanda mester interveni 
na Sint Maarten 


Phillipsburg, SINT 

MAARTEN - Sint Maarten 
mester haya un representante 
di Reino pa asina salvaguar- 
dia e integridad administra- 
tivo. Esaki segun miembro di 
Tweede Kamer pa VVD, An- 
dre Bosman. 

DUNCAN RIBA NON 
ACTIEF 

Bosman lo kier pa e Minister 
di Husticia di Sint Maarten 
wordo poni riba non- actief. 
“Un representante di Reino 
lo mester haci un investiga- 
cion independiente na e.o. 
labamento di placa y cor- 
mpcion di e Gobierno riba e 
isla”, segun Bosman. 

“E capacidad cu Ministerio 
Publico tin aworaki den e in- 


vestigacion aki riba e isla di 
Sint Maarten, no mester ta 
den man di e personanan aki. 
Nan mester ta personanan cu 
no ta forma parti di e sistema 
hudicial di e isla”. 

GARANTIA 

Bosman ta haci un apelacion 
riba e Minister encarga cu 
Asuntonan di Reino Ronald 
Plasterk (PvdA) pa funcion 
di garantia stipula den statuut 
di Reino. 

Eyden ta para cu Hulanda 
mester interveni den caso 
cu e siguridad huridico of e 
Gobernacion di e Paisnan den 
Reino manera Sint Maarten ta 
core peliger. Bosman lo pre- 
senta su propuesta awe den 
Tweede Kamer na Minister 


Plasterk. 

INVESTIGACION 

Premier Mark Rutte (VVD) 
na comienso di e luna aki a 
declara cu, cu motibo di no- 
ticianan tocante politiconan 
compto riba isla, lo mester 
bin un investigacion profun- 
do riba Sint Maarten. Pa mo- 
tibo cu Hulanda no tin control 
directo riba Sint Maarten, el 
a propone pa cuminsa cu e 
investigacion den Ministerio 
Publico di e isla. 

Den un scandal recien riba e 
isla aki, e politico Patrick II- 
lidge, e.o. riba ordo di Min- 
ister Duncan lo a ricibi placa 
a cambio cu e lo a otorga per- 
misonan pa a habri un bar pa 
prostituta.Q 



Patrick Illidge, politico di St. Maarten acusa di a ricibi placa 
riba ordo di Minister Duncan 

Fiscal a pidi pa reconstrui accidente fatal di 14 di Mei 2012 




Automobilista cu no a respeta ordo di polis y a haya un bon 
scual di Hefe di trafico y tambe di polis di trafico. 


Specialista di trafico midiendo e otro banda di caminda. 



Specialista di trafico y un polis di trafico midiendo unda e im- 
pacto a tuma luga. 



Fiscal Vanderzon splicando specialista di trafico y polis 
di trafico algo. 



Fiscal atendiendo cu e reconstruccion aki. 



STOHD, polis di trafico, Specialista di Trafico Orman, Hefe di Trafico Ricardo Muller y Fiscal Vanderzon, na e sitio 

di reconstruccion. 


ORANJESTAD - Dialuna 
anochi pa mas o menos 8’or, 
Polisnan di trafico, STOHD, 
hunto cu specialista di trafico 
Orman, hefe di polis di traf- 
ico Muller, Fiscal Zondervan 
y abogado Richardson tabata 
presente na e reconstruccion 
di e accidente fatal cu a tuma 
luga dia 14 di Mei 2012, unda 
un dama despues di a caba 
di traha na Wendy’s, na mo- 
mento cu e tabata crusando 
caminda el a ser alcansa pa un 
auto maneha pa un dama den 
un Nissan Platina cu despues 
di impacto no a para pero a 
scoge pa sigui core. E dama 
a fayece mesora na e sitio, 
despues di un rato polis a 
logra detene e dama cu a “hit 
and run” aparentemente ta- 
bata bao di influencia. 

E caminda a wordo cera pa 
mas o menos 8’or y un rato 
prome cu 8’or y mey a cum- 
insa cu midimento. Durante 
e midimento Polis tabata tin 
e caminda cera, pero asi- 
na mes un automobilista no 
a respeta esaki y a sigui core 
bin na e sitio unda e recon- 
struccion tabata bay tumando 
luga. 

Mesora Polis di trafico y hefe 
di trafico a par’e y a dun’e un 
bon scual pa motibo di no a 
respeta cu polis tin caminda 
cera. Despues cu Polis a pa- 
pia cun’e, mesora a mand’e 
reverse e auto y bay for di e 
sitio. 

E motibo palcico a haci e re- 
construccion riba dialuna 
anochi, ta pa nan haya e me- 
sun claridad di luna y e re- 
construccion a ser haci mas o 
menos e mesun ora cu e ac- 
cidente fatal aki a tuma luga. 
Un polis dama a bisti e uni- 
form di Wendy’s a bay para 
na unda e impacto a tuma 
luga. E accidente no a pasa 
manera na prome instante a 
ser bisa, cu e auto a baha for 
di caminda y dal e dama can- 
to di caminda, pero el a dal 
dama riba caminda na mo- 
mento cu e tabata crusando di 
panort bay pazuid. 

Prome a reconstrui cu un auto 
glas getint preto y despues a 
reconstrui e accidente cu un 
auto sin tint pa mira e dife- 
rencia y unda cos lo por a bay 
fout. Den e auto a bay Fiscal, 
un abogado, un polis di trafi- 
co, hefe di trafico y un miem- 
bro di prensa. Ora e recon- 
struccion a termina, Fiscal no 
por a duna niun informacion 
of declaracion paso e inves- 
tigacion di e accidente fatal 
aki no a yega su fin ainda.Q 

Puerto di Aruba cu cobertura Internacional 


Durante CSM 2013 



Director di Aruba Parts Au- 
thority Sr. Alfonso Boekhoudt. 



di nos puerto ariba ultimo 
desaroyonan den e centro di 
exhibicion mes. 



The Caribbean 
strikes back 




ORANJESTAD- Aruba 
Ports Authority N.V. ta mira 
bek ariba un CSM (Cruise 
Shipping Miami) 2013 fruc- 
tifero y beneficioso. Ademas 
di a topa multiple contactonan 
estableci a traves di e mas di 
binti (20) añanan participan- 
do na e conferencia mas gran- 
di den e mundo naviero y di 
crucero (ex-Seatrade), tanto 
e Director Adhunto-Sr. Hum- 
phrey Tromp y e Marketing 
& Communications Manag- 
er- Tamara Waldron a atende 
tur workshop relevante pa e 
industria crucero pa nos pais 
y a tene numeroso reunion- 
nan. Sra. Sira Werleman, 
representante di Aruba Ports 
Authority a suministra esun- 
nan interesa den informacion 


Loke pa APA ta aun mas vali- 
oso ta e atencion y reconoce- 
mento di parti di e medionan 
mas importante den e indu- 
stria durante di henter e si- 
man. 

E puerto a estrena su pub- 
licidad nobo den tur revista 
distribui entre liñanan cru- 
cero na e evento y miembro- 
nan di e industria, resaltando 
aspectonan di interes pa e 
lista “3-tier” di cliente, esta 
1. e (ehecutivonan di) linea 
crucero; 2. e agente di biahe 
cu ta bende e itinerario; y 3. 
e consumidor cu ta bishita 
nos puerto. Ademas di esaki 
e Director di Aruba Ports 
Authority N.V., Sr. Alfonso 
Boekhoudt, a profila den edi- 
torialnan extensivo caminda 




ta wordo cita numeroso biaha 
como un conocedo berdadero 
di e industria crucero. 

E articulonan a resalta aspec- 
tonan cu ta duna e puerto y 
e isla un bentaha como des- 
tinacion pa crucero. Special- 
mente mirando e echo cu e re- 
gion Sur di Caribe ta birando 
mas popular debi na e regula- 
cionnan di e ECA na Estados 
Unidos cu ta encurashando 
liñanan pa manda barconan 



pa homeport den nos region. 
Premirando esaki tambe 
despues di indicacionnan 
ricibi for di ehecutivonan di 
e liñanan crucero, APA a yega 
prepara cu informacion nec- 
esario pa mercadea Aruba 
Ports como un homeport y 
saca bentaha di e oportunidad. 
Ademas di promocion pa 
nos puerto, a pone esun- 
nan concemi na altura di tur 


e desaroyonan den area di 
nos puerto y e centro di nos 
ciudad cu lo haci nos desti- 
nacion ainda mas interesante. 
Continuamente a enfatisa e 
importancia di renobacion y 
modernisacion (revamping) 
di destinacionnan den Caribe 
haciendo e cambionan infra- 
stmctural rond di nos puerto 
ideal pa locual e liñanan ta 
buscando. □ 



ARUBA CERTIFICATION PROGRAM 

Pa di dos aña consecutivo 



N.V. ELMAR a sostene Earth Hour 
Community Group Aruba 







ORANJESTAD - Como 
muestra di e compromiso di 
nos compania di distribucion 
di electricidad, N.V.ELMAR 
a participa pa e di dos aña 
consecutivo na Earth Hour 
diasabra anochi. Aruba a par- 
ticipa e aña aki masalmente 
na Earth Hour, unda cu per- 
sonanan individual, famia, 
gruponan di amigo, negoshi y 
instancianan a paga tur luz y 
aparatonan electrico no nec- 
esario di 8’or y mey pa 9’or y 
mey di anochi. 

N.V. ELMAR a mustra nan 
aprecio na participantenan 
kende a demostra un respet 
y amor pa nos Planeta Tera 
y un compromiso pa haci es- 
fuersonan cu ta beneficia nos 
medio ambiente, y a dicidi 
uni cu Earth Hour Communi- 
ty Group Aruba pa e ocasion 
aki. 

N.V. ELMAR ta satisfecho di 
por a uni cu e bon causa aki 
y yuda den educacion di e 
comunidad y particularmen- 
te nos muchanan pa loke ta 
procesonan, proyectonan y 
cu tipnan simpel con ta yuda 
spaar coriente y cu esaki re- 
cursonan hopi valioso. 

ENERGIA 

ALTERNATIVO 

E compania pa algun aña ta 
trahando riba diferente pro- 
ducto cu ta spaar coriente y 
ta promove uzo di energia al- 
temativo. Entre otro, e ultimo 
tres añanan, N.V. ELMAR a 
cuminsa cambia luznan di 
caya pa tecnologia LED y 
tambe tur instalacion nobo ta 
wordo haci cu LED. Ademas, 
a introduci y promove e uzo 
di instalacionnan di panel so- 
lar na cas y negoshinan, como 
tambe ta ofreciendo meternan 
prepago pa yuda e consumi- 
dor tin un miho control riba 
su gastonan di coriente. 

PANEL SOLAR NA 
AEROPUERTO REINA 



BEATRIX 

Cu esaki y diferente otro pro- 
yecto y iniciativa, manera e 
parke di panel solar na Ae- 
ropuerto Reina Beatrix, N.V. 
ELMAR ta para hunto cu nos 
comunidad y ta motiva e so- 
ciedad pa haci uzo mas cons- 
ciente di coriente. E accion- 
nan cu ta wordo tuma awe, 
e conscientisacion di nos 
hobennan pa pensa, planea 
y actua na beneficio di nos 


medio ambiente y proteccion 
di nos recursonan precioso ta 
conduci na un miho futuro pa 
nos tur. 

N.V. ELMAR ta felicita Earth 
Hour Community Group Am- 
ba y Parlamento Hubenil cu 
e bunita iniciativa. Miles di 
persona naAmba, incluyendo 
nos muchanan di scol y algun 
hotelnan, a uni, paga luz, para 
keto y refieha riba nan com- 
promiso cu nos Planeta.Q 

Classic Car Club Aruba tambe a celebra 

Himno y Bandera 2013 




ORANJESTAD- Classic Car Club Aruba, CCCA, a cel- 
ebra dia di Himno y Bandera 18 di maart, en grande. Nan 
a cuminsa for di Savaneta, bin topa, riba invitacion di Ar- 
chivo Nacional di Aruba (ANA), unda pueblo cu a bishita 
archivo a sa tambe di admira e autonan clasico. Despues a 
sigui cu un paseo chikito y a para banda di ex Bushiri hotel, 
show e autonan y a saboria un bon BBQ. Club a wordo rep- 
resenta cu 15 auto, data for di añanan 50 te cu 80. Un danki 
na publico cu a sa di admira y saka potret cu nos autonan. 
Keda pendiente pa Classic Car Club su siguiente salida y 
show, pronto.Q 

Nacionnan Uni lo evacua e mita di 
su personal internacional na Siria 


Damasco, SIRIA- Na- 

cionnan Uni a evacua e mita 
di su 100 empleadonan stran- 
hero cu ta traha na Siria, debi 
na e peliger creciente cu nan 
ta core door di e violencia na 
fiientenan diplomatico. 

E oficina cu sede na Damasco, 
e representante di ONU y di 
e Liga Arabe pa Siria, Lakh- 
dar Brahimi lo wordo cera y 
desplasa na Cairo of Libanon, 
a precisa e diplomaticonan 
prome di haci un anuncio ofi- 
cial tocante e tema. 

66 E organisacion a splica nos 


cu esaki ta relaciona cu e 
creciente risiconan cu nan ta 
core na Damasco”, segun un 
di e diplomaticonan acredita 
di Nacionnan Uni, kende a 
prefera di keda anonimo. 66 Ta- 
bata tin atentadonan suicidio 
y un cantidad di atakenan cer- 
ca di e mision di Nacionnan 
Uni”, el agrega. 

Nacionnan Uni a cumpli un 
mision humanitario na Siria, 
cual su obhetivo ta alimenta 
y yuda e mas di dos miyon 
Sirionan atrapa mei mei di e 
combatenan cu ta tumando 


luga desde dos aña pasa entre 
e regimen di Bashar al Asad y 
e rebeldenan cu ta reclama pa 
Assad bandona poder. 

E trabao di distribucion di 
alimento ta wordo ehecuta 
mayoria parti pa emplead- 
onan Sirio of pa miembronan 
di e Media Luna Cora Sirio 
(ekivalente na Rode Kruis).Q 

Nacionann Uni lo evacua mita 
di su empleadonan stranhero 
for di Siria. 



Continuidad di Chavismo ta dividi tanto Venezuela como Latino- America 


Caracas, VENEZUELA- E 

apoyo na e continuidad di e 
Chavismo na Venezuela ta di- 
vidi Latinoamerica mes tanto 
cu na Venezuela. 

E continuidad di e Chavismo 
despues di e morto recien di 
e Presidente Hugo Chavez, ta 
conta cu un apoyo “intenso y 
global” di Bolivia, Cuba, Ec- 
uador y Nicaragua, segun un 
informe elabora pa e Instituto 
di Prospectiva Internacional 
(IPI). 

E rechaso, di otro banda, ta 
bin di manera generalisa for 
di e mundo empresarial, e 
medionan di comunicacion 
y e presidencia di Chile, Co- 
lombia, Guatemala, Haiti, 
Panama y Paraguay. 

E estudio, realisa mientras cu 
eleccionnan presidencial ta 



E fayecido Presidente di Venezuela Hugo Chavez Frias kende ta 
e propulsor di e movimento Chavismo. 


den porta, dia 14 di April, ta nia Latinoamericano, “gener- 
conclui tambe cu e ciudada- almente”, no ta apoya e con- 


tinuidad di Chavismo. 
Mayoria di e Presidentenan di 
e region ta apoya e continui- 
dad di e Gobierno Chavista na 
Venezuela, segun un informe 
cu ta bisa cu esaki ta wordo 
apoya door di Argentina, Bo- 
livia, Cuba, Ecuador, E1 Sal- 
vador, Honduras, Nicaragua 
y Uruguay, mientras cu Brazil 
y Costa Rica ta haci esaki, cu 
menos intensidad. 

Di otro banda, Presidentenan 
di Chile, Colombia, Guatema- 
la, Haiti, Panama y Paraguay, 
mientras cu Mexico, Costa 
Rica y Peru ta keda neutral, 
segun e investigacion. 

E principal partidonan di 
oposicion ta distribui nan 
apoyo di manera contrario 
di e Presidentenan di nan re- 
spectivo pais, excepto Bo- 


livia, Costa Rica, Cuba y 
Honduras, unda cu gruponan 
opositor ta respalda e Gobi- 
erno Bolivariano. 

Medionan di comunicacion 
Latinoamericano, segun e in- 
forme, ta e criticonan princi- 
pal cu e Movimento Chavista 
den e region y excepto Bo- 
livia, Cuba, Ecuador, Hon- 
duras, Nicaragua y Uruguay 
ta rechasa e continuidad di e 
siguidonan di Chavez. 

E estudio a wordo realisa a 
rais di e convocatorio pa elec- 
cionnan Venezolano despues 
di e morto di Chavez, dia 5 
ultimo y considerando cu den 
e eleccionnan aki, no sola- 
mente e Presidencia di Vene- 
zuela ta den wega, sino tambe 
e forsa di Chavismo den La- 
tino- America. □ 


Eurogroup ta ratifica rescate financiero di Chipre 



Nicosia, CHIPRE- E Minis- 
ter di Financia di Union Eu- 
ropeo a ratifica den oranan 
di marduga di dialuna e acu- 
erdo alcansa entre Chipre y 
e Comision Europeo (CE), 
e Banco Central Europeo 
(BCE) y e Fondo Monetario 
Internacional (FMI) pa evita e 


collapse di e sistema bancario 
di e isla. 

Segun e terminonan di e acu- 
erdo alcansa na Brusells, e 
isla a ricibi un rescate di 10 
biyon Euro (casi 13 biyon 
dollar) for di Eurozone y 
FMI, for di cual autoridadnan 
di Chipre, lo mester colabora 


cu 5.8 biyon Euro. 

E acuerdo ta encera cu e 
Banco di Chipre, e banco mas 
grandi di e pais Mediteraneo 
lo keda salba di wordo de- 
clara bancarota, mientras cu 
e di dos entidad financiero 
mas grandi, e banco Laiki lo 
wordo cera y personanan cu 
tin un deposito di mas di 100 
mil Euro lo sufri perdidanan 
grandi, posiblemente di te un 
40% di loke nan tin gespaar. 

E depositantenan di sumanan 
grandi ta esunnan cu lo sufri 
mas. Sin embargo, personan- 
an cu tin depositonan menos 
di 100 mil Euro den banconan 
di Chipre lo no mester paga 
belasting riba esakinan. 

“Nos tin acuerdo cu ta bay 
ta na interes di e pueblo di 
Chipre y tambe den e interes 
di Union Europeo”, segun 
e presidente di Chipre, Nic- 
os Anastasiades, a declara 
despues di e reunion celebra 


na Brussels. 

Di otro banda, e Presidente 
di Eurogroup, Jeroen Dijs- 
selbloem, a afirma cu e acu- 
erdo ta pone fin na dies dia 


di incertidumbre cu a afecta 
Chipre y e zona Euro. 

Manera stipula door di FMI, 
e acuerdo no mester wordo 
aproba door di Parlamento.Q 



Eurogroup a yega na un acuerdo di rescate pa evita e collapse 
financiero di Chipre. 

Rebeldenan ta tuma control over di e Republica Centro Africano 


Bangui, REPUBLICA 
CENTRAL AFRICANO- E 

lider di e insurgentenan Cen- 
troafricano Michel Djotodia, 
kendenan ta controla e pais, 
desde dialuna ta actua como 
sucesor di e Presidente Fran- 
cois Bozize, cu a bandona 
Bangui pa refugia su mes 
na Camerun. “E Presidente 
Francois Bozize a busca refu- 
gio na Camerun, unda e ta ac- 
tualmente sperando su partida 
pa otro pais”, segun un anun- 
cio di parti di Presidencia di 
Cameron den un comunicado. 
Su famia a wordo ricibi door 
di Republica Democratico di 


Congo, segun un vocero di 
Gobiemo y Ministernan di 
Medionan di Comunicacion 
di Congo, Lambert Mende. 
Casi 20 persona, incluyendo 
su yiu, a wordo ricibi y aleha 
di e fronteranan conforme e 
reglanan intemacional. 

Union Africano (UA) a con- 
dena toma di poder forsa di 
e guerrilleronan y dialuna a 
suspende e participacion di e 
Republica Centroafricano den 
e organisacion. UA a impone 
tambe sancionnan na shete 
responsabel di e coalicion 
rebelde Seleka, incluyendo 
Michel Djotodia, despues di e 



E lider di e insurgentenan Michel Djododia. 


E ex- Presidente di e Republica Centro Africano Francois Bozize. 


ofensiva relampago y e toma 
di Bangui, e capital di e Re- 
publica Centroafricano. 

E Conseho di Pas y Siguridad 
a dicidi di suspende inme- 
diatamente e participacion di 
RCA (Republica Centroafri- 
cano) den tur e actividadnan 
di e Union Africano, y tambe 
lo impone sancionnan mane- 
ra restriccionnan di biahe y e 
congelacion di e depositonan 
di e dirigentenan di Seleka, 
segun e Comisario di Pas y 
Siguridad di UA, Ramtane 
Lamamra. E capital di e pais 
ta sin coriente y sin radio na- 
cional. Djotodia ta comporta 
su mes como e hefe nobo di 
Estado, sperando un declara- 
cion oficial na e nacion. 
Desde Paris, un di e vocero- 
nan di e insurgente, Eric Mas- 
si a destaca cu na ta sperando 
un declaracion solemne cu ta 
oficialisa e acceso na e presi- 


dencia di Michel Djotodia. 
Djotodia, di mas o menos 
60 aña ta un ex- funcionario 
y diplomatico, entre otro e 
tabata consul di e Republica 
Centroafricano na Sudan del 
Sur. E1 a rebeldia, y a bira un 
di e principal dirigentenan re- 
belde desde 2005. 

Di su parti, Francia y Merca a 
pidi e guerrilleronan cu ta re- 
speta e acuerdonan di pas cu 
a wordo conclui na Libreville 
dia 11 di Januari den e sec- 
tor di Bozzie, e oposicion y 
Seleka y pa apoya e Gobierno 
di Union Nacional cu a surgi 
di esaki. 

Djotodia a priminti cu “ nos 
semper lo sigui den e espiri- 
to di Libreville”, confiando 
cu e lo mantene su cargo na 
e actual Prome Minister di 
Gobierno di Union Nacional 
Nicolas Tiangaye, un figura 
di oposicion. 


Bozize, di 66 aña cu yega na 
poder pa via arma na 2003, 
ta un persona cerca di e Em- 
perador Jean Bedel Bokassa, 
a wordo eligi Presidente na 
2005 y reeligi na 2011 despu- 
es di eleccionnan hopi critica 
pa e oposicion. E rebelion a 
lansa su prome ofensivo dia 
10 di December den e parti 
noord di e pais, logrando un 
serie di Victoria contra di e 
forsanan desorganisa Guber- 
namental, prome cu el a stop 
su avance debi na e presion 
internacional na 75 km noord 
di Bangui. E acuerdo di Li- 
breville a desemboca den e 
formacion di un Gobierno 
di Union Nacional. E insur- 
gentenan a alega cu e conve- 
nionan aki no tabata wordo 
respeta. Esaki ta resulta den 
hostilidadnan siman pasa y 
nan a declara e instalacion di 
un Gobierno di transicion. □ 



Zuid Korea y Merca ta firma plan di respuesta contra di Noord- Korea 


Seoul, ZI ID- KOREA- Merca specifica con nan mester coopera 
y Zuid- Korea a firma un plan pa haci frente na e menasanan di 
operativo nobo, na unda cu e Noord-Korea. 



Dos soldaat Norcoreano ta wak direccion zuid na e zona 
fronteriso entre e dos Koreanan. 



Training conhunto di Zuid- Korea hunto cu Merca den e operacion Foal Eagle. 


E acuerdo ta establece un plan di 
contigencia pa e ehercitonan di e 
dos paisnan den caso di cu Noord- 
Korea realisa un incursion of un 
atake contra di su bisiña. 

Den caso cu e Pyongyang 


(Noord- Korea) cumpli cu su me- 
nasanan, Seoul lo por pidi asisten- 
cia na e ehercito Mericano. 

E iniciativa ta permiti e forsanan 
conhunto pa tuma un “reaccion 
inmediato y decisivo na cualkier 


provocacion for di Noord- Ko- 
rea”, segun e agencia di noticia 
di Zuid- Korea Yonhap a in- 
fornia. Merca tin alrededor di 
28 mil soldaat den teritorionan 

SurcoreanoO 

Organisacion di exilio ta teme pa bida di blogger Yoani 


Florida, MERCA- E influy- 
ente grupo di exilio Cubano 
na Miami, Movimento De- 
mocracia a sigura di ta teme 
pa e bida di e periodista Cu- 
bano Yoani Sanchez ora cu 
e bolbe su isla bek, debi na e 
impacto enorme cu su denun- 
cianan contra di e regimen 
castrista ta generando durante 
e gira internacional unda cu e 
ta hayando su mes. 

“Mi ta teme pa su bida (di 
Sanchez) ora cu e bolbe bek 
Cuba. Mi ta teme pa su bida 
pasobra el a converti den un 
icono hopi visibel di e liber- 
tad di expresion y di e speran- 
sa di e Cubanonan”, Ramon 
Saul Sanchez a sigura. E ta 
Presidente di e organisacion. 


Sanchez na su regreso na Cuba 

E1 a adverti cu, na e regreso 
di e autor di e blog Genera- 
cion Y, “ e dictadura Castrista 
lo por prefer di paga e prijs 
halto di “accidente” compara 
cu e daño cu e ta bin ta ha- 
ciendo cu su radiografia cla 
di e regimen na e comunidad 
internacional. 

Un eror di e Gobierno di Raul 
Castro tabata di subestima e 
talento y e balor, e dignidad 
y dimension di Sanchez y no 
pronostica e resonacia mun- 
dial cu su mensahe a duna. 

Nan no a spera un impacto di 
e magnitud aki. 

E blogger a pidi den un rueda 
di prensa celebra na e sede di 
Nacionnan Uni cu e organ- 
ismonan oficial presiona pa 



E blogger Cubano Yoani Sanchez. 


habri un investigacion cu ta 
aclarea e morto di Oswaldo 
Paya den e accidente di dia 
22 di Juli ultimo. Segun San- 
chez, e Castrismo a perde e 
bataya contra di e berdadnan 
publica door di personanan 
manera Yoani Sanchez, Rosa 
Maria Paya, yiu di e fayecido 
opositor of Berta Soler Fer- 
nandez, vocero di e Movi- 
mento Damas de Blanco, 
Laura Pollan. E MOvimento 
Democracia tin planea pa or- 
ganisa un acto publico popu- 
lar pa yama Yoani Sanchez 
dia cu e bishita Miama dia 
1 di April proximo. Aki e lo 
ricibi varios reconocimento 
for di Centronan Universitar- 
io di e parti zuid di Florida.Q 


Autoridadnan Colombiano ta 
decomisa 1.600 kilo di marihuana 
den cargamento di habon y pisca 


Bogota, COLOMBIA- Polis 
Colombiano a haya un truck 
di transporte di mercancia 
1.600 kilo di marihuana, tapa 
cu habon di laba paña y pisca 
seco. E chauffeur di e truck a 
keda deteni door di autoridad- 
nan. 

E droga tabata in un balor di 
mas di 10.200 miyon peso ( 
mas o menos 5.58 miyon dol- 
lar) y esaki lo mester a wordo 
distribui den un dosis di un 
gram y dos gram cu ta mas 
bendi riba caya, segun e co- 


mandante di e Polis di Cun- 
dinamarca, Coronel Flavio 
Mesa. 

Ademas, el a specifica cu 40 
kilo di e droga tabata mari- 
huana “cripi” cu ta wordo cul- 
tiva den invemadero.y tin un 
prijs tres biaha mas grandi cu 
e marihuana comun. 

E tmck tabata procedente di e 
Departamento di Cauca, den e 
parti zuidoost di e pais y taba- 
ta dirigi su mes pa e localidad 
Bogotano di Soacha, ora cu el 
a wordo controla pa polis den 


un control riba e autopista. 
Den e parti patras di e tmck 
tabata tin macutonan cu tabata 
contene 1.600 kilo di mari- 
huana tapa cu habon seco y 
habon en polvo. 

Segun autoridadnan, cu e 
habon y e pisca seco, e nar- 
cotraficante a purba na camu- 
fla e holo di droga. 

Den e operacion e chauffeur 
di e tmck a keda deteni, y a 
wordo pasa pa e oficina di 
Fiscal pa su supuesto respon- 
sabilidad den e delito di fab- 



Polis Colombiano ta decomisa cargamento 
di droga camufla den habon y pisca. 


ricacion, trafico y posesion di haya un condena di 15 aña di 
estupefaciente, pa cual e por prizon.Q 


Autoridadnan di Chile ta purba 
rescata minero pega na mas di 300 
meter di profundidad 


Santiago de Chile, CHILE- 

Decenas di miembrona di e 
Gmpo di Operacionnan Cara- 
binero (polis militar) y bomb- 
eronan a traha dialuna den e 
rescate di un minero atrapa na 
mas di 300 meter di profun- 
didad den un mina situa den 
e localidad di Vallenar, den e 
parti noord di Chile. 

Segun e informe di polis, e 
trahado di 42 aña, identifica 
como Mario Lopez Torres, 
tin ya varios ora atrapa den e 
mina Victoria, situa na 38 ki- 
lometer na e parti suroriente 
di Vallenar. 

E prome datonan entrega pa e 


hombernan cu ta traha den e 
rescate a señala cu aunke nan 
a baha na mas di 300 meter, 
ainda nan no por a haci con- 
tacto visual cu Lopes Torres y 
ta ainda ta convenci cu esaki 
ta cu bida ainda despues di a 
sinti algun golpi cu un obheto 
skerpi den e profundidad di e 
mina. 

Na e luga a yega tambe e per- 
sonal di Servicio Nacional di 
Geologia y Mineria die Ofi- 
cina Nacional di Emergencia 
(Onemi) pa evalua e posi- 
bilidad di derumbenan atrobe 
door di e trabaonan cu ta wor- 
do haci na e luga. 


Polis a informa e periodistan- 
an cu e buskeda di e minero 
atrapa a cuminsa cerca di 3 or 
di marduga ora local di Chile, 
despues cu un compañero di 
trabao a pone un denuncia pa 
supuesto desgracia ya cu e 
minero atrapa a bisa di lo baha 
pa bay instala un columna . 

Carabineronan a busca prome 
na cas di su familiarnan, clini- 
canan di salud y warda di po- 
lis. 

Despues nan a biaha bay na 
unda e mina ta situa unda nan 
a bin constata cu e homber a 
keda pega na varios cien me- 
ter di profundidad.Q 



E minero atrapa na e mesun localidad cu e 33 mineronan di 
algun aña atras. 

Bestial cu caminata di cacho 

Diferente persona hunto cu nan cacho a 

participa den caminata 





Riba combinacion di potret por mira participantenan hunto cu 
nan cacho durante e caminata di cacho. 


ORANJESTAD - Reci- 
entemente den oranan di 
atardi, nos cachonan tabata 
esunnan cu a haya e opor- 
tunidad pa luci riba caya 
den e grandioso caminata 
di Dogwalk by Purina y 
Awa organisa pa Bestial. 
Un multitud grandi di 
cacho compaña pa nan 
doño a presenta na Plaza 
Betico Croes pa asina en- 
grandece e Dogwalk cu ya 
a bira uno famoso. Entre 
e participantenan por a 
mira presente tambe su ex- 
celencia Minister Michelle 
Hooyboer-Winklaar. 

Prome cu e evento a ini- 
cia, e tremendo baile di 
‘Harlem Shake’ a wordo 
realisa pa tur e cacho nan 
presente. 

Na final di e caminata dife- 
rente premio a ser reparti 
riba e atardi aki. 

Un pabien sigur na e or- 
ganisado di e evento cu ta 
Sra. Da Silva y henter e 
crew di Bestial pa e exito- 
so caminata di Dogwalk.Q 



_ 

Presidente di Comite Olimpico Brasileiro, Carlos 

Nuzman, di bishita na Aruba 



D.r.p.d. Nicole Hoevertsz, Carlos Nuzman, Wanda 
Broeksma y Marcia Nuzman. 


ORANJESTAD - Un di e 
personahenan mas impor- 
tante den Movemento Olim- 
pico actualmente, esta Sr. 
Carlos Arthur Nuzman hunto 
cu su esposa Marcia, a scoge 
nos isla pa bin pasa algun dia 
di vacacion. 

Como Presidente di Comite 
Olimpico Brasilero y na mes 
momento Presidente di e 
Comite Organisado pa e We- 
ganan Olimpico di Rio 2016, 
Carlos Nuzman tin un sin fin 
di tarea y responsabilidadnan 
enorme pa cumpli cun’e pa e 
evento deportivo mas grandi 
na mundo bira un exito. 

No sa pasa hopi cu tempo 
ta permiti Sr. Nuzman pa 
tuma algun dia liber for di 
su trabou, pero e biaha aki 
el a dicidi di combina su va- 


cacion cu e celebracion di 
su cumpleaños. Despues di 
a evalua varios opcion cu a 
wordo ofreci na su persona, 
Carlos y Marcia a dicidi cu 
nan kier a pasa e dianan tan 
special aki riba nos isla Aru- 
ba. Algun siman pasa Carlos 
Nuzman a tuma contacto 
telefonicamente cu su colega 
Miembro di IOC, Nicole Ho- 
evertsz, y a pidi’e pa yuda cu 
e areglonan necesario. Den 
comunicacion cu e staf di 
Radisson Aruba Beach Re- 
sort, Casino & Spa, a percura 
pa tur cos tabata prepara, pa 
asina e pareha Nuzman por a 
pasa un vacacion inolvidabel 
na Aruba, y esey a logra. 

Pa Aruba y pa COA tipo di 
bishitanan aki ta masha im- 
portante, pasobra nan ta crea 


e oportunidad pa comparti 
cu personanan di exterior e 
beyesa unico di nos isla. Na 
mes momento contactonan 
asina ta sirbi pa estrecha la- 
sonan di amistad, cu ta na 
beneficio di deporte y e de- 
portistanan di nos pais. 
Naturalmente Comite Olim- 
pico Arubano a probecha di e 
presencia di un dirigente in- 
temacional asina importante 
riba nos isla pa papia tocante 
e posibilidadnan cu por crea 
entre Amba y Brasil pa nos 
atletanan na caminda pa e 
Weganan di Rio 2016. Vice- 
presidente di COA, Wanda 
Broeksema, y Secretaria 
General Nicole Hoevertsz a 
pasa un rato masha intere- 
sante y ameno cu Carlos y 
Marcia Nuzman.Q 


Evento di She vs He Street Legal 



ORANJESTAD - Riba pista di 
careda e bataya entre e hende 
muhe y e cabayeronan a continua 
despues cu siman pasa esaki a 
mester a wordo cancela pa mo- 
tibo di awasero. A resulta cu no 
solamente den e categorianan 
di auto e damanan a presenta 
pa duna bataya, sino ta asina cu 
den e categorianan di brommer, 
scooter y quadracers tambe cos 
tabata hot. 

Na final di e anochi den categoria 
di auto e gran final tabata entre 
un dama y un cabayero cual sigur 
tabata e final cu e publico kier a 
wak y tur hende tabata riba pia 
pa asina disfmta di e careda aki. 


E resultadonan a keda como lo 
siguiente: 

Street Legal Car 

1. Edward Croes (HE) 

2. Jessica Werleman (SHE) 

Street Legal Bike 

1. Pierre Wever 

2. Micheal Wever (redlight) 

Ladies Cup 

1. Edline Hart 

2. Jessica Werleman 

Scooter 

1. Raymond Tromp 

2. Marvin Alberto 


Quadracers 

1. Giandrick Lacle 

2. Julwen Maduro 

King of the Street 

1. Jobert Reyes 

2. Jean-carlo Reyes 

Sigur cu tur esunnan cu tabata na 
Palo Marga a disfmta di lo maxi- 
mo di e actividad,unda despues e 
final tabata tin chens pa personal 
challenge auto y tambe brommer. 
E proximo actividad di Street Le- 
gal ta programa pa dia 13 di April 
como cu otro siman ta bay bira e 
siman di The Boss Drag War di- 
anan 5, 6 y 7 di April proximo.Q 



Participantenan na e careda di auto. 

Dr. Horacio E. Oduber Hospitaal 

Ta reemplasa aparatonan di telemetrie pa aparatonan 

nobo cu tecnologia avansa 



Hospital a reemplasa su aparatonan di telemetrie. 


rando cu e aparato nobo tin 
un touchscreen unda e enfer- 
mera por mira e actividad di 
e pashent riba e screen cerca 
e pashent tambe. Esaki kier- 
men cu tin mas interaccion y 
por tin bista riba e pashent na 
tur momento y no solamente 
for di e monitor central. Im- 
portante pa menciona ta cu e 
aparato ta traha na un manera 
sigur unda cu e pashent no 
por mishi cu e informacion 
riba dje. 

Otro beneficio di e aparato 
aki ta cu Hospital su departa- 
mento di CCU por traha mas 
eficiente. Ora e pashent ta 
mas stabil y e no mester keda 
pega na e mashin mas e por 
wordo translada na un otro 
departamento unda e telemet- 
rie por wordo uza y e ta keda 
monitoria. Asina ald Hospital 
ta duna cuido na midi; e pa- 
shent cu tin mas necesidad pa 
wordo controla ta keda pega 
na camber cu tin mashin y 
esun cu por uza e aparato di 
telemetrie ta bay na un otro 
piso. 

Cu e inversion aki Hospital ta 
brinda mas servicio y calidad 
di cuido na e pashent. □ 



Dr. Horacio E. Oduber Hospitaal. 


ORANJESTAD — Reciente- 
mente Hospital a reemplasa 
su aparatonan di telemetrie pa 
aparatonan di telemetrie nobo 
cu tecnologia avansa. 

Un aparato di telemetrie ta 
monitor un pashent su activi- 
dad di curason, por ehempel 
e pulso y e ritmo di curason 
y tambe por haci un electro- 
cardiogram den tempo real 
pa pashentnan ambulante. E 
aparato nobo aki ta inovativo 
den sentido cu e pashent tin 
e bentaha di no ta pega mas 
na mashin pero e por haci su 
movecionnan diario sin prob- 
lema cu e aparato colga na 
dje. E pashent por cana rond 


y revalida mientras e ta wordo 
observa riba un distancia door 
cu e aparatonan aki ta traha 
riba un sistema wireless cual 
ta garantisa un comunicacion 
superior. Esaki ta nifica cu e 
sistema ta duna enfermero- 
nan e posibilidad pa mira e 
actividad cardial di un pash- 
ent riba un monitor situa na 
otro localidadnan den e edifi- 
cio di Hospital. 

E aparatonan aki ta wordo uza 
mas tanto pa pashent cu ta mas 
stabil y cu ta casi cla pa move 
di e departamento di CCU 
(Coronary Care Unit) pa otro 
piso. Pa e enfermera e aparato 
di telemetrie aki ta ideal mi- 


PARTICIPACION 


EN C0NEH0N CN SEMANA SANTfl 


CASIBBEAH SPCCD PBINTERS N.V. 



DIA 29 Y 30 MAART Y1 Dl IPRIl 2013 
PR0XIM0 EDICION 2DIAPRI12013 

TUR AVISO Y COMUNICADO PA DIAMARS 2 Dl APRIL 2013 
MESTER TA ENTREGA DIAHUEBS 28 Dl MAART, 

2013 PROME CU 4:00PM 

GERENCIA Y PERSONAL TA DESEA ARUBA 
UN SEMANA SANTAYENA Dl REFLEXION SPIRITUAL. 

Polis ta detene y ta cera muhe 
Colombiano burachi 


Guardia ta yama polis pa hobennan 
cu ta tira boter 


ORANJESTAD —Diado- 
mingo 05.15 Central ta manda 
polis pa Circle K, pa un pelea. 
Na e sitio, tabatin diferente 
den e luga, pero no tabatin 
pelea. Un persona na e sitio 
a bisa polis cu un muhe cu 
despues a resulta di ta E.B.C, 
naci na Colombia di 42 aña, ta 
busca problema cu tur hende. 
Polis a papia cun’e y e ta bisa 
cu ta otro hendenan ta busca 
problema cun’e. Na e mo- 
mento ey, polis por a mira cu 
e tabata hole alcohol y ta basta 


burachi cu wowonan cora y no 
por para riba su pia. E1 a bira 
onbeschoft contra polis y no 
ta mustra respet pa autoridad. 
Relaciona cu esey, polisnan 
a detene 04.45. Diferente bi- 
aha el a laga su curpa cay riba 
vloer. Polisnan a pon’e den 
auto, pero el a cuminsa bati 
contra e bentana patras. Polis- 
nan a pidi dogcatcher bin n’e 
sitio y a hib’e warda di Shaba, 
na unda despues cu el a pre- 
senta dilanti Fiscal Auxiliar, el 
a keda cera pa buracheria.’Q 


Muhe no ta confia su partner 
drumi banda di dje cu cuchiu 


ORANJESTAD —Diado- 
mingo 06.45 Central ta manda 
polis na un cas den Caya Frere 
Amold, pa un problema entre 
pareha. Na e sitio polis ta pa- 
pia cu e muhe B.S.V, naci na 
Colombia di 55 aña, kende 
ta bisa polis cu el a sali cu su 
partner E.T.N naci na Colom- 
bia di 58 aña. E ta bisa cu ora 


cu nan a bay dmmi, el a mira 
cu e homber tabatin un cuchiu 
grandi hunto cun’e. E1 a span- 
ta y a yama polis. 

E1 a bisa polis cu e no kier e 
homber mas den su cas y pa 
e homber dun’e su yabi bek. 
Polis a scual e homber debida- 
mente. E señora no kier duna 
keho.Q 


PALM BEACH —Diadomingo 03.20, Central ta manda polis na Confessions Night Club, pa 
un pelea cu ta cerca di cuminsa. Na e sitio polis ta papia cu e guardia, kende ta declara cu algun 
mucha homber ta comporta nan mes hopi onbeschoft y a tira diferente boter di cerbes. Ora cu 
patmya a yega e hobennan a bay caba for di e sitio y polisnan no a mira nada particular. 

Cacho ta ataca y morde peaton 

SAN NICOLAS —Diadomingo 11.50, Central ta manda polis na un cas den Caya Mainsji Rabo, 
na unda un cacho a morde un persona. Ora cu polis a yega na e cas, nan ta haya e homber dmmi 
den ambulance y e personal ta trat’e. E ta bisa polis cu e tabata canando y e cacho a bin riba 
dje. E1 a defende su mes cu man y pia y a haya mordi tanto na su man y su pia robes. Mirando e 
heridanan, el a wordo hiba Centro Medico pa tratamento. 

Homber ta reclama doño di cacho 

SAN NICOLAS —Diadomingo 21.15, asistencia di polis a wordo pidi na un cas den Franse 
Bloemweg pa un problema entre bisiña. Na e cas polis ta papia cu e muhe J.G. di 27 aña, kende 
ta bisa polis cu su bisiña C.M.R. di 39 aña a bin dilanti su cas y busca problema tocante cacho. 
Polis a mira cu e homber ta burachi y a bis’e cu e ora no ta e momento adecuado pa bin reclama 
tocante cacho. E ta bisa polis cu e ta percura pa e cachonan y ta duna nan cuminda. Polis a scual 
e homber y a bisa J.G. pa e tene su cachonan den cura. 

Biyete di dollar falso haya den casino 

PALM BEACH —Diadomingo polis ta bay pa un casino na unda a haya algun biyete di Dollar 
falso. Na e sitio, e guardia ta bisa polis cu e homber J.M.K. a deposita 7000 Dollar na caha y 
ora cu e cahera a bay controla e placanan a haya 5 biyete di shen dollar falso. Polis a confisca 
e biyetenan y e doño mes no tabata na e sitio. Polis a bisa e guardia pa ora cu J.M.K. bolbe pa 
yama nan. □ 


Big Red 

"Big Red" was the big Red Roosterthat lived next 
door. 

With a big red crown on his head and two big white 
earlobes that hung under his ears 
like two white socks. 

The "Bario" was his walk and no other rooster ever dared to venture in his 
domain. Big Red slept in the "Kenepa"-tree in the corner of the yard. 

Every morning at precisely 5.15 AM he would clap his wings and make a noise 
that sounded like a crow. 

At 5.19 AM he would jump out of the tree on the zinc-roof of the old chicken- 
coop. 

The neighborhood would tremble and shake, but everyone knew that, that was 
his sign: "get out of bed." 

All the little chicks in the "Bario" resembled "Big Red". You could clearly see that 
"Big Red" was 
" Big Daddy". 

One morning the whole "Bario" overslept. When the sun rose some dwellers 
were upset. 

The big question was: What ever happened to "Big Red." So far as they could 
remember this never happened before. Together they went to look for "Big Red. 
Under the "Kenepa"-tree they found "Big Red" all curled up and no sign of life. 
"Big Red" died in his sleep and fell out of the tree. 

Today the "Bario" still remembers "Big Red" and often refer to the time of "Big 
Red", 



By: Roland W. Peterson 


Hobennan a accidenta ora 
nan a dal den otro riba un 
tube den laman 


PALM BEACH —Diadomingo 13.10,polis ta bay pa Tamarijn 
Beach Hotel, na unda cinco mucha muhe a haya accidente riba 
lama. Nan tabata coriendo riba un tube y ta wordo ranca pa un 
boto. Ora cu nan a bin tera a surgi un problema. Dor di e velo- 
cidad nan a dal den otro y tur cinco a cay den lama. Nan a haya 
golpi na nan curpa. Ambulance a bin na e sitio y a trata nan. No 
tabata necesario pa nan bay poli pa tratamento. Q 


Turista ta maltrata guardia 

PALM BEACH —Diadomingo 20.40 Central ta manda polis 
pa un highrise hotel pa un maltrato. Na e sitio, polis a papia cu 
e guardia, kende ta bisa polis cu e turista I.A.T. naci na Estados 
Unidos di 45 aña a dal’e cu un aparato di paga candela. Polis a 
detene I.A.T y a hib’e warda di Noord. □ 

Auto raporta como horta, ta ser haya den algun 

minuut na Jamanota 



E auto horta benta den e rooi, faltando su lusnan 

ORANJESTAD - Dialuna di mainta, un keho ta wordo 
mainta un poco prome cu 7 or duna cu un auto a ser horta 


“ 



E auto cu a ser horta for di un cas na San Nicolas, gebolter 
den e rooi 

for di un cas na San Nicolas, tin bista riba e Nissan Sentra 
mesora ta avisa tur polis pa Shinishi aki. Algun minuut 


despues ta drenta un informe 
cu a haya un Nissan Sentra 
Shinishi gebolter den un Rooi 
riba e caminda pa yega e Se- 
roe di Jamanota. 

Mesora ta manda un patruya 
tira bista y enberdad ta topa 
cu e Nissan Sentra cu algun 
minuut prome a ser raporta 
como horta. E auto a haya 
hopi daño su bentananan ta- 
bata kibra. E bumper tambe a 
cay y e luznan di auto no ta- 
bata t’ey mas. 

Takelwagen di Polis a bay 
na e sitio pa busca e auto y 
transporte pa Warda di Polis, 
pa despues avisa e doño cu 
su auto a ser haya bek, pero 
desafortunadamente no den e 
mesun estado cu el a perde.Q 


Hoben ta keda deteni 
despues cu a maltrata mama 


ORANJESTAD - Dialuna 
mainta, polis ta ser manda pa 
un adres na Bushiri cu ta bon 
conoci pa polis. 

E biaha aki tabata pa e yiu cu 
a caba di bati su mama. Na 
yegada e mucha a bandona e 
cas caba. Un patruya di polis 
a hiba e mama warda di Po- 
lis pa entrega keho cerca Re- 


cherche di loke su yiu a caba 
di haci cun’e. Mientras otro 
patruya a bay tira bista unda e 
mucha a bay y a logra hay’e ta 
canando pa bay scol. Mesora 
a detene y cu transportwagen 
el a ser transporta pa Warda 
di Polis. E mesun hoben aki a 
ser hinca cu un pen net bao di 
su wowo, aña pasa na E.P.B. 
Santa Cruz. □ 



Hoben ta ser hinca den transportwagen. 



Hoben deteni pa motibo di a 
maltrata su mama. 


Doño kier saca huurdo for di su apartamento 

Pelea entre doño di apartamento y huurdo 


ORANJESTAD - Dialuna 
merdia pa mas o menos 12’or, 
asistencia di Polis ta ser pidi 
cu urgencia na un cas den 
Olij fistraat. Aparentemente 
tabatin un problema cu a sur- 
gi entre doño di un cas cu tin 
un apartamento na huur den 
su cura y e huurdo cu ta un 
cabayero Haitiano. Pa un mo- 
tibo of otro e discusion a bay 
for di man y aparentemente e 
huurdo a core cu cuchiu tras 
di e doño di cas. Varios uni- 
dad di polis a bay cu urgencia 
na e adres aki y a papia cu e 
meneer Haitiano aki cu tin 
un problema mental, y polis 
ta na altura di esaki tambe. 
Polis basta rato a papia cu 
e doño di cas tambe pero e 
doño di cas no kier e meneer 
aki mas den su apartamento, 
paso constantemente tin hopi 
problema cun’e eybanda. Se- 
gun un bisiña a conta cu e 
meneer aki ta cana henter dia 
bay bin y pasa scupi den cura 
di hende of riba hende tambe. 


Algun tempo atras el a scupi 
e bisiña, te cu polis mester a 
bin intermedia caba. E doño 
di cas a reclama tambe cu e 
homber aki tin e apartamento 
tur sushi y plama. Polis a spli- 
ca e doño di e apartamento cu 
awendia bo no por yega saca 
hende for di bo apartamento, y 
cu bo mester haci’e via Huur- 


comissie. Tin yen di regla cu 
bo mester mantene bo mes na 
dje prome. P’esey mes awen- 
dia ora bo tin un apartamento 
of cas na huur ta bon pa check 
prome ken y ki tipo di hende 
bo ta huur bo luga cun’e, pa 
mañan bo no pasa den situa- 
cionnan asina.Q 



Varios polis para cla pa si acaso e pelea bolbe lanta cabes. 



Polis cabando di intermedia prome cu bandona e cas a bolbe 
papia cu e huurdo. 



Polis papiando cu e huurdo. 

Prome Minister Eman na Hulanda a purba convence invitadonan na Hulanda cu 

Carbon War Room Aruba mester ta e ehempel pa mundo 





DELFT/ORANJESTAD - 

Prome Minister Mike Eman a 
hiba un discurso na Delft pa 
un sala yena di empresario, 
inversionista y cientificonan 
di Hulanda y algun otro pais 
Europeo. Den su discurso 
Eman a splica di e ambicion 
cu tin pa haci di Aruba un co- 
munidad duradero. Un reto 
y ambicion cu a cay den bon 
tera cerca tur presente. 

Prome Minister Eman tabata 
un di e oradornan invita na e 
encuentro ‘Sustainable Aru- 
ba: Investment Opportunities’ 
cu a wordo organisa dor di e 
compania Bluerise hunto cu 
Carbon War Room. Meta di 
e encuentro aki ta pa mustra 
empresario y inversionista- 
nan riba e posibilidad cu nan 


tin pa hunga un rol den realisa 
e meta di Aruba pa poco poco 
haci Aruba menos depen- 
diente di combustibel fossiel 
cu ta contamina y caro. Eman 
a acepta e invitacion pa ta 
orador na e evento aki cu dos 
man, pasobra di e forma aki 
e por duna un miho bista riba 
su maneho. “Prosperidad na 
Aruba a crece grandemente 
den e ultimo 25 añanan, pero 
e bienestar no a crece pareu 
cun’e. Esey ta e motibo cu na 
Aruba nos no kier sigui crece 
den cantidad, pero den cali- 
dad. Asina nos no kier mas 
camber di hotel, pero si di ca- 
lidad mas halto”. Reemplasa 
petroleo como combustibel 
den energia solar y di biento 
ta parti di e maneho aki. E isla 




ta bira mas limpi, esey ta haci 
e isla mas agradabel pa biba y 
pa bishita y e gastonan di co- 
riente ta baha enves di sigui 
subi cada bes cu prijs di pe- 
troleo subi. Riba dje Aruba na 
caminda pa bira 100% 4 ber- 
de’ ta haya mas ‘know how’ 
cu por wordo ofrece na otro 
paisnan riba base di consul- 
tancy. Di e forma aki ta cons- 
trui un di tres pilar economico 
cu tin como resultado funci- 
onnan di nivel halto pa Aru- 
bianonan bon studia cu awor 
ta trahando den exterior. “Nos 
ta mira e durabilidad mas am- 
plio cu solamente energia”, 
Eman a comenta. E1 a invita 
tur presente pa bin Oranjestad 
na luna di mei pa participa na 
e conferencia ‘Europe meets 
the Americas’. “Den Latino 
America tin hopi demanda pa 
experticio riba tereno di tec- 
nologia duradero. Bin Aruba 
y bo ta bay bek cu clientenan 
nobo”. Cu e chens ey ta gran- 
di a wordo confirma dor di 
senior manager Caroline Ro- 
denburg di Emst & Young cu 
bou supervision di ex Prome 
Minister Hulandes Jan Peter 
Balkenende y riba peticion 
di Gobierno di Amba, a haci 
un investigacion pa saca afo 
si Amba ta bay ta exitoso si 
e posiciona su mes como ga- 
teway entre Europa y Latino 


America. E investigacion ta 
indica cu Amba tin tur loke 
tin mester pa bira un ‘Show- 
case sustainable island’. Pa 
por claim e status ey lo ta bon 
pa institui un zona berde cu 
e prome Green World Trade 
Center di mundo na unda em- 
presanan riba tereno di dura- 
bilidad ta establece nan mes, 
asina Rodenburg a bisa. 

E prome cu ta bay haci uzo di 
un zona berde asina sin duda 
ta TNO. CEO Jan Willem 
Kelder den su discurso a ex- 
presa cu no ta duel TNO ni un 
seconde di a habri un filial na 
Aruba. Kelder a conta esnan 
presente di e ‘smart commu- 
nity’ cu ta wordo constmi 
na Amba. Esaki ta un bario 
di 20 cas cu ta wordo getest 


dor di TNO cu e ultimo riba 
tereno di tecnologia berde, pa 
despues uza esaki den e resto 
di e isla y sigui pa otro pais- 
nan. Pasobra, asina director 
di Carbon War Room José 
Maria Figueres y Chief Ope- 
rational Officer Peter Boyd, a 
bisa “Amba ta e ehempel pa 
mundo. Vision, dinamismo y 
sosten cu ta e exigencianan, 
t’ey caba. Esaki ta loke ta 
haci Amba asina excepcional 
den un mundo caminda poli- 
ticonan spanta dor di e crisis 
kier bay bek den tempo y no 
ta enfoca riba fiituro”, Figue- 
res a splica. 

“Amba ta ofrece un oportu- 
nidad unico na empresario- 
nan. Esaki ta e momento pa 
dicidi pa participa”.Q 





















































Na Dr. Edward Cheung Center for Innovation 


LOCflLK 


DIAMARS 26 MAART 2013 


Proyecto sostenibel na scol ta bira parti di curriculum 



Riba combinacion di imagennan por mira ‘workshop’ teni na Dr. Edward Cheung Center for Innovation 



ORANJESTAD -- Loke a 
cuminsa como un workshop 
pa docentenan di scolnan 
secundario den cuadro di e 
proyecto Green S’Cool, a re- 
sulta den e intencion pa no 
solamente haci un proyecto 
sostenibel na scol, pero pa 
laga esaki bira un parti di e 
curriculum. Asina a lanta di 
manera spontaneo un grupo 
di trabou forma dor di docen- 
tenan cu e intencion pa esaki 
bira realidad. 

Ex-astronauta Wubbo Ockels 
a dirigi e workshop diasabra 
mainta na sede di e Dr. Ed- 
ward Cheung Center of In- 


novation. “Ta e intencion pa 
stimula e docentenan pa bin 
cu ideanan,” Ockels a bisa 
despues di un introduccion di 
su biahe den espacio. 

6t Nan ta esnan cu tin e tarea 


pa laga e muchanan haya en- 
tusiasmo pa desaroya proyec- 
tonan den cuadro di sostenibi- 
lidad. E studiantenan mester 
pensa cosnan riba nan mes, 
traha plan y ehecuta proyec- 


tonan. Ta nos tareanan pa 
percura cu nan ta tuma e reto 
y haya leuk pa haci esaki 
tambe. Nos mester reta e stu- 
diantenan cu competencia, 
tomeonan y mas ainda, laga 
nan ripara cu ta interesante 
pa traha cu sostenibilidad y ta 
duna bo un bon sensacion.” 
Su peticion pa bin cu suger- 
encianan a produci un lista 
largo. Algun docente ta kere 
cu lo ta bon pa bin cu proyec- 
tonan caminda e studiantenan 
ta investiga preguntanan cu 
tin di haci cu spaarmento di 
energia y e bon maneho di su 
consumo. Tambe a propone 
un club di medio ambiente pa 
cada scol of un competencia 
nacional di sostenibilidad. 
Fuera di esey a papia over 


di panelnan solar pa scolnan 
mes. 

Dor di e costo cu esakinan 
tin, por pensa riba accionnan 
pa recauda e fondo of busca e 
patrocinadonan. 

Otronan a tuma e pregunta den 
un perspectiva mas amplio. 
“E no ta bay pa un proyecto di 
un solo biaha. 

Sostenibilidad tin di haci cu 
futuro y cu nos tur. Nos mester 
percura cu e edificionan nobo 
di scol ta completamente sos- 
tenibel. Scolnan mester traha 
cu otro pa comparti proyec- 
tonan exitoso. 

Docentenan por intercambia 
di scolnan pa haci’e mas inte- 
resante pa e studiantenan.” 
Esaki y hopi otro sugerencia 
di diferente tipo a hiba final- 


mente na e pensamento cu 
despues no por a lag’e djis na 
e workshop aki. P’esey a di- 
cidi pa duna un continuacion 
na e tres workshopnan di e 
ultimo simannan dor di bay 
traha cu un gmpo di docente 
riba e implementacion stmc- 
tural di e tema sostenibilidad 
den educacion. 

Na comienso di siman pasa a 
tene un workshop na WEB. 
Aki e docentenan a haya un 
presentacion riba e cambion- 
an cu WEB a haci durante ul- 
timo añanan, caminda ta uza 
hopi menos fuel den e produc- 
cion di awa y electricidad y e 
prijsnan a bay te na esnan mas 
abou den Caribe mientras cu 
e calidad ta esun di mas halto 
den e region.Q 


Segun Prome Minister Mike Eman 

Arubadag ta percura pa calor den un Hulanda extremadamente friu 



Riba combinacion di imagennan por mira e ambiente na 
Arubadag, Hulanda. 


NIEUWEGEIN/ORAN- 
JESTAD - “Pafo ta extrema- 
damente friu, pero aki den ta 
haci calor, calor di Amba’”, 
asina Prome Minister Mike 
Eman a yama e bishitantenan 
bon bini na e celebracion di 
Ambadag na Hulanda. Eman 
a hiba un discurso apasiona 
den cual e ta pidi pa tin mas 
amor pa prohimo, pa mas 
amor fratemal, solidaridad, 
tolerancia y responsabilidad 
comparti pa di e forma aki 
brinda no solamente Aruba, 
pero tur e otro paisnan den 
Reino un miho futuro. 

”Laga nos brasa Reino y 


comparti nos prosperidad 
cu otro. Ban stop cu po- 
larisacion, pero mira kico ta 
mara nos na otro y traha riba 
metanan comun. Hunto nos 
por mucho mas. Trahando 
hunto nos ta laga algo bon pa 
siguiente generacionnan”. 
Minister Ronald Plasterk di 


Asuntonan Interno y Rela- 
cionnan di Reino den su dis- 
curso a subraya cu Amba ta 
bayendo bon. E ambicion 
pa posiciona Amba como 
gateway entre Europa y e 
‘Americanan’ por conta cu 
su sosten, asina el a primin- 
ti. “Nos por haci hopi hunto 


eynan”, asina Plasterk a bisa, 
pa despues a haya un aplau- 
so grandi pa hunto cu Prome 
Minister Eman, Minister de 
Meza y Minister Plenipoten- 
ciario Edwin Abath balia y 
yanga heup dilanti e miles di 
hende presente na e evento 
Ambadag. 

Despues di e parti oficial di e 


programa cu a wordo asisti pa 
mas o menos 200 dignatario 
y otro relacionnan importante 
pa Amba, e fiesta bou guia di 
Ruben Garcia cu hopi fanfaria 
a cuminsa. Tabatin presenta- 
cion di entre otro Caribbean 
Punch, Oreo, Alain en Dane 
Clark y Rey di Tumba Jeffrey 
Kelly. □ 

Despues di e encuentro exitoso cu Carbon War Room y Bluerise a organisa na Delft 

Prome Minister a topa cu studiantenan Arubiano di TU Delft 



ORANJESTAD - Prome 
Minister Mike Eman a topa 
cu studiantenan di Aruba di 
TU Delft, despues di un en- 
cuentro exitoso cu Carbon 
War Room y Bluerise a or- 
ganisa na Delft. Nan a comb- 
ersa den un ambiente relaha 
riba e ultimo desaroyonan 
riba sostenibilidad na Áruba. 
Tambe a papia riba e per- 
spectivanan cu tin pa regresa 
nan isla ora nan caba. E stu- 
diantenan George Tiel, Laura 
Kamphuis, Reyvic Kelly, 
Kasper Lendering y An- 
gelique Kamsteeg a aprecia 
cu Prome Minister Eman a 
sinta pa papia cu nan y tende 
di nan con ta bayendo cu nan 
estudio y di nan plannan pa 
futuro. Riba e combinacion 
di foto por mira momento cu 
Prome Minister Mike Eman 
ta reuni cu studiantenan Aru- 
biano na TU Delft cortesia 
Nico v/d Ven. □ 




Riba e foto hunto cu Prome Dama di Merca, Michelle Obama. 


Participacion na clientenan comercial: 

Adaptacion den rutanan 
comercial di Serlimar 

ORANJESTAD - Relaciona cu Semana Santa y Pasco 
Grandi, Serlimar ta informa na tur su clientenan comercial 
cu e schedule di e servicio semanal di recoge ta wordo adap- 
ta durante dos siman. 

Adaptacion 1, diadomingo 24 di maart - diahuebs 28 di 
maart 

E prome adaptacion ta relaciona cu Diabierna Santo. Esaki 
ta encera cu tur ruta lo ser recogi un dia adelanta. 

Pues, establecimentonan cu normalmente ta ricibi servicio 
riba dialuna, lo ricibi esaki riba diadomingo, 24 di maart. E 
rutanan en cuestion lo ser recogi durante henter e siman di 
e manera aki. Finalmente, riba diahuebs 28 di maart lo duna 
servicio na establecimentonan cu normalmente ta ricibi ser- 
vicio riba diabiema. 

Adaptacion 2, diamars 2 april - diasabra 6 april 
E segundo adaptacion ta relaciona cu Dialuna Segundo Pas- 
co Grandi. Esaki ta encera cu tur mta lo ser recogi un dia 
despues. 

Pues, establecimentonan cu normalmente ta ricibi servicio 
riba dialuna, lo ricibi esaki riba diamars, 2 di april. E mtanan 
en cuestion lo ser recogi durante henter e siman di e manera 
aki. Finalmente, riba diasabra 6 di april lo duna servicio na 
establecimentonan cu normalmente ta ricibi servicio riba 
diabiema. 

Di antemano, danki pa tuma nota di e adaptacionnan aki. 
Pa mas informacion, comunica libremente cu Marketing na 
584-5080 of via marketing@serlimar.org.Q 


Nicole Hoevertsz ta e amigga di siman 


ORANJESTAD - Como un 
dama ehemplar y cu tareanan 
asina importante a scoge Ni- 
cole pa ta e Amigga di Siman. 
Debi cu su funcionnan ta mul- 
tiple a reparti e entrevista den 
dos parti y awe ta presenta e 
prome parti. 

Ken ta Nicole Hoevertsz? 
Nicole su tarea primordial pa 
prepara e documentonan nec- 
esario pa e reunionnan y tam- 
be ehecuta esakinan una bes 
cu decisionnan keda tuma. 
Sra. Hoevertsz ta un dama 
hopi confidente y capaz, 
p’esey tambe cu e por traha 
den un esfera domina pa hen- 
de homber sin ningun duda cu 
e ta wordo scucha. Ademas di 
tin un funcion asina impor- 
tante aki na Aruba e ta ocupa 
otro funcion sumamente im- 
portante riba nivel mundial 
den e mundo di deporte dor di 


ta miembro di Comite Olim- 
pico Intemacional. p’esey 
mes mientras cu otronan tin 
un trabao di 8 ora pa dia, Ni- 
cole su dia ta cuminsa 6:30 
di mainta y ta termina rond 
di 9’or - 10’or di anochi. 
Como Secretaria di Conseho 
di Minister su trabao ta rekeri 
cu semper su vestuario ta pre- 
sentabel, pa por logra esaki e 
ta conta cu algun consehero 
specialisa riba e tereno aki. 
Den transcurso di aña debi na 
su funcion den IOC tabata tin 
oportunidadnan unico di por a 
topa cu diferente personanan 
hopi importante, un di e per- 
sonanan aki cu mas a impac- 
ta Nicole ta e actual Prome 
Dama Mericano Sra. Mi- 
chelle Obama, den e entrevis- 
ta e ta duna mas detaye dicon. 
Sra. Nicole Hoevertsz ta Nos 
Amigga di Siman. Subi riba e 



Nicole na clausura di 
Weganan Panamericano Rio 
2007. 


website www.amigga.net pa 
mira PART 1 di e entrevista 
sumamente interesante aki. 
Otro siman lo tin PART 2.Q 



Sinta hunto cu Conseho di Ministro Gabinete Mike Eman. 

Pastoor Doedel Sophia: 

“E gobierno aki ta laga tur centro di rehabilitacion traha hunto” 



ORANJESTAD - Masha com- 
place e lider y bishitantenan di 
Centro di Rehabilitacion Fun- 
dacion Iglesia Aliansa Nobo a 
sinti ora cu recientemente nan 
a ricibi bishita di Prome Min- 
ister Mike Eman. E ocasion a 
bin den cuadro di e recorido 
cu e mandatario a haci den 
bario di Mahuma, caminda 
sede di e centro ta situa. Dirigi 
pa Pastoor Doedel Sophia, 
Prome Minister Eman a ricibi 
un splicacion di e facilidad- 
nan caminda hende homber 
ta acudi pa libra di adiccion 
na droga y of alcohol. Aki, 
pa medio di palabra di Dios, 
manera Sr. Sophia mes a spli- 
ca, ta pidi, busca y haya e ca- 
minda pa un bida nobo. 
Sophia ta admiti cu, como cu 
e centro di rehabilitacion ta 
chikito y hoben, e ta hay’e ta 
bisti diferente pechi pa cumpli 
cu e necesidadnan di e fun- 
dacion y su clientenan. Den 
su combersacion ameno cu 
Prome Minister Eman, el a 
splica cu, fuera cu e ta conta 
cu ayudo y sosten di otro bo- 
luntarionan, e ta fungi como 
pastoor, predicado, musico, 
consehero y tambe docente. 
Centro di Rehabilitacion Fun- 
dacion Iglesia Aliansa Nobo 
aworaki ta den su di 7 aña di 
existencia. “Awendia e Igle- 
sia mester sali di su cuater 
muraya. Nos kier ta util den 
resolve e problemanan di Aru- 


ba.” Algo cu a cay masha na 
agrado di Premier Eman, mas 
ainda ora cu el a mira e dife- 
rente plannan cu e fundacion 
tin riba mesa. E centro ta fun- 
ciona cu cuater miembro di 
personal, incluyendo Sophia, 
como tambe Alexander Mejia, 
Alexander Briesen y Mario 
Ruiz. E centro na Mahuma tin 
un capacidad pa duna asisten- 
cia na un maximo di 12 adicto 
y lamentablemente e situacion 
na Aruba ta pone cu tur ora e 
ta yen. Sr. Sophia a duna di 
conoce cu tin plan di amplia- 
cion cu e posibilidad pa inclui 
otro ministerionan. Nan ta 
kere firmemente den e poder 
di evangelio riba e bida y fu- 
turo di un persona. “E mensa- 
he di Cristo Hesus ta cambia 
bida di hende,” Sophia a indi- 
ca. E programa di rehabilita- 


cion ta consisti di varios fase 
y e prome fase tin duracion 
di un aña. “Aki e programa 
ta hopi biblico. E clientenan 
ta haya cuater sesion diario 
pa nan spirito y pa nan alma. 
Sin lubida e otro cosnan. Ora 
nan caba cu e programa ey, ta 
pasa pa e halfway house cu ta 
dura un aña pa un aña y mey y 
di eynan ya nan por busca un 
trabou.” 

Ya caba e centro di rehabili- 
tacion a ricibi apoyo di parti 
di gobiemo den forma di 
makinaria y trabou pa pre- 
para e tereno na Mahuma. E 
proceso ta canando caminda 
y ta trahando riba un facili- 
dad multifuncional caminda e 
bishitantenan por realisa dife- 
rente actividad manera atende 
lectura, asisti na cursonan di 
capacitacion, pero tambe tene 


actividadnan recreativo, de- 
portivo y varios mas. Prome 
Minister a mustra su satisfac- 
cion di mira kico e trabou di e 
fundacion aki ta haci na fabor 
di e prohimo. Sr. Sophia di su 
banda tabata contento di por 
a conta cu e presencia y aten- 
cion di e lider di gobierno. 
“Pa bo haya un Prome Min- 
ister bin bishita bo, ta practi- 
camente un caminda di cmz, 
pero nos ta contento cu e si ta 
bishita tur hende. E1 a agrada 
nos pasobra ta nos deseo,” Sr. 
Sophia a expresa. E1 a men- 
ciona cu e ta hopi contento cu 
e manera con e gobiemo aki a 
pone tur e centronan di reha- 
bilitacion sinta y traha hunto 
cu Jan v/d Straten na cabes. 
“Nan ta wak con cos ta bay y 
kico ta e necesidadnan. Nos 
ta tuma tur yudansa cu nan ta 


duna nos.” Por ultimo e lider 
di e centro di rehabilitacion a 
reitera su satisfaccion di por a 
ricibi Prome Minister na nan 
sede ya cu no solamente nan 
a haya chens di papia riba e 
necesidadnan, pero e por a 
mira nan pa su mes. Prome 
cu a dispidi, Prome Minister 
Mike Eman a gradici Sr. So- 
phia y e ekipo di trabou pa e 
obra bunita cu nan ta hacien- 
do y desea nan tur cos bon. E 
mandatario a confirma cu su 
gabinete lo sigui traha di un 
manera stmctura cu tur e cen- 
tronan y caminda ta posibel lo 
duna un man na beneficio di e 
ciudadanonan aki cu tin mes- 
ter di dje. Riba e combinacion 
di foto por mira Pastoor Do- 
edel Sophia hunto cu Minister 
Presidente durante nan recori- 
do den e centro. □ 


Aruba Tourism Authority sumamente entusiasma cu esaki 


Aruba cu representante nobo di relacionnan publico pa 

e mercado di Argentina 



ORANJESTAD - Reciente- 
mente tabata di bishita na 
Amba representantenan di 
PRC cual ta e compania di 
relacionnan publico cu lo 
representa Amba den e mer- 
cado di Argentina. Despues 
di un proceso di revision cu 
a tuma luga na fin di 2012, 
ATA ta contento y entusiasma 


cu un socio nobo cu lo asisti 
den comunica, reforsa y pro- 
move Amba den e mercado di 
Argentina. PRC lo traha con- 
huntamente cu nos represent- 
ante den e mercado cual ta Sr. 
Marcos Sydor. 

Latino America ta un mercado 
fuerte pa Amba cu actual- 
mente te na febmari ta repre- 


senta 20% di e bishitantenan y 
a crece na febmari cu 25.8%. 
Argentina sigur ta un mercado 
importante cu a demostra un 
crecemento significante den e 
ultimo añanan y cu potencial 
pa sigui crece. Na 2012 Am- 
ba a ricibi un total di 12.865 
bishitante for di Argentina y te 
na luna di febmari 2013 por a 
nota un crecemento di 29 .4% 
compara cu e prome dos lu- 


nanan di aña pasa. 

Esnan cu a representa PRC 
durante e bishita tabata Sr. 
Gustavo Cmzado cual ta doño 
di e compania y ta encarga cu 
e parti di promocionnan. Sr. 
Pablo Rodriguez ta responsa- 
bel pa e aspecto di prensa y 
Sra. Silvina Russo lo dirigi e 
parti di rednan social. Un pro- 
grama hopi interesante a wor- 
do prepara pa asina nan por a 


experiencia loke Amba tin di 
ofrece como producto turis- 
tico. Diferente atraccionnan a 
wordo bishita, e parti di cul- 
tura y e parti culinario tambe 
a wordo cubri durante nan 
bishita. 

PRC a reuni cu e ekipo di ATA 
pa asina alinea riba strategia- 
nan y tacticanan cu lo wordo 
ehecuta na 2013. 

Tin hopi ideanan a wordo 
treci dilanti y den e proximo 
simannan esaki lo wordo dis- 
cuti pa asina cuminsa cu im- 
plementacion. PRC tambe a 
haya e oportunidad di conoce 
diferente socionan di turismo 
durante un reunion dedica 
specialmente na e mercado di 
Latino America. 

Riba e combinacion di foto 
por mira e relacionistanan pu- 
blico di Argentina cu lo bay 
duna Amba un bon promo- 
cion na e pais aki.Q 

Ofertanan fabuloso a ser anuncia pa localnan! 


Palmaruba a celebra Spantenbier di su luhoso 


condominio na Palm Beach 





ORANJESTAD - Palmaruba 
Condos a yega por fin na e 
punto mas halto di su con- 
struccion na Palm Beach y 
pa esaki a celebra e famoso 
‘Spantenbier’. Pa e ocasion 
aki a conta cu presencia di 
invitadonan special y prensa. 
Tin hopi spectativa y interes 
pa cu e proyecto aki “Con- 
dominium Palmaruba” cual 
pronto lo bira e condominio 
mas luhoso na Aruba. 
Palmaruba ta destaca pa tin 
un arkitectura cu un mes- 
cla Caribense y Arubiano. E 
ta localisa na Noord, cual ta 
un area cu ta creciendo hopi 



comercialmente. E construc- 
cion ta halando hopi atencion 
den nos comunidad ya cu e ta 
ubica den un locacion hopi 
central y apenas na un par di 
minuut di e beachnan mas 
bunita di nos isla y e centro 
comercial mas bishita di nos 
isla. 

Palmaruba ta un proyecto di 
condominio cu a wordo dis- 
eña specialmente pa e perso- 
nanan cu tin un estilo di bida 
hopi practico, cu ta gusta biba 
confortabel. Ta trata akinan di 
un condominionan full ekipa 
caminda abo lo haya tur cos 
na alcance di bo man. Si abo 
tin bo cas caba, pero bo kier 
inverti e placa cu bo tin warda 
na banco, esaki sigur ta e mi- 
hor opcion. 

Palmaruba ta un condominio 
caminda bo lo haya acceso na 
un lobby masha bunita y mod- 
emo, pool priva, gym, tennis 
court, basketball court, game 
room, play ground, BBQ sta- 
tion, servicio di beach suttle, 
seguridad 24 ora, entre otro. 
Consciente riba e importancia 
di e energia alternativo, Pal- 
mamba lo tin 170 solar panels 
y sigur e lo bira e luga perfec- 
to pa biba aki na Aruba. 

Ta bon pa menciona cu Pal- 
mamba ta disponibel na benta 
como condos pa biba perman- 
entemente, pa pasa un estadia 
luhoso of un vakantie inolv- 
idabel, tambe pa huur ya sea 


pa termino largo of cortico. 
Durante e ceremonia di 
spanterbier e invitadonan a 
haya un bista mas real con e 
proyecto di condominio lo 
bira aki un par di luna ora e 
keda cla. Banda di esey, e 
desaroyadornan, cu ta e Cor- 
poracion Palm Beach 17A 
V.B.A. y Inversiones Palm 
Beach a anuncia ofertanan 
special pa nos localnan. 

E campaña special pa local- 
nan ta encera cu Caribbean 
Mercantile Bank N.V. ta duna 
financiamento di 65% di e ba- 
lor di compra, mientras cu lo 
uza e taza di cambio di dollar 
di $1.645 enbes di $1.78 den 
cual bo lo por spaar di 35 te 
cu 90 mil florin. Pa reserva 
bo condominio, e prijs na dol- 
lar ta bira florin pa nos local- 
nan, reserva ta cuminsa for di 
25mil florin. 

Palmaruba ta situa dilanti 
Valero Gas Station na Palm 
Beach y na un distancia cor- 
tico di e banconan principal di 
nos isla, boticanan, oficina di 
post, supermarket, warda di 
polis, scolnan, shopping malls 
y hopi mas. Sigur, e luga per- 
fecto pa biba! Riba e combi- 
nacion di foto por tira un bista 
riba e Spantenbier cu a tuma 
luga recientemente na Palma- 
ruba. Tambe por mira funcio- 
narionan di CMB, kendenan 
lo duna financiamento di 65% 
di e balor di compra.Q 






























































Alimentonan cu por 
yudanos combati asma 

Ademas di tuma e remedinan di e forma 
adecua, lo cual nos ta come tambe por haci un 
diferencia 

Tambe e alto nibel di contaminacion por afecta 
e desaroyo di e ataquenan mas 
frecuente di asma 

Asma ta un enfermedad cu ta afecta pulmon di tanto mu- 
cha como adulto. Asma ta causa perdida di rosea, presion di 
pecho y tosamento mas tanto durante anochi y mainta tem- 
pran. 

Pero si tin asma ta nifica cu e enfermedad ta presente den 
nos, tur tempo, pero e atakenan di asma ta bin ora algo ta 
afectando nos pulmonnan. Si tin algun sintoma di asma ta 
miho pa tuma contacto cu bo dokter pa bo haya un diagnos- 
tico mas tempran cu ta posibel. 

Un atake di asma por bin ora nos ta exponi na factoman cu 
ta den medio ambiente, como huma di sigaria, stof, “mites”, 
pero tambe por bin di lo cual nos ta come. 

Un di e ultimo studionan ta indica cu refresco y bebidan- 
an cu sucu por causa asma y cu tin cuminda cu por con- 
tribui cu e atakenan di asma. P’esey nos tin cu cuida nos 
alimentacion. □ 



Factornan cu por causa 
asma: 

1. Huma di sigaria 

2. “Mites” di stof di cas 

3. Contaminacion di aire 

4. Animalnan domestico 

5. Algun estado emocio 

nal intenso tambe por cau 
sa atake 

6. Webo 

7. Lechi di baca 

8. Pinda 

9. Soya 

10. Pisca 

11. Cabaron 

12. Conservantenan di cum 
inda tambe por provoca 
asma. 



Cumindanan cu por yuda 
alivia sintomanan di 
asma: 

1. Salmou 

2. Spinazie 

3. Druif 

4. Siboyo 

5. Garbanzo 

6. Papaya 

7. Strawberry 

8. Brocolli 

9. Almendra 

10. Simianan di Girasol 
(Sunflower) 

• Dolor di pecho 

•Dolor o inco- 
modidad den otro 
parte superior di 
e curpa manera e 
braza 

•Dificultad pa 
hala rosea 

•Otro sintomanan 
manera soda friu, 
nusea of mareo 

Reconoce e sintomanan di un infarto 


Un infarto of atake di cu- 
rason ta pasa ora e fluho 
di sanger pa e curason ta 
wordo corta of ta wordo 
stroba. E celulanan den e 
musculo di e curason no 
ta haya suficiente sanger 
oxigena, y ta cuminsa 
muri. Mas tempo pasa 
sin haya cuido medico pa 
restaura e fluho di sanger, 
mas grandi ta e daño na e 
curason. 

Ora e presion arterial ta 
halto cu colesterol tambe 
halto, huma y cu a yega di 
haya un infarto anterior- 
mente, embola of diabe- 
tes, por aumenta e proba- 
bilidad pa un hende desa- 
roya un infarto of atake di 
curason. 

Ta hopi importante recon- 

oce e sintomanan di un _ 

infarto y actua di inmedi- 
ato yamando ambulance. 

E probabilidad di un persona 
sobrevivi un infarto ta aumen- 
ta si e tratamento di emergen- 
cia wordo haci lo mas lihe 
posibel. 

Stress 

Si boso tin un dia hopi druk y 
yen di stress of si no ta drumi 
bon, ta importante pa tuma 
tempo pa bo mes y disfruta di 
algun placer. Biba saludabel 
ta nifica un balansa entre tra- 
bou, cas y pasa bon. 

Bebe 1.5 liter di awa pa dia 

Ta importante pa mantene e 
curpa bon hidrata. Bebe 1.5 
liter di awa pa dia ta hopi bon 
pa salud. 

Dieta pa preveni un infarto 

Mester ta un dieta mas varia 
posibel pa por haya e mayor 
cantidad di vitamina, fibra, 





Dfliaiui 




mineralnan, vet saludabel y 
fitokimico (substancia kimico 
cu ta den mayoria berdura) cu 
nos tin mester. 

Aumenta e cantidad di fruta, 
berdura y cereal sin procesa 
y baha e cantidad di cuminda 
procesa ( di procedencia in- 
dustrial). 

Evita e consumo di carbohi- 
drato refina manera sucu. 
Cambia e vetnan satura, cu 
ta bin di animal of manteca y 
cambia nan pa esun di origen 
vegetal manera sunflower, 
maishi of azeta di oleifi. 

Un paar di biaha pa siman 
nos por cambia e comemento 
di carne y come frutanan seco 
manera almendra, nechi (wal- 
noot), pecan etc, tin un varia- 
cion grandi riba mercado. 

E consumo di pisca tres bi- 
aha pa siman, specialmente 
blauw, rico den Omega 3 ta 
importante pa mantene un cu- 


rason sano. □ 





BON PA BO SALUD! 
OBTENIBEL NA 
GNC LIVE WELL 
SITUA NA 

CERTIFIED MEGA MAII 
TEL: 588-2235 




































DIAMARS 26 MAART 


ñ32 lLOCAL 



Aruba Lions Club a haci donacion na fundacionnan 


di diabetico y cancer na Aruba 



Riba e foto por mira momento cu Presidente di Lions, Sr. 
Randolf Vrolijk ta entrega donacion na Sra. Lilian Prince di 
Koningin Wilhelmina Fonds. 


ORANJESTAD - Reciente- 
mente Aruba Lions Club a 
ricibi bishita e Aruba Dia- 
betic Foundation (ADF) y 
Koningin Wilhelmina Fonds 
Aruba (KWF). 

Ta conoci cu den nos comu- 
nidad tin hopi persona ta sufri 
di diabetes y otronan di can- 
cer. E enfermedadnan aki ta 
afecta hende homber y hende 
muhe di tur edad den nos co- 
munidad. Ta p’esey e funda- 
cionnan aki cu ta duna infor- 
macion y guia aki na Aruba. 
E bishitanan aki a ser haci 
den cuadro di Aruba Lions 
Club su 65 aña di existencia. 
Durante di e bishitanan aki 
e presidente di Aruba Lions 
Club (A.L.C.) a haci un dona- 
cion na e organisacionnan 
importante aki. E presidente 
di cada un di e fundacionnan 
aki na su tumo a gradici Am- 
ba Lions Club pa su donacion 
y a remarca cu e donacion 
ricibi lo ser uza pa yuda es- 
unnan den necesidad den nos 
comunidad. 

Amba Lions Club ta un or- 



Riba e potret e momento cu Presidente di ALC, señor Randolf 
Vrolijk, ta entrega e donacion na señor William Phillips y señora 
Tessa Toré di Fundacion Diabetico Arubano. 


ganisacion mundial den cual e 
miembronan ta yuda comuni- 
dad den diferente forma. Aki 
na Amba yuda cu cama, rol- 
stoel y diferente cosnan nece- 


sario. Pa mas informacion di e 
club aki of di su actividadnan 
por bishita su website www. 
ambalionsclub.org of yama 
5821118.□ 

ENTREGA NA BON DIAARUBA 


All taxes are excluded and must be paid by the passengers upon redeeming this. If there are changes of booking the passenger will pay the penalty 
as a regular customer of US$ 28. Reservations made that have not been cancelled at least eight (8) hours prior to the booked flight (or no show passengers) 
are considered as “consumed”. IMPORTANT: Please take notice that check in time is 2 hours prior to departure time. 

Serena Williams cu a avansa pa cuater final. 


Florida, MERCA - E tenista 
Mericano Serena Williams, 
den un demostracion nobo 
di sali gana y avansa pa cua- 
ter final di e torneo Masters 
di Miami. Williams ta gana 


ayera e Slovaco Dominika 
Cibulkova cu e scorenan di 
2-6, 6-4 y 6-2. 

Williams, ken ta buscando su 
di seis titulo na Miami y e 
prome desde 2008, tabata per- 


Tenista ta avansa pa cuater final di Masters Miami den tennis 


Serena Williams ta gana 


Dominika Cibulkova 


di 4-1 den e di dos set prome 
cu el a gana su di cinco wega 
consecutivo. E Mericano a 
bari su ultimo tres wega y ta 
cera perfectamente e duelo 
cu tres sake directo. E rival 
di Williams den cuater final 
lo ta e Chines Li Na, ken a 
gana Garbiñe Muguruza cu e 
scorenan di 7-6 (6) y 6-2, ter- 
minando cu e ilusionnan di e 
Spaño adolescente. 

Williams tabata mustra in- 
efectivo y floho den un bon 
wega contra e Slovaco, pero e 
ta anima ora cu e tabata sinti 
cera y ta cuminsa anima su 


mes. E number 1 di mundo 
a gana aunke el a comete 52 
eror no forsa. Cibulkova a 
mantene Williams constante- 
mente den movecion cu tiro- 
nan di skina pa por a gana un 
set. 

E resultadonan den e catego- 
ria masculino di rond tres e 
Frances Richard Gasquet a 
gana e Ruso Mikhail Youzhny 
cu e scorenan di 6-3 y 6-4, e 
Spaño Nicolas Almagro ta 
gana David Goffin cu e score- 
nan di 6-3 y 6-4, mientras cu e 
Italiano Andreas Seppi ta gana 
cu e scorenan di 7-5, 4-6 y 6-2 
contra Thomaz Bellucci. □ 



Dominika Cibulkova cu a 
wordo elimina for di e torneo 
di tennis na Miami. 


LeBron James y James Harden 
hungadonan di siman den 
basketball profesional 



LeBron James di Miami Heat cu a wordo 
selecciona di ta e miho hungado di siman. 


James Harden (13) di Houston Rockets cu a 
wordo eligi di ta hungado di siman. 


Miami, MERCA - E hun- 
gadonan di basketball pro- 
fesional LeBron James, di e 
actual campeon Miami Heat, 
y James Harden, di Houston 
Rockets, a wordo eligi ayera 
pa ta e “hungadonan di si- 
man” den e weganan di NBA 
di e Conferencianan West y 
Oost, respectivamente. 
LeBron a guia Miami Heat 
den un gira invicto di 4-0, in- 
clui e triunfo di diadomingo 


riba e team di Charlotte Bob- 
cats, e number 26 di e conhun- 
to di “Capital del Sol”. E astro 
olimpico, cu a ricibi e galar- 
don semanal den e temporada 
pa di seis biaha, a logra un 
“tripel dobel” durante e siman 
di su cuater campaña cu 25 
punto, 12 bons y 10 asistencia 
contra Cleveland Cavaliers. 
Miami Heat ta atras di e re- 
cord di 33 triunfo sigui di Los 
Angeles Lakers den e tempo- 


rada di 1971-72. Pa su parti, 
Harden a yuda Rockets den 
un recorido invicto tambe di 
3-0, cu un promedio di 26 tan- 
to, cuater gara y 3.7 asistencia 
pa wega. 

Otro nominadonan tabata e 
Dominicano A Horford di At- 
lanta, Cubano Brook Lopez 
di Brooklyn, Anthony Davis 
di New Orleans, Carmelo An- 
thony di New York, y LaMar- 
cus Aldridge di Portland. □ 


Wega di clasificacion pa Copa 
Mundial di futbol Brasil 2014 

Awe Spaña ta hunga 
den Stadion di Francia 



Iker Casillas keeper di e seleccion di Spaña. 


Paris, FRANCIA - E selec- 
cion Spaño di futbol a entrena 
ayera den e stadion di Fran- 
cia, e scenario unda cu awe 
nan lo hunga contra e local 
den un decisivo encuentro 
pa e fase di clasificacion pa e 
Copa Mundial di futbol Brasil 
2014. 

E cabayeronan di Vicente del 
Bosque, cu a yega antayera 
den oranan di atardi na e capi- 
tal Frances, ta kedando den e 
hotel di Bristol, cu no ta keda 


leu di Palacio del Eliseo, resi- 
dencia di e Presidente Fran- 
ces, François Hollande. 
Hollande ta ricibi awe e Presi- 
dente di e Gobierno Spaño, 
Mariano Rajoy, cu ken e lo 
mantene un entrevista prome 
cu ambos lider acudi na e Sta- 
dion di Francia pa presencia 
e encuentro. Spaña ta hunga 
un duelo cu dos punto menos 
cu Francia, pa motibo di un 
empate di e wega di diabiema 
contra Finlandia. □ 

Baltimore Orioles a gana Boston Red Sox 


Wilson Betemit lesiona durante wega di pretemporada di baseball 



Florida, MERCA- E batiado 
designa pa Baltimore Orioles, 
Wilson Betemit a sufri un le- 
sion na su rudia drechi duran- 
te un wega di e pretemporada 
ayera contra Boston Red Sox. 
E hungado Dominicano di 31 
aña, ken tabata e tercera base 
titular di Baltimore te ora cu 
Manny Machado a wordo 
yama di Liga Menor na Au- 
gustus, tabata core di primera 
pa segunda durante un fly di 
Machado riba left field. 
Betemit a cay na di dos base 
y mester a wordo saca for di e 
tereno via un auto di golf. Ora 
el a regresa pa e vestuario, e 
entrenadonan mester a pone 
algo pa wanta e pia. Apar- 

Despues cu a yega 
20 miyon di euro 


Wilson Betemit di Baltimore Orioles ta cay na segunda base lesionando su rudia drechi. 


entemente e hungado tabata 
premira di somete na un prue- 


na un acuerdo di 


ba di resonancia magnetico. 
Betemit a conecta un home- 
run di tres careda y un fly di 
sacrificio den e wega cu Bal- 
timore a gana 12-9. E manag- 
er di Baltimore Orioles Buck 


Showalter a keda impacta cu 
e lesion di Betemit, unda cu 
el a bay cerca e pelotero den 
e vestuario. 66 E ta demasiado 
desanima na e momentonan 
aki, manera nos tur,” segun 


Showalter. “Mi ta bay ta 
positivo. Na e momento aki, 
e situacion no ta mustra bon, 
pero mi ta preocupa pa Wil- 
son, e individuo y no loke e 
por produci pa e team.’O 


Futbolista Ezequiel Garay lo 
hunga cu Manchester United 



Ezequiel Garay 


Lisboa, PORTUGAL - E 

hungado di e seleccion di 
Argentina y del Benfica di 
Portugal, Ezequiel Garay, lo 
hunga e siguiente temporada 
cu Manchester United di In- 
glatera, cual ya el a acorda e 
compra di su pase pa 20 mi- 
yon di euro. 

E intencion di e team Britani- 
co cu a adkiri e Argentino ta 
pa haya un reemplasante pa e 
hungado Rio Ferdinand, ken 
tin 34 aña ta cerca di laga e 
actividad. 

E pase di Garay a wordo 
adkiri pa Benfica na un ba- 


lor di 5.5 miyon di euro den 
copropiedad cu Real Madrid 
di Spaña, cu ta hiba e 50% 
di loke Manchester United 
lo paga pa e hungado. Al- 
gun ora pasa, e corant Spaño 
Mundo Deportivo a publica 
cu Barcelona di Spaña tabata 
interesa den Garay y tabata 
dispuesto di paga e cifra cu 
finalmente United lo paga pa 
e pase. 

Garay di 26 aña a debuta cu 
Newell’s y despues el a hun- 
ga cu Racing de Santander y 
Real Madrid di Spaña prome 
cu el a bay cu Benfica. □ 


Buscando hungado di baseball pa pone na luga di 
esunnan lesiona 

New York Yankees buscando pa 
cera contract cu Vernon Wells 



Vernon Wells cu ta hunga na e momentonan aki cu Los 
Angeles Angels. 


Florida, MERCA - Vernon 
Wells ta den bira e mas reci- 
ente hungado adkiri di e team 
di New York Yankees, cual 
lista di aliniacion a wordo 
bira menos pa motibo di e le- 
sionnan. 

Recientemente New York 
Yankees tabata cerca di logra 
un acuerdo cu Los Angeles 
Angels pa adkiri e outfielder 
di 34 aña su record a baha 
desde cu el a conecta 32 
homerun y pusha 106 careda 
pa Toronto na 2006. 

“Lo ta un gran oportunidad. 
Nunca mi a pensa cu lo ta 
facil pa dispidi, pero na me- 
sun momento, si esaki pasa, 
nan ta un grupo bon,” segun 
Wells desde Tempe, Arizona. 
“Simplemente mi lo conoce 
un famia nobo.” 



Brian Cashman gerente 
general di New York 
Yankees. 


Un persona cu sa di e negoci- 
acion a bisa cu ambos banda 
ta papiando riba e placa cu ta 
implica e intercambio. Ainda 
Wells mester wordo paga 42 
miyon di dollar pa e proximo 
dos temporada y New York 
Yankees a anticipa cu nan lo 
termina di ta responsabel pa 
12 of 13 miyon de e total. 
“Nos a trata e tema cu Yan- 
kees,” segun e manager di 


Los Angeles Angels, Jerry 
Dipoto. E directiva no a duna 
mas detaye pa motibo cu ne- 
gociacionnan ainda no ta con- 
clui. Brian Cashman, gerente 
general di Yankees, no kier a 
haci declaracion despues cu 
New York Yankees a gana 
Tampa Bay Rays cu e score 
di 7-6 den 10 inning cu un 
par di homerun di dos careda 
di Kevin Youkilis. □ 

Campeonato di Liga Menor di ABBA 5-6y 7-8 ta inicia un biaha mas 


Teamnan di baseball tur colorido durante apertura 



Apertura di e campeonato 5-6 y 7-8 Liga Menor di ABBA. 


ORANJESTAD - Den e com- 
pleho deportivo nobo na Pos 
Chikito, Liga Menor di Amateur 
Baseball Bond Aruba (ABBA) a 
tene nan ceremonia di apertura 
pa e deportistanan den e edad di 
5 - 6 y 7 - 8 aña. Mester bisa cu 
nos a presencia un bunita y col- 
orido ceremonia di apertura unda 
e mas chikitinnan di nos baseball 
a desfila riba e compleho de- 
portivo nobo cu por cierto a haya 
nomber di Sr. Braulio Wester, un 
persona cu pa hopi pero hopi aña 
mes a traha na bienestar di nos 
baseball local como empire, diri- 


gente, coach y manager. 

E campeonato a wordo dedica 
na e incansabel manager di 
CBN, Sr. Ovito Tromp, mane- 
ra Sr. Chirino di Liga Menor 
di ABBA a bisa; un persona 
ehemplar cu hopi a admira y 
siña di dje. Despues a habri e 
campeonato unda cu Sr. Ovito 
a tira e prome bala y asina e 
campeonato a keda oficial- 
mente inaugura. Exito na tur e 
teamnan cu ta competiendo den 
e campeonato di Liga Menor. 






2 lb di pisca na filet 

Salo 

Peper 

Hariña blanco 

Manteca of margarina Blue band 


1 Lamoenchi 
Petersalie corta chiquito 



Preparacion: 


Strooi salo y peper riba e piscanan y pasanan den hariña. Hasa nan 
den manteca of margarina Blueb Band. Ora nan caba di hasa pone 
nan den riba un schaal. Tenenan cayente. Ora tur cos ta cla di hasa 
primi e lamoenchi ariba nan y strooi e peterselie ariba 

Pa 4 persona 

Clinica bao guia di Pierre van Hooijdonk, Aron Wintery Regi Blinker 

AVB hunto cu KNVB ta organisa clinica pa 

futbolistanan di seleccion 


ORANJESTAD - Aruba 
lo tin un delegacion di 
Koninklij ke N ederlandse 

Voetbal Bond (KNVB) den e 
fecha di 1 pa 4 di April, con- 
sistiendo di Johan van Geijn 
(Coordinator Internationale 
Projecten ), Gerrit Sahertian 
(KNVB-bouwkundige) y 
hunto cu nan e conocedo 
ex-hungadonan profesional 
Pierre van Hooijdonk, Aron 
Winter y Regi Blinker. 

Na e ocasion aki e 3 hunga- 
donan cu ayudo di nos en- 
trenadonan local lo duna un 
clinica dianan 2 y 3 di april, 
pa e hungadonan hoben di 
Aruba, unda lo pone extra 
atencion na e hungadonan di e 
diferente seleccionnan cu tin, 
manera e.o. seleccion U-15, 
seleccion U-17 e selecci- 
onnan femenino U-17 y U-20 
y tambe e seleccion U-13 di 
LIFIDA. 

PIERRE VAN 

HOOIJDONK 

E futbolista Pierre van 
Hooijdonk ta e conocedo 
hungado di clubnan manera 



Pierre van Hooijdonk. 


NAC, Vitesse, Feyenoord 
y Fenerbahce di Turquia. 
Su specialidad tabata e tiro 
liber. Na aña 2002 Pierre van 
Hooijdonk ta anota 2 gol den 
e final di UEFA-Cup con- 
tra e ekipo Aleman Borussia 
Dortmund, yudando asina su 
ekipo Feyenoord gana e copa 
cu score di 3 - 2. Un di su gol- 
nan tabata un tiro liber. 

Tambe Pierre van Hooijdonk 



Regi Blinker cu ta ex-futbolis- 
ta profesional. 


a hunga un total di 46 biaha 
pa e seleccion di Hulanda. E 
tabata forma parti di e ekipo 
Hulandes cu wordo den semi- 
final contra Brazil na e mun- 
dial 1998. Alabes Pierre van 
Hooijdonck a hunga cu e se- 
leccion Hulandes na e campe- 
onato Europeo na aña 2000 y 
2004. 

REGI BLINKER 

Regi Blinker a cuminsa na un 



Aron Winter ex-hungado di 
seleccion Hulandes. 


edad hopi hoben den e ekipo 
di futbol Feyenoord. E1 a 
hunga un total 10 temporada 
cu Feyenoord pa despues bay 
hunga na Inglatera (Sheffield 
Wednesday) y Escocia 
(Celtic). Regi Blinker a forma 
parti di e ekipo di Feyenoord 
cu den e añanan 1991 pa 1995 
ta gana 4 KNVB-Beker y bira 
1 biaha campeon di Hulanda 
(1993). Regi Blinker a hun- 


ga 3 wega cu e seleccion di 
Hulanda. 

ARON WINTER 

Aron Winter a cuminsa su 
carera di futbol den e ekipo di 
Ajax na aña 1986, tempo cu 
Johan Cruijff tabata dirigi e 
ekipo. Den su prome campe- 
onato cu Ajax caba Aron 
Winter ta logra gana e titulo 
di Recopa na aña 1987, ora cu 
Ajax pa medio di un gol di e 
legendario Marco van Basten 
ta gana e Lokomotiv Leipzig. 
Arin Winter tabata un hun- 
gado multifacetico cu por a 
hunga riba diferente posicion. 
Na aña 1992 Aron Winter for- 
mando parti di Ajax ta gana e 
UEFA-Cup derotando Torino 
den final. Na aña 1988 Aron 
Winter tabata den e selec- 
cion di Hulanda cu a gana 
e Campeonato Europeo. 
Aron Winter a hunga un to- 
tal di 84 wega pa e selec- 
cion di Hulanda y ta den e 
top 10 di hungadonan cu mas 
Hinterland pa Hulanda. Fuera 
di Ajax Aron Winter a hunga 
tambe cu e ekiponan Italiano 
Lazio Roma y Inter Milan. □ 


Campeonato di BigLeague 2013 Little League 


Atco Indians ta gana y perde wega di baseball 



ORANJESTAD - E campe- 
onato di Big League 2013 
Little League a continua riba 
e tereno di Nady Croes / 
Crismo Angela ballpark, Red 
Machine ta sorprende Atco 
Indians diasabra cu score di 
3-2. 

Caminda cu e peloteronan di 
Atco Indians a hunga hopi 
confia y non-chalant cu na 
final a sali nan hopi caro. 
Pa Atco a cuminsa e hoben 
Aldair Croes, pero a permiti 
nan hit importante den bom 
di 3, 4 y cinco inning cu ta 
empuha 1 careda cada un pa 
finalmente bin perde 3-2. 

Di otro banda Calvin Maduro 
a start pa Red Machine y a sa 
di domina e bateria principal 
na momentonan oportuno pa 


mantene Atco na 2 careda pa 
sali e pitcher ganado. Atco 
den ultimo chens na bate ta 
coloca 3 coredo na base pero 
Maduro ta preta brasa y ta 
poncha Chadwick Tromp y 
domina Marc Danies cu fly pa 
center. 

Miho batiado pa Atco Indians 
tabata: Xiovon Jansen 4-2 y 
Eugene Helder jr. 3-1. 

Pa Red Machine: Joshua 
Kirshner 4-2 y Karel Arends 
2-1. Pitcher ganado Calvin 
Maduro y perdedo Aldair 
Croes. Atco Indians ta haci 
2 careda, 4 hit y 1 eror. 
Mientras cu Red Machine ta 
haci 3 careda, 6 hit y 0 eror. 
Den otro wega Braves ta gana 
di Valero cu score di 5-4. 


ATCO INDIANS VS RED 
MACHINE 

Atco Indians despues di a 
perde diasabra contra di Red 
Machine ta bin mas dicidido 
pa hunga baseball y hunto cu 
Valero ta presta un di e miho 
weganan di campeonato ca- 
minda cu Atco tabatin mes- 
ter di 9 inning pa laga Valero 
den tereno. Tanto Abraham 
Taveras pa Atco y Racid 
Winklaar cu a start pa Valero 
ta pone 2 cero riba borchi. 
Den bom di 3 inning Atco ta 
score 2 careda riba 2 doblete 
y hit consecutivo pa tuma 
bentaha, pero Valero ta bons 
den cabes di 4 inning pa em- 
pata e wega na 2 probechando 
descontrol di Taveras y hit di 
Jason Gijsbertha. 



Atco ta piki un careda den 
bom di 4 inning pa tuma 
bentaha 3-2 ariba doblete di 
Alexander Lacle pa left y ta 
anota riba hit di emergente 
Gerson Croes. Valero ta em- 
pata den cabes di 5 inning ora 
cu Marvin Brown conecta tri- 
pel pa center y anota riba hit 
di Maiklos Petronia. 

A sigui un duelo di picher 
entre Robsander Carrasquero 
y Ray Patrick Didder te 
den di 9 inning caminda cu 
Enrique Almanzar habri cu 
boleto bay segunda riba sac- 
rificio y despues anota riba 
un eror costoso di Jurvin 
Jansen. Pitcher ganado a sali 


Robsander Carrasquero y e 
perdedo tabata Ray Patrick 
Didder. 

Miho batiadonan pa Valero : 
Bryan de Cuba, Ray Patrick 
Didder, Marvin Brown Miklos 
Petronia tur di 3-1. Miho ba- 
tiadonan pa Atco Indians ta- 
bata: Chadwick Tromp 4-3 , 
Eugene Helder 4-2 y Gerson 
Croes 1-1. Valero ta haci 3 
careda, 5 hit y 1 eror. Atco 
Indians ta logra 4 careda, 9 hit 
y 1 eror. 

E standing despues di 8 wega 
hunga ta Atco Indians 5 gana 
2 perdi, Braves 5 gana 3 perdi, 
Valero 3 gana 4 perdi y Red 
Machine 2 gana 6 perdi.Q 

Art in Motion tabata impresionante 



ORANJESTAD - Diasabra 
16 di maart Cas di Cultura a 
conoce un explosion di tal- 
ento creativo. Cu Art in Mo- 
tion, produci pa Da Vinci 
Academy, publico por a dis- 
fruta di un tremendo show 
yena cu baile, teatro, musica 






y film. Mas y mas Da Vinci ta 
conkistando curason di pueb- 
lo, mirando e calidad halto 
cu e academia ta mantene. E 
combinacion di talento, dedi- 
cacion, preparacion y trabou 
duro a haci e show uno fabu- 
loso. 

E programa a habri cu “Forest 
in the Night”, un ballet bao 
coreografia di Anna Buryako- 
va. E bailarinanan hunto cu 
Rosalie Hagers, solista invi- 
tado di Step by Step Dance 
Academy, a hiba publico den 
un mundo di fantasia. Mas 
baile a bin di e Jazz dancers 
cu “Short Break” riba musica 
di Move like Jagger. 

Aña pasa Nicole van Eer, do- 
cente di canto y musical the- 
atre na Da Vinci, a introduci e 


fenomeno di Musical Theatre 
na Aruba. Pa hopi aña caba, 
musical theatre ta popular na 
Europa y Merca (Broadway) 
y awor Aruba por a experi- 
encia live dicon e combina- 
cion di teatro, baile y canto 
ta asina popular. A presenta 
cu dos produccion, “Fame” y 
The Wiz”. 

Yarima Lugo a compone, 
aregla y a presenta su propio 
cantica “Meant to say Good- 
bye”, acompañando su mes 
riba piano. Mas musica a bin 
den forma di piano y canto. 
Durante pauze, publico a 
haya oportunidad pa mira e 
pinturanan di studiantenan di 
Alfonso de Windt. 

Film, un medio relativamente 
nobo na Aruba, tambe a for- 


ma parti di Art in Motion. E 
prome short film, “Stuck in 
the Middle”, bao direcion di 
Rosalein Bos, a pone tur hen- 
de hari cu e storia di muchan- 
an baldadi cu a core pa polis. 
E segundo film, “The Au- 


dition”, a mustra actuacion 
fuerte di Chimelee Watson y 
Delano Pimienta. E on-screen 
climax a bin cu “Still Hu- 
man”, un film dirigi pa Omar 
Brown y cu protagonistanan 
Juan Pablo Aguirre y Rachel 


Maduro. Den e zombi apoca- 
lypse aki, e protagonistanan 
mester a core pa nan bida. 
Parti bunita di e medio film ta 
cu e ta combina diferente dis- 
ciplina, manera filmmaking, 
actuacion, musica y visual 
arts. Por cierto por spera mas 
produccion di film na Da Vin- 
ci den e proximo temporada. 
Cu Art in Motion, Da Vinci 
Academy a trece un show im- 
presionante cu por cierto ta 
contribuyendo na hisa e nivel 
di performing arts na Aruba. 
Da Vinci Academy kier gradi- 
ci UNOCA pa sostene Art in 
Motion. Un danki special ta 
bay na tur e participantenan, 
nan mayoman y e docen- 
tenan di Da Vinci Academy 
cu a traha hunto pa haci Art 
in Motion un exito. Riba e 
combinacion di foto por tira 
un bista di e show cu a tuma 
luga diasabra dia 16 di Maart 
ultimo den Cas di Cultura. □ 

Spaar placa riba yamadanan local! 

Activa bo plan di “One Rate” di Digicel y papia bay gol 


ORANJESTAD - No tin 
duda, cu nos hendenan ta 
gusta combersa, mirando cu 
tempo pa topa otro ta masha 
limita awendia, incluyendo e 
situacion di cada hende cu 
tin un schedule masha ocu- 
pa mes. P’esey mes e plan 
fenomenal di Digicel, One 
Rate, ta esun di mas gusta 
na Aruba! E plan di Digicel 
4 One Rate’ tin tur hende ta pa- 
pia bay gol pa solamente 35ct 
pa minuut, via nan celular, ya 
cu e ta brinda tur e usuarionan 
e tarifa di mas abou na Aruba, 
unda bo ta haya mas minuut 


pa bo placa. Diabierna tabata 
e ultimo dia cu e team din- 
amico di Digicel tabata riba e 
cayanan di Aruba, pa recorda 
tur hende, pa sigui activa e 
plan fenomenal aki. E plan ta 
hopi beneficioso, ya cu e ta 
permiti bo spaar mas cu 50% 
riba yamada pa cualkier red 
di comunicacion y bo ta papia 
pa solamente 35 cen pa min- 
uut. Loke ta haci’e mas miho 
ainda ta, cu pa activa e plan 
4 One Rate’ ta super facil y no 
mester bay den ningun tienda 
pa para den rij. Djis Top Up 
cu Afl.10, yama *160# y au- 




tomaticamente bo credito lo 
dura mas largo, ya cu bo ta 
papiando cu e tarifa mas abou 
na Aruba. Si acaso abo no a 
activa e plan aki ainda, probe- 
cha di e plan di Digicel 4 One 
Rate’, pa abo tambe combersa 
via bo celular pa solamente 35 
cen pa minuut riba e red di 4G 
mas lihe riba nos isla! Riba e 
combinacion di voto por mira 
e bunita modelonan di Digi- 
cel, propagando e producto 
na diferente punto strategico 
na Playa y Tanki Leendert.Q 



Grandi y chikito a gosa di e Easter Food Show na Ling & Sons 



ORANJESTAD - Ayera tar- 
di grandi y chikito a presenta 
na Ling & Sons pa asina dis- 
fruta di e Easter Food Show 
caminda tabata tin varios 
presentacion y tastings di tur 
loke e supermercado tin pa 


ofrece durante e temporada 
aki di Semana Santa. 

Di e manera aki un y tur por a 
pura y mira kico tur uno mes 
por haci na cas Semana Santa 
cuminsando for di seafood 
snacks, bolo pa easter, barbe- 


cue y hopi mas! 

Pa e muchanan Ling & Sons 
tabata tin un Kid’s Corner 
special prepara na unda nan 
por Saluda e Easter Bunny, 




participa den face painting y 
weganan dibertido. 

Ademas di esaki Ling & Sons 
tabata tin specialnan increibel 
cu tabata valido solamente 
durante di e Easter Food 
Show. 


Y pa pone un y tur baila y 
gosa Ling & Sons a invita 
RINCON BOYZ ! Riba e 
combinacion di foto por tira 
un bista di e Easter Food 
Show cu a tuma luga na Ling 
& Sons.Q 

Dia 28 di Maart 2013 ta deadline pa entrega Proyecto di reciclahe 

di carchinan prepaga na SETAR 


ORANJESTAD - SETAR y 
Fundacion Gabriel Flores ta 
recorda tur scol cu diahuebs 
proximo dia 28 di Maart 
2013 lo deadline pa entre- 


ga Proyecto di reciclahe di 
carchinan prepaga na SETAR 
Sero Blanco. 

Manera ta conoci SETAR y 
Fundacion Gabriel Flores a 


inicia e campaña di reciclahe 
pa tur e schoolnan basico di 
Aruba, caminda cu henter 
e school tanto alumnonan, 
docentenan y mayornan lo 
ta colectando e carchinan di 
telefon prepaga uza caba, pa 
un competencia entre tur e 
schoolnan basico di Aruba na 
unda nan por gana premionan 
den forma di proyectonan cu 
e school ganado tin planea. E 
premio den Mayoria di e scol- 
nan basico di Aruba a registra 
y awor cu nos ta yegando na 
final ta tene un competen- 


cia di obranan creativo cu e 
carchinan colecta den cual 
tin premionan pa gana pa e 
scolnan basico cu participa na 
esaki. 

Por registra ainda via telefon 
5668115 of via suzy.madu- 
ro@setar.aw. 

SETAR kier a gradici tur e 
schoolnan pa nan participa- 
cion activo den e campaña 
di reciclahe di carchinan pre- 
paga di telefon di SETAR 
durante aña escolar 2012 - 
2013. 

Un danki special ta bay pa e 


studiantenan cu a recoge tur e 
carchinan prepaga di SETAR 
y a colectanan pa asina nan 
school por participa y gana 
un premio espectacular como 
proyecto na nan school. 

Ta nos tur Hunto ta mantene 
Aruba liber di sushi. Aña pasa 
por corda cu e school Bon 
Bini di Madiki a gana e final 
di e campaña cu nan obra di 
arte recicla cu e tema “Aruba 
y su naturalesa”. Riba e com- 
binacion di foto por tira un 
bista di e arte recicla. □ 






Renaissance Aruba Resort & Casino tambe 
a contribui na 6 Earth Hour’ 



ORANJESTAD - Esaki ta 
e di dos aña consecutivo cu 
Renaissance Aruba Resort & 
Casino ta contribui na 4 Earth 
Hour’ cual ta un evento mun- 
dial cu ta wordo organisa tur 
aña dor di World Wide Fund 
of Nature (WWF). E meta di 
‘Earth Hour ’ ta pa crea consci- 
entisacion cerca negoshinan y 
casnan di famia riba e necesi- 
dad pa tuma accion riba cam- 
bionan cu nos ta experencian- 
do den nos clima y movecion 
global dor di paga nan luznan 
durante 1 ora. Renaissance 


Aruba Resort & Casino tambe 
a uni su mes cu e 4 Earth Hour ’. 
Diasabra ultimo for di 8:30pm 
te cu 9:30pm Renaissance 
Aruba Resort & Casino a paga 
tur e luznan riba e parkinglot 
dilanti di oficinanan di gobi- 
erno, palonan di luz comun, 
partinan di e facade di Renais- 
sance Marina Resort, luznan 
na parti pafo di tanto Renais- 
sance Mall, Renaissance Mar- 
ketplace como Seaport Casino 
y Crystal Casino Tower. 64 Re- 
naissance Aruba Resort con- 
stantemente ta sostene activi- 


dadnan pa conscientisa riba 
proteccion di nos medio am- 
biente. E movemento berde 
ta un movemento cu ta crea 
mas consciencia riba tereno 
di reciclahe y practicanan 
mundial pa yuda conserva nos 
‘Mama Tera’. E aña aki nos 
pueblo a mustra aun mas in- 
teres pa e ‘Earth Hour’ y nos 
ta sumamente orguyoso di por 
a paga e luznan principal di 
nos resort y area rond di nos 
empresanan pa contribui na e 
causa importante aki”, esaki 
di acuerdo cu ehecutivonan di 


mercadeo di dicho compania; 
Zugheila Lindeborg, Edalitza 
Weller y Tirzane Williams. 

Riba fotonan adhunto por 
haya un impresion di e ‘cam- 
bio’ prome y despues di e 
‘Earth Hour’, un bista real- 
mente fascinante pa mira un 
di e ‘edificionan destaca’ den 


nos centro di ciudad contribui 
na un causa asina importante, 
ademas di esaki por mira al- 
gun empleado cu ta realmente 
compromete na e causa, aki 
representando henter e cuer- 
po di empleado di e diferente 
empresanan di Renaissance 
Aruba.Q 


Peregrinacion riba Bierna Santo saliendo for di residencia di Atan Lee na Tanki Leendert 


ORANJESTAD - Ya ta un 
tradicion cu fielnan di nos 
Señor y di Santisima Vir- 
gen Maria tin e custumber di 
tuma parti na e diferente per- 
egrinacionnan cu ta sali for 
di diferente sitio di nos pais 
riba Bierna Santo. Tur e per- 
egrinacionnan ta termina na e 
luga Santo cu ta Kapel di Alto 
Vista. Mundo no ta pasando 
den su miho momentonan, 
mescos ta e caso cu nos pais. 
Nos ta conta cu un cantidad 
grandi di muchanan bandona, 
muchanan abusa, acciden- 
tenan fatal, lucha pa poder y 
constante desunion familiar y 
hopi problema mas. Ariba e 
yamada di Cristo kende a bisa 
cu e pueblonan mester resa y 
resa, nos ta dedica e dia spe- 


cial aki; e dia cu nos ta recor- 
da cu Cristo a entrega su me- 
sun curpa pa nos salbacion, pa 
nos dedica na Su Persona. 
Señor ta ofrece nos e opor- 
tunidad pa ta bendiciona, pa 
nos pueblo y nos famia ta 
bendiciona y nos mester haci 
bon uzo di esaki y entrega nos 
mes cu e forsa mas grandi cu 
Señor ta duna nos pa mustr’e 
cuanto nos mester di Dje y 
cuanto nos ta stim’e. Un dia 
asina grandi ta un dia cu nos 
mester para keto un rato y re- 
flexiona ariba nos consenshi 
cu hopi biaha ta laga nos cay 
y haci cosnan cu no ta bon 
cu nos curpa. Ta pa e motibo 
aki famia Lee ta invita henter 
comunidad y specialmente es- 
nan cu tin un Fe profundo pa 


compaña nos den e acustum- 
brado peregrinacion cu ta sali 
pa 4:45’or a.m., Bierna Santo 
cu ta sali for di residencia di 
Atan Lee na Tanki Leendert 
pa Kapel di Alto Vista. Nos 
lo resa, canta y duna alabansa 
na Señor y dun’E su honor 
y gloria. E caminda di cruz 
lo ser ofreci pa Reverendo 
Pastoor Santiago. Ta ser pidi 
pa bin bisti decente, trece un 
flashlight y e misal di pueblo 
pa conhuntamente nos resa y 
canta. E peregrinacion ta ser 
haci cu tur devocion y respet. 
Ban cana no pa condicion, 
tampoco pa placer, pero ban 
cana pa nos alma y di esnan 
cu ainda mester ser salba. 
Ban cana cu Fe y amor grandi 
pa nos Señor.Q 



Diabierna ta Bierna Santo, dia cu mundo henter ta recorda 
morto di Hesus. 

















SOCIALR 


DIAMARS 26 MAART 2013 


Manrique Capriles ta introduci su liña di producto 
nobo ‘eco-friendly’ Seventh Generation 




Brukinan marca Seventh Generation. 


ORANJESTAD - Manrique 
Capriles Aruba cu ta aplaudi 
tur iniciativa pa cu conser- 
vacion y preservacion di nos 
medio ambiente, awe cu sumo 
placer ta introduci nan adkisi- 
cion mas nobo cu ta e liña di 
productonan Seventh Genera- 
tion. 

No tin momento mas special 


pa anuncia esaki mirando e 
gran iniciativa di Earth Hour 
cu a keda efectua 23 di maart 
ultimo na nivel mundial. 
Seventh Generation ta e lid- 
er riba mercado Americano 
den categoria di productonan 
‘eco-friendly’ pa mantencion 
di hogar y cuido personal. Aki 
ta unda e liña aki ta diferen- 



Productonan di baby Seventh 
Generation. 



Mas producto di Seventh Generation entre nan detergentenan pa laba paña y coy kibra. 


cia su mes di otronan door di 
mantene cierto balornan im- 
portante pa bienestar di me- 
dio ambiente. 

Tur ingrediente y producto di 
Seventh Generation ta deriva 
di mata, sin color y fragancia 
sintetico, biodegradabel y den 
envase di material recicla. 
Manrique Capriles tin un 
variedad grandi di su produc- 
tonan entre otro bruki y pro- 
ductonan pa cuido di baby, 
diferente producto pa higiena 
personal, detergente cu of sin 
aroma pa laba paña, te cu ha- 
bon likido pa uzo den cushi- 
na. Ademas di e variedad di 
productonan, e prijs ta na al- 
cance di un y tur. 

Awendia conscientisacion 
den uzo y consumo di pro- 
ductonan ta di vital importan- 
cia. Manrique Capriles Aruba 
sigur ta orguyoso di por of- 
rece pueblo di Aruba un alter- 
nativa di producto cu tambe 
ta protege e salud personal di 
cada consumidor. 

Pa esnan interesa den e pro- 
ducto aki por pasa libre- 
mente na oficina di Manrique 
Capriles na Wayaca cu nan 
telefon 5834036, of informa 
na su supermercado preferi.Q 



o 

Detergente pa laba paña di baby Seventh Generation. 



No solamente ta haya productonan di baby di e marca Seventh Generation, pero tambe 

producto pa limpiesa domestico. 

Esaki lo ta mas grandi cu nunca: 

Starbucks, Ecotech, y Tropical Bottling Company lo celebra 6 Save 



ORANJESTAD - E aña aki 
ta e di dos aña cu tres compa- 
nia, esta Starbucks, Tropical 
Bottling Company y Ecotech 
ta uni hunto pa conscientisa 
comunidad riba e importancia 
di un Aruba mas sano y mas 
limpi y asina celebra tambe 
e “Global month of services” 
di Starbucks. Riba e dia aki ta 
pone enfasis riba nos salud y e 
proceso di reciclahe, e mane- 
ranan pa cambia nos sistema 
di bida diario y haci esaki un 
poco mas amigabel cu Mama 
Tera. Durante di un encuentro 
cu prensa a duna tur detaye 
pa e actividad dia 20 di April. 

Caminata: 

Conhuntamente cu IBISA ta 
organisa un caminata como 
parti deportivo na dia di re- 
ciclahe cu lo tuma luga dia 20 
di April proximo; e dia aki ta 
cuminsa cu un warm up se- 
sion di Zumba 7’or di mainta, 
esaki pa 30 minuut. Despues 
lo continua cu un caminata 
saliendo for di Renaissance 
Marketplace, direccion di 
Linear Park te na rotonde di 
Cas di Cultura sigui direc- 
cion Colegio Arubano te cu 
Banco di Caribe despues bin 
straight abou te cu Renais- 
sance Hotel ta lora banda 
robes y drenta Renaissance 
Marketplace bek. Unabes 
bek for di e caminata ta duna 
inicio na e dia di reciclahe. E 
obhetivo primario di e cami- 
nata ta pa encurasha comu- 
nidad di Aruba pa move un 
poco mas y ta mas saludabel. 
Esunnan cu ta desea pa par- 
ticipa den e caminata aki por 
inscribi na Starbucks Renais- 
sance Marketplace for di dia 
2 di April pa solamente Afl. 
5.00 pa persona. E contribu- 


cion aki ta inclui un T-shirt y 
awa riba e ruta. Lo bay tin 20 
premio atractivo pa esnan cu 
lo participa den e caminata 
aki manera weekend stay, gift 
certificates y free residential 
toters. 

Reciclahe: Ecotech, Tropical 
Bottling Company y Star- 
bucks ta compromete cu Aru- 
ba: 

Un di e obhetivonan mas 
importante di Ecotech Aru- 
ba N.V. ta di conscientisa e 
pueblo Arubano riba maneho 
di desperdicio na Aruba y con 
pa reduci esaki mas hopi po- 
sibel”. Esaki ta un tema cu pa 
mas di 13 aña caba Ecotech 
Aruba N.V. ta aporta na dje. 
Durante e actividad dia 20 di 
april, Ecotech Aruba N.V. su 
famoso MRF container (Ma- 
terial Recovery Facility) lo ta 
presente pa asina comunidad 


por trece nan material nan re- 
ciclabel y ricibi FunMiles. 

E Mobile MRF container aki 
ta haci posibel cu ta bira un 
tiki mas facil y accesibel pa 
hende por recicla y alabes 
colecta materialnan di miho 
calidad. Ademas di participa 
na e evento di Save The Earth 
2013, e MRF container por 
wordo bishita tur diasabra di 
8or di mainta pa 12or di mer- 
dia na e planta di separacion 
na Barcadera. Como compa- 
nia lokaal cu ta specialisa riba 
maneho di desperdicio y re- 
ciclahe e tipo di proyectonan 
aki pa yuda nos comunidad ta 
di suma importante. Grandi y 
chikito mester ta consciente 
tocante separacion di desper- 
dicio na Aruba. 

Tropical Bottling Company 
via Coca-Cola Live Positively 
ta reinverti den practica di ne- 
goshi sostenibel cu ta miho pa 


e medio ambiente y cu ta parti 
di nos obhetivo. Practica di 
negoshi sostenibel ta elemen- 
tonan clave di e trayecto pa 
crecemento continuo y futuro 
di nos empresa. 

E shete pilarnan di Live Posi- 
tively ta: Beverage benefits, 
Active Healthy Living, com- 
munity, workspace, Energy 
Management and Climate 
Protection, Recycling y Glob- 
al Water Stewardship 
Reduci e peso di nos pakinan, 
encurasha reciclahe na nos 
planta y avansa na uzo di ma- 
terial reciclabel y sostenibel. 
E cerbesnan Balashi y Chill ta 
wordo produci den boteman 
cu ta reciclabel, cada boter ta 
balora na 20 cen y por wordo 
entrega na tur Balashi su re- 
demption centers rond di Am- 
ba. Aparte di haya 20 cen pa 
cada boter, consumidornan ta 
aporta na menos sushi rond di 



the Earth 2013’ 


Amba. E redemption centers 
unda por entrega boteman 
bashi ta: Brouwerij Nacional 
Balashi, Balashi Carry Out 
Oranjestad, Three Colors Su- 
permarket, New Food Center, 
Cheng Xing Supermarket Y 
NG’s Supermarket Kamay. 
Durante di e mainta aki lo 
colecta materialnan di re- 
ciclahe (boternan di plastic, 
corant bieu, carton, bleki di 
aluminium), ricibi informa- 
cion valioso riba e importan- 
cia di reciclahe y recrea cu 
famia completo cu un dushi 
copi di koffie di Starbucks. 
Kier motiva nos comunidad 
pa recicla, si nan ta haci esaki 
caba- pa haci esaki cu mas 
frecuencia. Lo ofrece infor- 
macion interesante pa yuda 
un y tur cuminsa cu e practica 
di reciclahe, mi ta sigur cu 
comunidad di Amba lo haya 
e evento aki sumamente in- 
teresante. Menos sushi riba 
caya, na nos beachnan y den 
centro di ciudad ta nos meta 
ta duna un bista bunita pa nos 
turistanan, esaki un biaha mas 
ta haci Amba un fuerte con- 
tribuyente na e movemento 
‘berde’. Pa nos muchanan lo 
tin arts & crafts, pintamento 
di cara y mucho mas. Star- 
bucks tambe lo t’ey durante 
e mainta di reciclahe cu nan 
“sampling corner” na unda 
amantenan di Starbucks ta 
haya oportunidad di purba 
diferente tipo koffie. 

Pueblo di Amba completo ta 
keda cordialmente invita pa 
join pa un Amba mas sano 
y mas limpi dia 20 di April 
proximo pa 9or di mainta te 
cu lor di atardi cu un cami- 
nata sigui pa e dia di reciclahe 
na Renaissance Marketplace. 
□ 


Invertiendo 2 florin so 

Hungado cu suerte a gana 10 mil 
florin hungando Big 4 di Lotto 


ORANJESTAD - Lotto ta 
sigui cambia bida di su hun- 
gadonan y e biaha aki ta en- 
trega e check na otro ganado 
di Big 4, cu a gana e balente 
suma di 10 mil florin. Leo G. 
un fiel hungado di e wega- 
nan di Lotto, a gana 10 mil 
florin door di cumpra 2 pida 
di e numbeman 6011, cu el a 
cumpra na Gily’s Lottery. Leo 
nunca por a pensa cu door di a 
dicidi di cumpra solamente 2 
pida, pues invertiendo apenas 
2 florin, awe e ta un feliz ga- 
nado di 10 mil florin, di cua e 


por haci algun di su soñonan 
realidad. 

Lotto, e loteria di Amba tin 
7 diferente wega; Catochi, 
Big 4, Zodiac, Lotto di Dia, 
Lotto 5, Mini Mega y Wega 
di Number Korsou. Cump- 
rando Lotto bo ta contribui 
na deporte riba nos isla. Meta 
di e fundacion ta pa organisa 
loteria, cambia bida di su ga- 
nadonan y na mes momento 
inverti den deporte local pa 
medio di donacionnan na e 
comision di subsidio. □ 


Riba e foto por mira sr. Leo contento cu su premio. 












































Tel: 593-0857 / 588-5699 / 560-1403 


Faa: 5B8-6698 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu profundo tristeza pero conforme cu boluntad di Dios, 
nos ta anuncia fayesimento di nos mama, wela, bisawela y 
tanta stima: 



Aura Esser-Jacobs 

*13-04-1932 f22-03-2013 
Viuda di Jacques (Shaki) Esser 

Na nomber di su: 

Yuinan: 

Jacques y Marja Esser na Hulanda 

Jacqueline y Edwin Koolman 

Sandra Esser na Hulanda 

Erick y Lily Esser 

Carl y Netty Esser na Hulanda 

Albert Esser na Hulanda 

Roselien Esser 

Aisha Esser 

Nietonan: 

Herbert y Nashasja Visscher na Hulanda 
Fysel Balentine na Corsow 
Alwin y Sharda Esser na Hulanda 
Lysandra Esser na Hulanda 
Cheryl y Kevin Esser na Hulanda 
Merrel Esser 

Esmara, Esmarie y Esmarina Martis 

Tur su bisanieto y bisanietanan stima na Hulanda 

Rumannan: 

Carmen Pop Jacobs y famia na Corsow 

Runa Jacobs y famia 

Felix y Lisbeth Jacobs y famia 

Su cuña Tanti (Baby) Zonneviel y famia 

Primanan stima Famia Bonafastia na Curacao 

Su ihanan Aurita Vries y famia, Richard (Cha) Jansen y 

famia 

Su ayudante Carmen Ramirez y famia 
Su amiga stima Maria y Ronny Winklaar y famia 

Tur su primo y primanan, sobrino y sobrinanan, conocirnan 
y bisiñanan 

Demas famia: 

Esser, Jacobs, Zonneviel, Koolman, Martis, Bonafastia, 
Pop, Jansen,Vries, Jimenez, Faro, Quandus, Winklaar, 
Torres, Croes, Reiziger, Ramirez, Tromp, Stamper, Vries, 
Starke 

Ta invita pa e acto di entiero cual lo tuma lugar diaranson 
27 di Maart 2013 pa 4’or di atardi na misa San Francisco na 
Playa, for di 2’or e restonan mortal di nos difunto stima lo 
ta reposa den misa y despues saliendo pa Santana catolico 
Kraanwinkel na Paradera. 

Adres pa condolencia: Aurora Funeral Home, diamars 26 di 
maart 2013 di 7’or pa 9’or di anochi. 

Disculpa nos si nos por a lubida algun familiar of conocir 
den nos tristeza. 

Despues di entiero nos no ta ricibi bishita di condolencia 
na cas. 

Biba cada mommto 


“ Señor ta mi wardador mi’n tin falta di nada. 

Den cunucu di yerba berde e ta ponemi sosega 
E ta hibami na awa trankil pa mi bolbe haya forsa. ” 


Cu honda pena, pero conforme cu boluntad di Dios, nos ta anuncia fayecimento di: 


GENOVEVA KROZENDIJK - RODRIGUEZ 
Mihor conoci como “ Veva ” 

03-01-1923 - 24-03-2013 

Na nomber di su: 

casa: Jose Rodriguez 

yiunan: Ervilia y Douglas Naar (hulanda) 

Ephraim y Leticia Maduro y yiunan 
Violeta y Bert Lispet y yiunan (hulanda) 

Glenda y Henri Faulborn y yiunan 
Valerius Rib y Claudia Velasquez y yiunan (hulanda) 

Rolando Rib 

Franklin Rib y yiunan (hulanda) 

Ivan Thiel, Roberta Vrolijk y yiunan 

rumannan: Hendrick y Magdalena Krozendijk y yiunan 

Maria Statius y yiunan 

Marcelina y Ambrosio Nicolas Sintjago y famia 
Ruman di criansa: Pedro y Maria Willems y famia 
Su nieto(a)nan, bisanieto(a)nan i tataranieto(a)nan na Aruba y Hulanda. 

Su subrino- y subrinanan 

amiganan: Mena Maduro, Susana de Cuba, Linda y Maria y demas amiganan 
famia: Willems, Krozendijk, Rib, Lumenier, Flanegin, Statius, Kelly, Henricus, 

Kelkboom, Solognier, Angela, Wemet, Geerman, Maduro, Faulbom, Naar, 

Lispet, de Cuba, Ellis, Thiel, Marchena, Vrolijk, Rasmijn, Biklcer, 

Lo tin un box di collecta na funeraria, pa Koningin Wilhelmina Fonds pa sostene nan bon 
trabou. 

Nos ta pidi disculpa si den nos tristesa nos por a lubida un of otro persona of famia. 

Ta invita pa asisiti na e acto di entiero cu ta tuma lugar diahuebs 28 di maart 2013, pa 4 or di 
atardi saliendo for di misa Inmaculada Concepcion pa santana catolico “Pastor de Vries” na 
Santa Cmz. Veva lo ta reposa for di 2 or pa 4 or di atardi den Misa Inmaculada Concepcion 
na Santa Cmz. 



Ta ricibi condolencia riba diaranzon 27 maart 2013 di 7 or pa 9 or di anochi na the Olive 
Tree Funeral Home na Cumana. 

Despues di entiero no ta ricibi bishita na cas. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 
www.theolivetreefuneralhome.com 

Biba cada momento 


If an able-bodied man dies can he live again? 

All the days of my compulsory service I shall wait, Until 
my relief comes. 

15 You will call, and I myself shall answer you. 

For the work of your hands you will have a yearning. 

(Job 14:14-15) 


With deep sympathy we announce the death of: 



Anne Martha Faustin-Felicien 

Left to moum are her: 

Children: Fortuna Edwards 

Hector & Lena Faustin 

Clive & Martha Faustin 

Kenneth & Gladys Faustin 

Leila Faustin 

David & Joel Faustin 

Nathan Faustin & Deborah Zembko 

Sisters: Theresa Trim & Family 

Pauline Couloute & Family 
Catherine Julien & Family 
Ceceilia Licien 

Brothers: Richard Lubmn & Family 

George Jonas & Family 
Ignatius Trim & Family 
Lawrence Trim & Family 

nieces and nephews:Lazaris Jonas and Family in Amba 
And all those abroad 
Grand Children:Bithiah Croes 

Vanessa Fernandez 
Anthony Fernandez 
Christopher Faustin 
Abigail Faustin 
Joshua Faustin 
Myra Faustin 
Natasha Faustin 
Imri Faustin 
Joseph Faustin 

Great Grand Children: Azaliah Croes 
Aaliyah Labyad 
Brandon Faustin 

Care taker: Liliana & Eloy Figueroa 

Other Families: Faustin, Felicien, Trim, Alfred, Labadie, 
Agustin, Riley, Jean-Baptiste, Mohammed, Rasmijn, Fer- 
nandez, Acosta-Amaya, Quiroga-Nieto, De Koning, Croes, 
Iriarte, Lewis, Camacho, de Haas 
Nieces & Nephews: To numerous to mention. 

Like Family: Lugay, Titre, All her Brothers and Sisters of 
Jehovah’s Witnesses. 

The fimeral will take place on Saturday, March 30, 2013 at 
4 o’clock leaving the Jehovah’s Witness Kingdom Hall at 
Cumana to the cemetery in Sabana Basora. The late Mrs. 
Martha Faustin will be laid out from 2:00 to 3:30 in the 
aftemoon in the Jehov’s Witness Kingdom Hall at Cumana, 
followed by a sermon. 

Condolence address: the Olive Tree Funeral Home - Cu- 
mana 

Thursday, March 28, 2013 from 7 to 9 pm 

Our apologies if we have forgotten to mention anyone in 

our moment of grief. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 
theolivetreefuneralhome@gmail.com 
www.theolivetreefuneralhome.com 



Proceso di solicitud pa puesto di Hefe di Mision habri 

Persona for di directiva di 
COA por solicita 



COA ta scoge Hefe di Mision pa e Weganan Deportivo. 


ORANJESTAD - Caminda 
cu den pasado e Hefe di Mis- 
ion (Chef de Mission) tabata 
wordo nombra for di seno di 
directiva, for di aña 2009 en 
adelante Comite Olimpico 
Ambano (COA) a introduci un 
sistema nobo y mas transpar- 
ente cu ta ofrece personanan di 
pafo di directiva e oportunidad 
pa solicita pa e funcion. 

E Hefe di Mision ta e lider di 
e delegacion di atletanan cu ta 


participa na un di e ocho We- 
ganan Deportivo pa cua COA 
ta responsabel: Weganan Su- 
ramericano, Weganan Centro 
Americano y del Caribe, We- 
ganan Panamericano, Weganan 
Olimpico, Weganan Olimpico 
Hubenil, Festival Panamerica- 
no, Weganan Suramericano di 
Playa y Weganan Suramerica- 
no Hubenil. E posicion di Hefe 
di Mision ta un tarea di gran 
responsabilidad y hopi aspecto 


varia cu mester wordo atendi. 
Directiva ta di opinion cu den 
seno di e Federacionnan, pero 
tambe den e mundo di deporte 
en general tin personanan alta- 
mente cualifica, cu antes no ta- 
bata tin e oportunidad pa aporta 
cu nan conocemento y exper- 
ticio. Awor si esey ta e caso. 
Recientemente COA a informa 
su 24 Federacionnan di e deci- 
sion pa inicia un proceso habri 
pa tur persona por solicita pa e 
funcionnan di e Weganan cu ta 
programa pa aña 2013 y 2014: 
Weganan Suramericano Hube- 
nil (Lima, 18-29 september 

2013) ; Weganan Suramericano 
di Playa (Vargas, 3-13 Decem- 
ber 2013); Weganan Surameri- 
cano (Santiago, 7-18 maart 

2014) , Festival Panamericano 
(Mexico, fecha exacto pa con- 
firma ainda); Weganan Olimpi- 
co Hubenil (Nanjing, 16-28 au- 
gustus 2014); Weganan Centro 
Americano y del Caribe (Vera- 
cruz, 14-30 november 2014). 
Pa e Weganan Olimpico Hube- 
nil y e Weganan Suramericano 
Hubenil COA lo duna particu- 
lar preferencia na candidatonan 
hoben, cumpliendo asina cu e 
deseo di Comite Olimpico In- 
temacional. Candidatonan 
cu ta interesa pa e fiincionnan 
menciona por aplica libre- 
mente, haciendo uzo di un for- 
mulario special cu ta obtenibel 
na oficina di COA (Compleho 
Deportivo Guillermo P. Trini- 
dad). Por tuma contacto tambe 
telefonicamente cu oficina di 
COA, pa por ricibi un copia 
di e formulario aki via e-mail. 
Ultimo dia pa entrega e formu- 
lario aki ta 31 di Maart 2013 .□ 


^ Oivfe 


Biba cada momento 


“ The Lord is my shepherd; I shall not want. 

He maketh me to lie down in green pastures. 
He leadeth me beside the still waters. ” 

Ps. 23:1,2 

With deep sympathy we announce the death of: 



Esther E. Richardson 


Date and time of the funeral will be announced later. 

Mutts 


Conceptis Sudoku 




Blondie 



I'VE GOT AN I0EA/ I'LL IA/RITE A 
LETTER TO VOU, ANO yOU r 



IT'S SO SREAT TO 3E IN TOUCH 
WITH SOME300V ASAIN/ 


Mother Goose & Grimm 



Baby Blues 



Zits 



SH£SAIP TM'fMPM 
NOIDTHE REFV££S 
FIREPOl£?f7TOAUOW 

-_MrWFP 

T VTOBPFUN. 








4 


8 


9 


2 


6 



4 







8 



1 

2 


3 


2 






9 


4 




5 


1 






5 


7 


5 

1 



2 







3 



9 


4 


8 


6 


3 






Difficulty Level ★ ★ 


Sudoku is a number-placing puzzle based on 
a 9x9 grid with several given numbers. The 
object is to place the numbers 1 to 9 in the 
empty squares so that each row, each column 
and each 3x3 box contains the same number 
only once. The difficulty level of the Conceptis 
Sudoku increases from Monday to Sunday. 

ACROSS 

1 Oneofthe 
Three Bears 
5 ln the lead 
10 Competent 

14 Large kitchen 
appliance 

15 Leaning_of 

Pisa 

16 Wall recess 

17 Mediocre 

18 Presentation at 
the Met 

19 Sticky strip 

20 Dual-colored 
22 Gave the cold 

shoulder to 

24 TV’s Haw” 

25 Bricklayer 

26 Jean-Claude 
Killy, for one 

29 Four qts. 

30 Rule 

34 Sound of 
contentment 

35 Light brown 

36 Death 

37 “Much _ 

About Nothing” 

38 Shy 

40 Hardware store 
chain 

41 Agree 

43 Fancy vase 

44 _on; trampled 

45 School 
composition 

46 Not _ longer; 
no more 

47 Out of practice 

48 Fierce animal 

50 Hurry 

51 African hunting 
expeditions 

54 Steak and _; 
pricey entrée 

58 Consumer 

59 Fencing sword 

61 Birdofpeace 

62 Go out with 

63 Detroit team 

64 Copied 

65 Argument 

66 Make joyous 

67 Cravings 

Created by Jacqueline E. Mathews 


Monday’s Puzzle Solved 


2 Declare openly 

3 Mexican dollar 

4 “One good turn 
deserves _” 

5 Do penance 

6 Optimism 

7 Female sheep 

8 Roofantenna 

9 Hauls behind 

10 Opposite 

11 Wildhog 

12 Easy stride 

13 _out a living; 

got by 

21 Above, to poets 
23 _ Peace Prize 

25 Police search 
for a criminal 

26 Elbow room 

27 Praise 

28 Actor Jeremy 

29 Argon or xenon 

31 Dishonest folks 

32 Famed English 
racecourse 

33 Like neglected 
gardens 

35 Paver’s goo 

36 Final bill 

38 Purchaser 

39 Cook in oil 

42 Musical for Liza 
44 Today 

46 Attack violently 

47 Curved bone 

49 Walkway 

50 Steed 

51 Lather 


52 “Immediately!” 
in the office 

53 Greek cheese 

54 Loaned 

55 Drinktoo much 

56 Tied, as scores 

57 Ruby & scarlet 
60 _ constrictor; 

large snake 

r ¥ A WARDA 

Oranjestad 

Dr. Gonzalez-Diaz 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 


O'STAD _S_t. _C_ruz Teh 585-8028 
S. NICOLAS S_a_n_N]c_oJa_s_ Jeh 584-57J2 


SERVICES 


INFORMATION 

118 

SETAR 

582-2116 

TAXI 

582-5900 

TAXI-TAS 

587-5900 

PROF. TAXI 

588-0035 

TAXI D.T.S. 

587-2300 

SERVICE ARUBA 

583-3232 


CRUISESHIP 

Thomson Dream 
Delphin 

MORTORIO 


AD Patres 
Aurora 

Mementomori 
The Olive Tree 


584-2299 

588-6699 

583- 3358 

584- 8888 


FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 

FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 

Diabetric Foundation 
Arubano 
Teh 583-3808 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345/586-6976 

Women in Difficulties 

Foundation 

Tel: 583-5400 


Sorteo di 25 Maart 2013 

Sorteo di 16 Maart 2013 

06 11 13 24 
35 53 X5 




Jackpot $ 14 MILLION 


Sorteo di 22 Maart 2013 

14 27 34 37 
41 38 


Meteo Aruba: 

Tempo 
lo keda 
benauwd 
sin nada en 
particular 



ORANJESTAD - Situacion 
general di tempo ta indica cu 
no lo anticipa cambionan sig- 
nificante den e tipo di tempo 
cu tin actualmente riba Aruba 
y no ta spera awasero di im- 
portancia den e proximo di- 
anan. 

CONDICION DI LAMA 

Modera cu altura di olanan 
entre 1 y 2 meter. 

TEMPO PAAWE MAINTA 
Shelo lo ta parcialmente 
nubla te principalmente poco 
nubla. Temperatura maximo: 
32°. Indice di calor lo ta te 
33°. Indice ultravioleta: 13. 
Biento ta for di direccion oost 
alrededor di 19 nudo, cu rafa- 
ga te 32 nudo. 

TEMPO PAAWE NOCHI 

Shelo lo ta poco nubla te par- 
cialmente nubla. Temperatura 
minimo: 25°. Biento lo ta for 
di direccion oost alrededor di 
19 nudo, cu rafaga te 29 nudo. 
Salida di solo lo ta 6’or y 36 
di mainta y bahada di solo lo 
ta 6’or y 46 di atardi. □ 


ARUBA 



Dl NOS E TA! 



Aries 


Lo bo bay ricibi un noticia alentador. 
Lo bo bay tin e optimismo necesario 
pa exito. Riba cuestion di amor, e dia lo 
bay presenta su mes cu un bon vibra- 
cion energetico. Numbernan p’awe: 4, 
16, 21 y 44. 




Bo ta kibra e rutina. Lo bo bay pa 
aventura un biaha mas tribi. Lo bo bay 
sali for di bo rutina. Esaki lo bay yuda- 
bo haya solucionnan ingenioso na bo 
problemanan. Numbernan p’awe: 24, 
27, 31 y 36. 

Bo ta sinti bo mes motiva pa haci algo 
diferente y innovado. Lo bay mira bida 
cu mas optimismo, al estilo Geminiano 
y lo bo por resolve rapidamente cierto 
dificultadnan. Numbernan p’awe: 6, 

Geminis _ 13 ’_ 25y _ 38, _ 

Bo carisma ta accentua. E forsa di bo 
personalidad ta atrae amor. Bo ca- 
risma personal, asina cautivante y im- 
pactante, ta envolve tur hende cu un 
aura di poder. Numbernan p’awe: 7, 
10, 29 y-41. 

Lo bo adapta bon na cambionan cu ta 
surgi proximamente. Lo bo bay com- 
pronde miho e cambionan cu ta sos- 
ode rond dibo y adapta na nan cu mas 
facilidad. Numbernan p’awe: 2, 13, 29 
y 47. 

Esaki lo ta un dia hopi excitante. Lo 
bo bay sinti loke hopi tempo bo no a 
experimenta. Luna ta continua den bo 
signo y bo mester mantene un actitud 
mas discreto. Numbernan p’awe: 7, 
18, 27 y 38 

Elimina indecisionnan. Tur cos lo cris- 
talisa bon, solamente si bo propone 
esey. Laga cierto ideanan derotista 
atras. Hala un rosea hundo y aplica bo 
intuicion. Numbernan p’awe: 10, 23, 
33 y 41. 


Cancer 


Leo 


Librs 


Lo bay tin posibilidad di biahe. Ges- 
tionnan tranca lo cuminsa move. Den 
e momentonan aki lo bo nota un halo 
entusiasta rond dibo. Numbernan 
p’awe: 8, 14, 26 y 35. 


Scorplo 


LJ 


Esaki ta comienso di un siman compli- 
ca. Organisa bo mes. Hopi actividad 
ta sperabo. Bo tin luz berde pa pro- 
cede y haci loke bo tin pensa di haci. 
Numbernan p’awe: 8, 11,28 y 44. 



Sagltarlo 


Lo bay tin sorpresanan sentimental. 
Lo bo rebiba un aventura cu bo a 
pensa cu bo a lubida. Lo bo mester 
ta hopi realista pa mira e posibilidad- 
nan cu tin rond dibo. Numbernan 
p’awe: 8, 15, 25 y 38. 



Capricornio 


Procede sin precipitacion y lo bo evi- 
ta problemanan di indole sentimen- 
tal. Lo bo sinti bo mes cu e forsa pa 
contesta di forma directo na esun cu 
tabata probecha dibo. Numbernan 
p’awe: 7, 11,29 y 41. 



Aquario 


Paz lo wordo haci cu un bon amigo of 
cu un hende stima. E perspectivanan 
di solucionnan den amor y bo cues- 
tionnan laboral ta hopi halto. Probe- 
cha di esey pa ahusta. Numbernan 
p’awe: 2, 18, 24 y 35. 



Pisces 


Jackpot $ 26 MILLION 

Disfruta di nos Beach 
cu style 

Na Aruba nos tin tur opcion pa por scoge 
e miho look cu nos kier mustra den tur 
temporada. Simplemente bay cualkier Mall of 
den nos Caya Principal y haci bo seleccion. 

Ora di bay disfruta di e beyesanan natural cu nos Isla ta ofrece, 
nos beach, no tin nada mas miho cu haci’e cu style, vooral den 
e temporada aki, cu nos tin asina tanto bishitante. 

Hopi di nos tienda ta mustra nos cualkier cantidad di opcion 
pa nos sinti nos mes comodo, pero den mesun tempo elegante, 
tanto den acesorionan, como den badpak, sandalia, bril di solo, 
etc. 

Nos por acerca MANGO, Tommy Hilfiger, Benetton, San 
Marina, Guess, Furla y otronan cu tin un variacion grandi di 
acesorio, sin lubida nos perfumeria y boticanan cu tambe tin e 
productonan di proteccion solar, pa nos por bay trankil riba un 
boto of disfruta di lama sintiendo cu nos piel ta bon protegi. □ 

Westin Resort & Casino a sostene Earth 

Hour riba diasabra 



ORANJESTAD - Diasabra, for di 8’or y mey pa 9’or y mey di anochi, miyones di hende rond 
di mundo a paga nan luz pa Earth Hour (Ora di Mama Tera). Esaki ta pa pone hende comprende 
e importancia pa reduci impacto humano riba nos planeta. 

Westin Resort & Casino a sostene e conscientisacion aki. Durante e ora aki nan host diferente 
actividadnan pa mucha manera wakmento di strea, roasting di sunchi riba candela. E luznan a 
wordo paga rond di e hotel, incluyendo e señal di Westin riba e edificio. Riba e combinacion di 
foto por mira con tanto empleado como huespednan di Westin a celebra e “Earth Hour”, “Ora 
di Mama Tera”.Q 




Ban Busca Webo 
di Pasco na 

Playa Pabao 


ORANJESTAD - Directiva 
di Centro di Bario Playa Pa- 
bao ta anuncia su proximo ac- 
tividad cual lo ta “Ban Busca 
di Pasco Webo na Playa Pa- 
bao”. E Actividad aki ta tuma 
luga diadomingo 31 di Maart, 
mainta di 9’or te cu 11 ’or na e 
Centro. 

Riba e dia aki tin concurso di 
pintamento y buscamento di 
webo pa muchanan di 4 aña te 
cu 8 aña. 

Mayoman por inscribi nan 
yiu(nan) di dialuna pa dia- 
huebs mainta di 9’or pa 12’or 
y despues di merdia di 3’or 
pa 6’or. Diasabra mainta di 


9’or pa ll’or un miembro di 
directiva lo ta na Centro pa 
tuma inscripcion. Pa e activi- 
dad aki directiva di Centro di 
Bario Playa Pabao lo cobra 
un contribucion di 5 fiorin. 
Muchanan lo ricibi un “hot- 
dog” y “juice” y naturalmente 
nan tin e oportunidad pa gana 
un premio. Pa motibonan or- 
ganisatorio directiva di Cen- 
tro di Bario Playa Pabao ta 
haci un apelacion riba may- 
oman pa inscribi nan yiu(nan) 
na tempo y no warda te na ul- 
timo momento. Ultimo dia pa 
inscribi ta diasabra mainta 30 
di Maart.Q 



Muchanan cu ta frecuenta Centro di Bario Playa Pabao ya ta cla pa busca nan 
Webo di Pasco diadomingo awo, Pasco Grandi. 














































